বিচারপতি অপসারণে এখন প্রক্রিয়া কী? – সোনার দেশ\nবিচারপতি অপসারণে এখন প্রক্রিয়া কী?\nআপিল বিভাগ চূড়ান্ত রায়েও সংবিধানের ষোড়শ সংশোধনী বাতিল ঘোষণা করায় এখন উচ্চ আদালতের বিচারক অপসারণের কোনো বিষয় এলে কীভাবে তা হবে, তা নিয়ে প্রশ্ন দেখা দিয়েছে।\nসোমবার আপিল বিভাগের রায়ের পর ব্যারিস্টার আমীর উল ইসলাম বলেছেন, এখন আগের সুপ্রিম জুডিশিয়াল কাউন্সিল কার্যকর ধরে নিতে হবে। একই মত পোষণ করছেন রিট আবেদনকারীর আইনজীবী মনজিল মোরসেদও।\nঅন্যদিকে রাষ্ট্রের প্রধান আইনজীবী অ্যাটর্নি জেনারেল মাহবুবে আলম বলেছেন, সংসদে বাতিল করা বিধান স্বয়ংক্রিয়ভাবে পুনর্বহাল হবে বলে তিনি মনে করেন না।\n২০১৪ সালে সংবিধানের ষোড়শ সংশোধনের আগে উচ্চ আদালতের বিচারকদের অপসারণে সুপ্রিম জুডিসিয়াল কাউন্সিল গঠনের বিধান ছিল।\nসংবিধান সংশোধন করে সেই ক্ষমতা সংসদের হাতে নেওয়ার পর তার বৈধতা চ্যালেঞ্জ করে হাই কোর্টে রিট আবেদন করেছিলেন কয়েকজন আইনজীবী। তার রায়ে হাই কোর্ট ওই সংশোধন অবৈধ বলেছিল, সেই রায়ই বহাল রাখল আপিল বিভাগ।\nবাংলাদেশের সংবিধান প্রণয়নের সময় বিচারপতিদের অপসারণের ক্ষমতা সংসদের হাতেই ছিল। বঙ্গবন্ধু আমলে সংবিধানের চতুর্থ সংশোধনের পর তা রাষ্ট্রপতির উপর ন্যস্ত হয়।\nএরপর জিয়াউর রহমানের সামরিক সরকার আমলে সংবিধানে সংশোধন এনে বিচারক অপসারণে সুপ্রিম জুডিসিয়াল কাউন্সিল গঠনের বিধান যুক্ত করা হয়।\nআপিল বিভাগের রায়ের পর ব্যারিস্টার আমীর সাংবাদিকদের বলেন, “ষোড়শ সংশোধনী বাতিল হওয়ায় আগের অবস্থা অর্থাৎ সুপ্রিম জুডিশিয়াল ব্যবস্থা বলবৎ আছে বলে এখন ধরে নিতে হবে।”\nসুপ্রিম কোর্ট আইনজীবী সমিতির সাবেক সভাপতি আমীর সংবিধান প্রশ্নে গুরুত্বপূর্ণ এই মামলায় আপিলের শুনানিতে অ্যামিকাস কিউরিয়া হিসেবে সুপ্রিম জুডিসিয়াল কাউন্সিলের পক্ষে মত দিয়েছিলেন।\nমনজিল মোরসেদ বলেন, “সর্বসম্মতিক্রমে আপিল খারিজ করে দিয়েছেন আদালত। আইনটি করে বিচারকদের অপসারণের ক্ষমতা সংসদের হাতে দেওয়া হয়েছিল, সেটা বেআইনি, অকার্যকর ও বাতিল হয়ে গেল। সংসদ পঞ্চদশ যে সংশোধনী করেছিল, সেখানে সুপ্রিম জুডিশিয়াল কাউন্সিলকে প্রটেক্ট করা হয়েছিল, সেটাই বহাল থাকল।”\nএ বিষয়ে অ্যাটর্নি জেনারেল মাহবুবে আলম বলেন, “আমার মতে যে সংবিধান সংসদ বাতিল করেছে, সেটা আপনা-আপনি পুনর্বহাল হবে না। আমার মতে, এই পরিস্থিতিতে শূন্যতা বিরাজ করছে। সংসদের কাজ তো আর আদালত করতে পারে না।”\nআপিলের শুনানিতেও এই বিষয়টিতে একই বক্তব্য দিয়েছিলেন মাহবুবে আলম। তিনি বলেছিলেন, “এখন সুপ্রিম জুডিশিয়াল কাউন্সিল ব্যবস্থা নেই, আইনও নেই। আইন না থাকলেও নিয়োগকারী কর্তৃপক্ষ হিসেবে রাষ্ট্রপতি একজন বিচারপতিকে অপসারণ করতে পারেন।”\nষোড়শ সংবিধান সংশোধনের পর অপসারণের প্রক্রিয়া ঠিক করে তৈরি একটি আইনের খসড়ায় মন্ত্রিসভা নীতিগত অনুমোদন দিলেও হাই কোর্টের রায়ের পর তা ঝুলে গিয়েছিল।\nঅ্যাটর্নি জেনারেলের বক্তব্যে ক্ষুব্ধ প্রধান বিচারপতি বলেছিলেন, “আইন না থাকলেও রাষ্ট্রপতি একজন বিচারপতিকে সরিয়ে দেবেন? কত হাজার বছর পেছনে নিয়ে যাচ্ছেন? বিচার বিভাগকে কী মনে করছেন?”\nতখন অ্যাটর্নি জেনারেল বলেছিলেন, “এটা আমার অভিমত। আপনারা বিষয়টি রায়ে বলে দিতে পারেন।”\nহাই কোর্টের রায়ের কিছু পর্যবেক্ষণ এক্সপাঞ্জ (বাদ দিয়ে) করে রাষ্ট্রপক্ষের আপিল ‘সর্বসম্মতভাবে’ খারিজ করার রায় সোমবার ঘোষণা করেন প্রধান বিচারপতি। পূর্ণাঙ্গ রায় এলে বিষয়টি স্পষ্ট হবে বলে মনে করেন আইনজীবীরা।\nরাষ্ট্রপক্ষ এই রায় পুনর্বিবেচনার আবেদন করবে কি না- জানতে চাইলে অ্যাটর্নি জেনারেল বলেন, “সেটা এই মুহূর্তে বলা যাবে না। মন্ত্রণালয়ের সঙ্গে আলাপ করে, সরকারের সঙ্গে আলাপ করে আমরা জানাব।”\nএই রায়ের কারণে কোনো সমস্যা হবে কি না- এ প্রশ্নে আইনমন্ত্রী আনিসুল হক সাংবাদিকদের বলেন, “কোনো সমস্যা হবে না। তার কারণ হচ্ছে এটা আগেও চলছিল।\n“২০১৪ সালে সংশোধনী আনার আগেও কিন্তু সুপ্রিম জুডিশিয়াল কাউন্সিল ছিল, তখন একভাবে চলছিল। সুপ্রিম জুডিশিয়াল কাউন্সিলের যে ৯৬ নম্বর অনুচ্ছেদ সেটা সংসদ বাতিল করে দিয়েছে, সো এখন যেটা হবে, সেটা ভিন্নতর কিছু একটা হবে।”


আবার ‘মওকা মওকা’ : বাংলাদেশকে হেয় ! – আওয়ার নিউজ\nআবার ‘মওকা মওকা’ : বাংলাদেশকে হেয় !\n‘মওকা মওকা’র মতো আবারও ভিডিওচিত্র নিয়ে এসেছে ভারতীয় গণমাধ্যম। এবারো ভারতীয় ক্রিকেট দলের বিপরীতে অন্যদলগুলোকে নানাভাবে হেয় করা হয়েছে।\nবাছাই পর্বের খেলা শেষে আজ মঙ্গলবার থেকেই মূলত শুরু হচ্ছে চূড়ান্ত পর্ব। প্রথম দিনই নিউজিল্যান্ডের মুখোমুখি হচ্ছে ধোনির ভারত।\nভিডিওচিত্রে দেখানো হয়, একটি রেসলিংয়ের রিংয়ের ভেতর দাঁড়িয়ে আছে চারজন। চারজনের মুখে চারটি দেশের পতাকা আঁকা। একজনের মুখে অস্ট্রেলিয়া, একজনের মুখে নিউজিল্যান্ডের পতাকা; অন্য দুইজনের মুখে বাংলাদেশ ও পাকিস্তানের পতাকা।\nভিডিওচিত্রে দেখানো হয়, সামনে থাকা প্রতিযোগীর দিকে এগিয়ে যাওয়ার জন্য চারজন একজন আরেকজনকে ঠেলছে। কিন্তু কেউই সামনে যেতে রাজি নয়। যে প্রথমে যাবে এজন্য তারা বিভিন্ন উপায় বের করে। শেষ পর্যন্ত নিউজিল্যান্ডের পতাকা আঁকা ব্যক্তিকে এগিয়ে যেতে হয়। এরপরই দেখানো হয় সামনে ভারতীয় পতাকা আঁকা বিশালদেহী কুস্তিগির অপেক্ষা করছে। অন্য চারজনের তুলনায় ভারতীয় পতাকা আঁকা ব্যক্তির শরীর যথেষ্ট সুঠাম। এ সময় পর্দায় ভেসে উঠে ‘ভারত বনাম নিউজিল্যান্ড, প্রথম শিকার’।\nভিডিওচিত্রে বাংলাদেশের পতাকা আঁকা ব্যক্তিকে দেখানো হয় সবচেয়ে শীর্ণকায়। অন্যান্য ব্যক্তিদের তুলনায় তার শরীর অনেক শুকনো। পাকিস্তানের পতাকা আঁকা ব্যক্তি বাংলাদেশের পতাকা আঁকা গালে চড়ও মারে একবার।\nটি-টোয়েন্টি বিশ্বকাপে ভারতের গ্রুপেই আছে বাংলাদেশ, নিউজিল্যান্ড, অস্ট্রেলিয়া ও পাকিস্তান।\n২০১৫ সালে ওয়ানডে বিশ্বকাপের সময় ‘মওকা মওকা’ ভিডিওচিত্রটি ব্যাপক সমালোচিত হয়। ওই ভিডিওচিত্রেও ভারতের কাছে অন্যান্য দলকে ছোট করে দেখানো হয়। ওই বিশ্বকাপে কোয়ার্টার ফাইনালে বাংলাদেশের সঙ্গে বিতর্কিত ম্যাচে জয়ী হয়ে সেমিফাইনালে ওঠে ভারত। সেমিতে অস্ট্রেলিয়ার কাছে পর্যদুস্ত হয়ে বিদায় নিতে হয় ভারতকে।\nএকই বছর বাংলাদেশ সফরে এসে ওয়ানডে সিরিজে হেরে যায় ভারত। আর বছর শেষে অস্ট্রেলিয়া ওয়ানডে সিরিজে হোয়াইট ওয়াশ করে ভারতকে।\nখেলা Comments Off on আবার ‘মওকা মওকা’ : বাংলাদেশকে হেয় ! সংবাদটি প্রিন্ট করুন\n« এবার ছোট ভাইয়ের স্ত্রীকে ধর্ষণ করলো বড় ভাই! (পূর্বের সংবাদ)\n(পরের সংবাদ) নিজামীর রায়ের কপি ট্রাইব্যুনালে »\nসর্বশেষ সংবাদ জয়ের দিনে দলের বিপদ ডেকে আনলেন সৌম্য ও ইমরুল কায়েস!


হিটস্ট্রোক-কে জানতে হবে\n| প্রকাশের সময় : ২৭ জুলাই, ২০১৮, ১২:০২ এএম\nহিটস্ট্রোকে আক্রান্ত রোগীর সংখ্যা দিন দিন বেড়েই চলছে। আমাদের দেশে গরমের দিনে মারাত্মক স্বাস্থ্যগত একটি সমস্যার নাম হিটস্ট্রোক। চিকিৎসাশাস্ত্র অনুযায়ী, প্রচন্ড গরম আবহাওয়ায় তাপ নিয়ন্ত্রণের ক্ষমতা নষ্ট হয়ে শরীরের তাপমাত্রা ১০৫ক্ক ফারেনহাইট ছাড়িয়ে গেলে তাকে হিটস্ট্রোক বলে। স্বাভাবিক অবস্থায় রক্ত দেহের তাপমাত্রা নিয়ন্ত্রণে ভূমিকা রাখে। নিম্নে হিটস্ট্রোক সম্পর্কে আলোকপাত করছি- হিটস্ট্রোক কাদের বেশি হয়? প্রচন্ড গরম ও আর্দ্রতায় যে কারোরই হিটস্ট্রোক হতে পারে। যেমন: *শিশু এবং বৃদ্ধের তাপ নিয়ন্ত্রণের ক্ষমতা কম থাকায় হিটস্ট্রোকের আশঙ্কা বেড়ে যায়। এ ছাড়া বয়স্ক ব্যক্তিরা প্রায়ই অন্যান্য রোগে ভূগে থাকেন কিংবা নানা ওষুধ সেবন করেন, যা হিটস্ট্রোকের ঝুঁকি বাড়ায়।\n*যাঁরা রোদের মধ্যে কায়িক পরিশ্রম করেন, তাঁদের ঝুঁকি বেশি। যেমন-কৃষক, শ্রমিক ও রিকশাচালক। *শরীরে পানিস্বল্পতা হলে ঝুঁকি বাড়ে।*কিছু কিছু ওষুধ হিটস্ট্রোকের ঝুঁকি বাড়ায়। বিশেষ করে প্রস্রাব বাড়ানোর ওষুধ, বিষণœতার ওষুধ, মানসিক ব্যাধির ওষুধ ইত্যাদি। হিটস্ট্রোকের লক্ষণÑ তাপমাত্রা বৃদ্ধির সঙ্গে সঙ্গে দেহে নানা রকম প্রতিক্রিয়া দেখা দেয়। প্রাথমিকভাবে হিটস্ট্রোকের আগে অপেক্ষাকৃত কম মারাত্মক হিট ক্র্যাম্প অথবা হিট অক্সাসশন হতে পারে। হিট ক্রাম্পে শরীরের মাংসপেশী ব্যথা করে, দুর্বল লাগে এবং প্রচন্ড পিপাসা লাগে। এর পরের ধাপে হিট এক্সাসশনে দ্রæত শ্বাস প্রশ্বাস, মাথাব্যথা, ঝিমঝিম করা, বমিভাব, অসংলগ্ন আচরণ ইত্যাদি দেখা দেয়। এই দুই ক্ষেত্রেই শরীরের তাপ নিয়ন্ত্রণ ঠিক থাকে এবং শরীর প্রচন্ড ঘামতে থাকে। এ অবস্থায় দ্রæত ব্যবস্থা না নিলে হিটস্ট্রোক হতে পারে।\nএর লক্ষণগুলো হলো: * তাপমাত্রা দ্রæত ১০৫ক্ক ফারেনহাইট ছাড়িয়ে যায়। *ঘাম বন্ধ হয়ে যায়। *ত্বক শুস্ক ও লালাভ হয়ে যায়। * নিঃশ্বাস দ্রæত হয়। *নাড়ির স্পন্দন ক্ষীণ ও দ্রæত হয়। *রক্তচাপ কমে যায়। *প্রস্রাবের পরিমাণ কমে যায়। *খিঁচুনি, মাথা ঝিমঝিম করা, আস্বাভাবিক ব্যবহার, হ্যালুসিনেশন, অসংলগ্নতা ইত্যাদি। * রোগী অজ্ঞান হয়ে যায়; এমনকি শকেও চলে যেতে পারে।\nপ্রতিকারের উপায়Ñ গরমের দিনে কিছু সতর্কতা মেনে চললে হিটস্ট্রোকের বিপদ থেকে বেঁচে থাকা যায়। এগুলো হলো: *হালকা, ঢিলেঢালা কাপড় পড়–ন। কাপড় সাদা বা হালকা রঙের হতে হবে। সুতি কাপড় হলে ভালো। *যথাসম্ভব ঘরের ভেতর বা ছায়াযুক্ত স্থানে থাকুন। *বাইরে যেতে হলে চওড়া কিনারাযুক্ত টুপি বা ছাতা ব্যবহার করুন। বাইরে যাঁরা কাজকর্মে নিয়োজিত থাকেন, তাঁরা ছাতা বা কাপড়জাতীয় কিছু ব্যবহার করতে পারেন। * প্রচুর পানি এবং অন্যান্য তরল পান করুন। মনে রাখবেন, গরমে ঘামের সঙ্গে পানি ও লবণ বের হয়ে যায়। তাই পানির সঙ্গে সঙ্গে লবণযুক্ত পানিয় খাবার যেমনÑখাওয়ার স্যালাইন, ফলের রস, লাচ্ছি ইত্যাদি পান করতে হবে। পানি অবশ্যই ফুটানো হতে হবে। *তাপমাত্রা বৃদ্ধিকারী পানীয় যেমনÑচা ও কফি যথাসম্ভব কম পান করা উচিত? *রোদের মধ্যে শ্রমসাধ্য কাজ করা থেকে বিরত থাকুন। এসব কাজ সম্ভব হলে রাতে বা খুব সকালে করুন। যদি দিনে করতেই হয়, তবে কিছুক্ষণ পর পর বিশ্রাম নিতে হবে এবং প্রচুর স্যালাইন পান করতে হবে।\nআক্রান্ত হলে করণীয় Ñ প্রাথমিকভাবে হিটস্ট্রোকের আগেই যখন হিট ক্র্যাম্প বা হিট অক্সাসশন দেখা দেয়, তখনই প্রয়োজনীয় ব্যবস্থা নিলে হিটস্ট্রোক প্রতিরোধ করা সম্ভব। এ ক্ষেত্রে ব্যক্তি নিজেই যা করতে পারেন তা হলো: * দ্রæত শীতল কোনো স্থানে চলে যান। ফ্যান বা এসি ছেড়ে দিন। *ভেজা কাপড়ে শরীর মুছে ফেলুন। সম্ভব হলে গোসল করুন। *প্রচুর পানি ও খাবার স্যালাইন পান করুন। চা বা কফি পান করবেন না। যদি হিটস্ট্রোক হয়েই যায়, রোগীকে অবশ্যই দ্রæত হাসপাতালে নিতে হবে, ঘরে চিকিৎসা করার কোনো সুযোগ নেই। এ ক্ষেত্রে রোগীর আশেপাশে যাঁরা থাকবেন, তাদের করণীয় হলো: *রোগীকে দ্রæত শীতল স্থানে নিয়ে যান। * গায়ের কাপড় খুলে দিন। *শরীর পানিতে ভিজিয়ে দিয়ে বাতাস করুন। এভাবে তাপমাত্রা কমাতে থাকুন। *সম্ভব হলে কাঁধে, বগলের কুঁচকিতে বরফ দিন।*রোগীর জ্ঞান থাকলে তাকে খাওয়ার স্যালাইন দিন। *দ্রæত হাসপাতালে নেওয়ার ব্যবস্থা করুন। *সব সময় খেয়াল রাখবেন, হিটস্ট্রোকে অজ্ঞান রোগীর শ্বাস প্রশ্বাস ও নাড়ি চলছে কি না। প্রয়োজন হলে কৃত্রিমভাবে নি:শ্বাস ও নাড়ি চলাচলের ব্যবস্থা করতে হতে পারে। হিটস্ট্রোকে জীবন বিপদাপন্ন হতে পারে। তাই এই গরমে হিটস্ট্রোক থেকে সুস্থ জীবন ফিরে পেতে সতর্ক থাকা দরকার।\nষ ডা: মাও: লোকমান হেকিম\nকরোনাকালে নাকাল বিশ্বের স্বাস্থ্য ব্যবস্থা। বাংলাদেশও এর ব্যতিক্রম নয়। এরই মধ্যে আমাদের দেশে শুরু হয়েছে\nবর্ষায় শিশুর প্রতি খেয়াল রাখুন\nবর্ষার রিমঝিম বৃষ্টিতে প্রকৃতি ভেজা থাকে। সব জায়গায় স্যাঁতস্যাঁতে ভাব। অন্যান্য সময় থেকে এ সময়ে\nকরোনাভাইরাস সংক্রমণ ও প্রতিরোধ\nবছরের অর্ধেকটা সময় পৃথিবীর মানুষ পার করেছে করোনা নিয়ে। সবাই আমরা যেনে গিয়েছি কিভাবে নাকের\nএলকোহল সেবনে কেউ সামায়িকভাবে কিছুটা আরাম অনুভব করতে পারে, কিন্তু অতিরিক্ত এলকোহল সেবনে রক্তের ট্রাইগ্লিসারাইড


বন্দুক আর গোলাপফুলের লড়াই – ৪ নম্বর প্ল্যাটফর্ম\nঅনেক অনেক দিন আগে শারদীয়া আনন্দমেলায় একটা গল্প পড়েছিলাম। লেখকের নাম ভুলে গেছি। গল্পে দনুজ আর ধরে নেওয়া যাক দিতির আট-নয় বছর বয়সী বেজায় খিটখিটে ছেলে হঠাৎ একদিন সকালে আর ঘুম থেকে ওঠে না। দিব্যি সুস্থ স্বাভাবিক ছেলে, সমান শ্বাস বইছে, মুখ হাসি হাসি, কপালে একটিও কষ্টের রেখা নেই, কিন্তু হাজার ডাকলেও তার ঘুম ভাঙছে না। দিনের পর দিন কেটে যায়, ঘুম আর ভাঙে না। নানারকম পরীক্ষা-নিরীক্ষা করেও এর কোনও কারণ খুঁজে পাওয়া যায় না। শিশুটি ঘুমোচ্ছে, সম্ভবত স্বপ্নও দেখছে এবং তা সুস্বপ্ন, কারণ তার মুখ প্রসন্ন। একদম স্বাভাবিক ঘুম, কিন্তু চেতনা কিছুতেই আসছে না। এ রহস্যের কোনও সমাধান হওয়ার আগেই খবর আসে আর একটি বাচ্চার ঘুমিয়ে পড়ার— এবার একটি প্রায় সমবয়সী মেয়ের, অন্য এক মহাদেশের। দিন কয়েকের মধ্যেই এরকম আরও খবর আসতে থাকে পৃথিবীর নানা প্রান্ত থেকে। যেন ঘুমের প্যান্ডেমিক শুরু হয়েছে, আর তাতে আক্রান্ত হচ্ছে শুধু শিশুরা। তবে তথ্যের ভেতর একটা স্পষ্ট প্যাটার্ন চোখে পড়ে এবার। বোঝা যায় এইসব বাচ্চারা ঘুমিয়ে পড়ছে পৃথিবীজোড়া হিংসা, ধ্বংস আর দূষণের থেকে পালাতে চেয়ে। এতদিনে রাষ্ট্রনেতাদের টনক নড়ে। ইউনাইটেড নেশনসের বিশেষ সভায় সিদ্ধান্ত নেওয়া হয় এইসব শিশুদের দিতে হবে তাদের কাঙ্ক্ষিত পৃথিবী, একমাত্র তাহলেই হয়তো তারা জেগে উঠবে। দুনিয়াজুড়ে নিষ্ক্রিয় হয় সমস্ত পারমাণবিক অস্ত্র, থেমে যায় সাদা-কালো সব যুদ্ধ, দূষণ রুখে দেওয়া যায় কয়েক বছরের মধ্যেই, পৃথিবী দ্রুত সেরে উঠতে থাকে। এদিকে বিরাট এক বাগানের মধ্যে এক বিশ্রাম-কেন্দ্রে সারি সারি বিছানায় ঘুমিয়ে থাকে স্বপ্ন দেখতে থাকা শিশুরা। খোলা জানালা দিয়ে ভেসে আসে পাখির ডাক, ফুলের গন্ধ; আর মিউজিক সিস্টেমে মৃদুস্বরে বাজতে থাকে রাষ্ট্রনেতাদের যৌথ বার্তা— আমরা নিজেদের ভুল বুঝতে পেরেছি। তোমাদের জন্য সুস্থ পৃথিবী গড়ে তুলব আমরা, কথা দিচ্ছি। হে শিশুরা, হে মানবতার ভবিষ্যৎ, এবার জেগে ওঠো। দ্যাখো, স্বপ্নের পৃথিবী আর জাগরণের পৃথিবী কেমন এক হয়ে গেছে।\n২০১৮ সালে মণিপুরের মেয়ে লিসিপ্রিয়া কাঙ্গুজম যখন ভুবনেশ্বরে তার স্কুল ছেড়ে দিল্লির সংসদ ভবনের সামনে দিল্লির বায়ুদূষণ নিয়ন্ত্রণ আর কার্যকরী পরিবেশ আন্দোলনের দাবিতে প্ল্যাকার্ড হাতে দাঁড়াতে শুরু করে তখন তার বয়স মোটে বছর সাতেক। সরকারি তরফে তার এই আন্দোলনকে সম্পূর্ণ উপেক্ষা করা হলেও সে দমে যায়নি। দু বছর ধরে নাছোড় চেষ্টা চালিয়ে যাচ্ছে। এর মাঝে গত ডিসেম্বরে মাদ্রিদে অনুষ্ঠিত ইউএন ক্লাইমেট চেঞ্জ কনফারেন্সে আমন্ত্রিত হয়ে স্প্যানিশ মিডিয়ায় বেশ সাড়া ফেলে দেয় লিসিপ্রিয়া। মিডিয়া তাকে আখ্যা দেয় ‘গ্রেটা থুনবার্গ অফ দ্য গ্লোবাল সাউথ’। এভাবে তুলনা টানায় লিসিপ্রিয়ার আপত্তি থাকলেও গ্রেটা-র সঙ্গে তার সাদৃশ্যের কথা অনস্বীকার্য। যাই হোক, দিল্লির বায়ুদূষণ নিয়ে তার প্ল্যাকার্ড-আন্দোলন চলতেই থাকে। কিন্তু গত ১৮ই অক্টোবর লিসিপ্রিয়া আর তার সমবয়সী অ্যাক্টিভিস্ট আরভ শেঠকে হঠাৎই পার্লামেন্টের সামনে থেকে সরে যেতে বলে পুলিশ। তারা অস্বীকার করলে তাদের একটা গাড়িতে তুলে নেওয়া হয়। মিনিট চল্লিশেক পর তাদের নামিয়ে দেওয়া হয় যন্তরমন্তরের সামনে। শাসানো হয়, ফের পার্লামেন্টের সামনে তাদের দেখা গেলে অ্যারেস্ট করা হবে।\nগ্রেটা থুনবার্গ বা লিসিপ্রিয়া কাঙ্গুজম, আরভ শেঠের মত ক্লাইমেট অ্যাক্টিভিস্টরা ঐ নাম-ভোলা গল্পটার কথা মনে পড়িয়ে দেয়। না, এরা ঘুমিয়ে পড়েনি, পালিয়ে যায়নি। উল্টে এরা লড়ছে, বুঝে নিতে চাইছে নিজেদের দাবি, রাষ্ট্রনেতাদের স্পষ্ট গলায় বলছে ২০৪০ বা ২০৩০ বা এমনকি ২০২১ নয়, ক্লাইমেট চেঞ্জ নিয়ে দৃঢ পদক্ষেপ নিতে হবে এক্ষুনি। কোনও প্রোটোকলের ধার ধারছে না এরা, আর তা করবেই বা কেন? এখন যারা প্রাপ্তবয়স্ক বা প্রৌঢ় বা বৃদ্ধ তারা নয়, ক্লাইমেট চেঞ্জের অবশ্যম্ভাবী শিকার তো গ্রেটা-লিসিপ্রিয়া-আরভের প্রজন্ম। শ্রেণিসংগ্রাম পুরনো হয়ে গেছে, এদের লড়াই এখন আমাদের প্রজন্মের সঙ্গে যাদের হাতে সমস্ত ক্ষমতা। এই অ্যাডাল্ট-ওয়ার্ল্ডের ক্ষমতা কেন্দ্রীভূত হয়েছে রাষ্ট্রের হাতে, তাই এরা রাষ্ট্রকেই চ্যালেঞ্জ ছুঁড়ে দিচ্ছে সরাসরি। ভেবে দেখুন, রাষ্ট্রশক্তির বিরোধিতা করছে না কি আট-ন বছর বয়সী শিশুরা! যেন গোলিয়াথ আর ডেভিডের লড়াই অথবা জ্যাক দ্য জায়ান্ট স্লেয়ার! বেশিরভাগ সময় উল্টোদিকে তাকিয়ে থাকতে বাধ্য হচ্ছে রাষ্ট্র, শক্ত হাতে দমন করতে পারছে না। তার দ্বিধা এবং অস্বস্তি প্রকট হচ্ছে। এক পা এগিয়ে এসে খ্যাঁক করেই দু পা পিছু হটছে লেজ গুটিয়ে। চোরা চোখে ইতিউতি চাইছে। এই লিসিপ্রিয়ার ব্যাপারটাই ধরা যাক। ১৮ই অক্টোবর লিসিপ্রিয়া আর আরভকে অ্যারেস্ট করার হুমকি দেয় পুলিশ, কিন্তু সে হুমকি অগ্রাহ্য করে তেইশ তারিখ আবার সংসদ ভবনের সামনে ফিরে এসেছে দুজনেই। কর্তব্যরত পুলিশকর্মীদের হাতে তুলে দিয়েছে লাল গোলাপ। বোকা বোকা মুখ করে সে গোলাপ নিয়েওছে তারা। এদিকে আরভ আর লিসিপ্রিয়া দাঁড়িয়ে পড়েছে প্ল্যাকার্ড হাতে, দিল্লির বায়ুদূষণের স্থায়ী সমাধানের দাবী নিয়ে যাতে বড় বড় করে লেখা ACT NOW।\nপরিবেশ বাঁচানোর আন্দোলন যত জোরদার হবে ততই নখ-দাঁত বার করবে রাষ্ট্র, কারণ রাষ্ট্র আসলে বাজারের প্রতিভূ আর বাজার এক অন্ধ শক্তি যা কোন কিছুরই তোয়াক্কা করে না। পরিবেশ সঙ্কটকে অস্বীকার করতে না পারলে বাজার নিজেই সঙ্কটাপন্ন হবে, অতএব দমন-পীড়ন চলবে। কোভিড পরিস্থিতির সুযোগে আমাদের রাষ্ট্র এখন বেপরোয়া পরিবেশ ধ্বংসের নেশায় মেতেছে। সোশ্যাল ডিস্ট্যান্সিং এর ছুতোয় পরিবেশ আন্দোলনগুলোকে চেপে দেওয়া এখন আরও সহজ। অবস্থা এমনই যে পরিবেশ মন্ত্রীকে ই-মেইল করার অপরাধে অ্যারেস্ট হবার হুমকি শুনতে হচ্ছে, শুধুমাত্র প্ল্যাকার্ড হাতে সুস্থ পরিবেশের দাবি করার জন্য পুলিশ হুমকি দিচ্ছে, ডিটেইন করছে আট-ন বছরের শিশুদের।\nলিসিপ্রিয়া কিন্তু স্পষ্ট জানিয়েছে যে তার আন্দোলন থামবে না। একই প্রত্যয় আরভের টুইটেও। এবার দেখার রাষ্ট্র এদের সঙ্গে কী করে। এরাই একমাত্র আশা আমাদের। যদি এদের প্রজন্ম জেগে ওঠে, যদি আমরা সঠিকভাবে অণুঘটকের ভূমিমা পালন করতে পারি এদের অভিভাবকদের মত, তাহলে একদিন রাষ্ট্র এদের সামনে মাথা নিচু করতে বাধ্য। ভবিষ্যতের সঙ্গে কি আর লড়াই করা যায়?


আর্থ্রাইটিস চিকিৎসায় অত্যন্ত কার্যকর মৌমাছির হুলের বিষ! দাবি মার্কিন গবেষকদের আর্থ্রাইটিস চিকিৎসায় অত্যন্ত কার্যকর মৌমাছির হুলের বিষ! দাবি মার্কিন গবেষকদের\nনিজস্ব প্রতিবেদন: অস্টিও আর্থ্রাইটিস বা গেঁটে বাত সাধারণত বয়স্ক ব্যক্তিদের মধ্যেই দেখা যায়। বর্তমানে গোটা বিশ্বের প্রায় ৩৫ কোটি মানুষ আর্থ্রাইটিসে আক্রান্ত। আর্থ্রাইটিসের চিকিত্সা অবশ্যই রয়েছে, তবে তাতে এই রোগ সম্পূর্ণ সারিয়ে তোলা যায় না। তবে সম্প্রতি আর্থ্রাইটিসে চিকিত্সায় আশার আলো দেখাচ্ছে মৌমাছি! বিজ্ঞানীদের মতে, মৌমাছির বিষের সাহায্যে আর্থ্রাইটিসের দুর্ভোগ অনেকটাই কমিয়ে ফেলা সম্ভব। হয়তো সারিয়েও ফেলা যেতে পারে। আর এ নিয়েই চলছে গবেষণা।\n‘ওয়াশিংটন ইউনিভার্সিটির স্কুল অব মেডিসিন’-এর গবেষকদের দাবি, মৌমাছির বিষের তৈরি ইনজেকশন আর্থ্রাইটিস সারিয়ে তুলতে পারে। আপাতত ইঁদুরের ওপর গবেষণায় চালিয়ে সাফল্য পেয়েছেন তাঁরা। আর এই সাফল্যের পর এমনটাই বিশ্বাস মার্কিন গবেষকদের। জার্নাল অব ইথনোফর্মাকোলজি (Journal of Ethnopharmacology) এবং BMJ Open-এ প্রকাশিত হয় এই গবেষণাপত্র।\nএই মার্কিন গবেষকদের প্রকাশিত গবেষণাপত্র অনুযায়ী, মৌমাছির বিষ থেকে সংগৃহীত ‘মেলিটটিন’ নামের পেপটাইড দিয়ে তাঁরা ‘ন্যানো পার্টিকেলস’ বা অতি ক্ষুদ্র কণিকা তৈরি করেছেন। এই মেলিটটিনে রয়েছে উচ্চ মাত্রার বেদনা নাশক ক্ষমতা। মৌমাছি হুল ফোটানোর পর তীব্র জ্বালা-যন্ত্রণার জন্য দায়ি এই মেলিটটিন।\nশীতে আপনার ঠোঁট রাখুন সজীব


Maha Shivratri 2022|Zodiac Sign 2022|Rashifal 2022|Astrological Predictions 2022|Rashichakra 2022|Astrological|LifeStyle: এই সমস্ত মানুষের জীবন আনন্দে ভরে উঠবে ৷ সাড়ে সাতির সমস্যা থেকে জীবনে আরও চাপ বাড়বে ৷ These people need to face too many problem during sade satiSHANI VAKRI 2022|SHANI VAKRI EFFECT ON| ZODIAC ASTROLOGY SHANI DEV|SHANI SADE SATI|UPAYSHANI DHAIYA UPAY REMEDIES FOR SADE SATI OR DHAIYA – News18 Bangla\nHome » Photo » astrology » Shani Vakri 2022: শনির ব্যাপক প্রভাব পড়তে চলেছে! আগামী ১৪১ দিন খুব সাবধান, এই রাশির জাতক-জাতিকারা\nShani Vakri 2022: শনির ব্যাপক প্রভাব পড়তে চলেছে! আগামী ১৪১ দিন খুব সাবধান, এই রাশির জাতক-জাতিকারা\nMaha Shivratri 2022|Zodiac Sign 2022|Rashifal 2022|Astrological Predictions 2022|Rashichakra 2022|Astrological|LifeStyle: এই সময়ে অত্যন্ত সাবধানে থাকেতে হবে ৷ জীবন আরও সুখের হবে\n| February 21, 2022, 13:27 IST\nএই বছর মহাশিবরাত্রি পড়েছে ১ মার্চ ২০২২ ৷ এই দিন গ্রহের বিশেষ সংযোগ সৃষ্টি হচ্ছে ৷ জ্যোতিষ শাস্ত্রমতে মকর (Capricorn) রাশির দ্বাদশতম স্থানে পঞ্চগ্রহী অবস্থান প্রস্তুত হবে ৷ প্রতীকী ছবি ৷ প্রতীকী ছবি ৷\n২৯ এপ্রিল ২০২২-এ কুম্ভ (Aquriaus) রাশিতে প্রবেশ করবেন গ্রহরাজ ৷ এরপরেই শনি বক্র অবস্থায় অবস্থিত হবেন ৷ প্রতীকী ছবি ৷\nএরপরে হলে কুম্ভ (Aquriaus) রাশির জাতক জাতিকাদের জীবনে অধিক পরিমাণে কষ্ট আসতে পারে ৷ শনির বক্র চালে বিবাদ থেকে বাঁচতে হবে ৷ বেশ কিছু সিদ্ধান্ত বুঝে শুনে নিতে হবে ৷ প্রতীকী ছবি ৷\nমকর (Capricorn) রাশি শনির বক্র চালে এই রাশির জাতক জাতিকাদের জীবনে সঙ্কট বাড়তে পারে ৷ কেরিয়ারে প্রভাব পড়তে পারে ৷ জীবন জীবিকাতে সমস্যা আসতে পারে ৷ শনির বক্রচালের সময়ে রাগ থেকে বাঁচুন ৷ প্রতীকী ছবি ৷\nবৃশ্চিক (Taurus) রাশির জাতক-জাতিকাদের জন্য কারাপ সময় ঢাইয়ার মধ্যে দিয়ে যেতে হবে ৷ ফলে বাড়বে শারীরিক কষ্ট, শনির বক্রচালের প্রভাবে বাড়বে কষ্ট ৷ এই সময়ে সাবধানে থাকতে হবে ৷ প্রতীকী ছবি ৷\nশনির বক্র প্রভাবে কর্কট (Cancer) রাশির জাতক-জাতিকাদের জীবনে ঢাইয়া চলবে ৷ থাকবে হবে সাবধানে ৷ শনির বক্রচালে সমস্যা সৃষ্টি হবে ৷ প্রতীকী ছবি ৷\nআর্থিক পরিস্থিতির পরিবর্তন হতে পারে ৷ গাড়ি চালানোর সময় অত্যন্ত সাবধানে থাকতে হবে ৷ প্রতীকী ছবি ৷\nশনির ঢাইয়া ও সাড়ে সাতির প্রকোপ থেকে বাঁচতে শনিবার সন্ধেবেলায় বটগাছের পুজো করতে হবে ৷ প্রতীকী ছবি ৷\nসরষের তেল দিয়ে প্রদীপ জ্বলতে থাকতে ৷ শনির নাম ১০৮ বার জপ করতে হবে ৷ শনির সমস্যা কমবে জীবনে ৷ প্রতীকী ছবি ৷\nনিউজ ১৮ বাংলা কুসংস্কার প্রচার করেনা সমর্থনও করেনা ৷ তাই সমস্ত সিদ্ধান্ত বুঝে শুনে নিন, সমস্ত দিক বিচার করে নিন ৷ প্রতীকী ছবি ৷


'বাংলাদেশ অ্যান্ড ইটস ফিউচার' | প্রথম আলো\n'বাংলাদেশ অ্যান্ড ইটস ফিউচার'\nআপডেট: ২২ জুন ২০১৫, ১৮:০৯\nযে বিষয় নিয়ে আজ বাংলাদেশের প্রতিটি পল্লিতে আলোচনা হওয়ার কথা, আদৌ হচ্ছে না তাও নয়—চুপে চুপে হচ্ছে, সেই বিষয়ে ব্রিটিশ পার্লামেন্টের ওয়েস্টমিনস্টার হলে আলোচনা হলো ১৭ জুন। ‘বাংলাদেশ অ্যান্ড ইটস ফিউচার’ (বাংলাদেশ এবং এর ভবিষ্যৎ) শীর্ষক বিতর্কে ২০ জনের বেশি এমপি উপস্থিত ছিলেন। আলোচনায় অংশ নেন আটজন। তিনজন সদ্য নির্বাচিত বাংলাদেশি বংশোদ্ভূত এমপি শ্রোতা হিসেবেও উপস্থিত ছিলেন না।\nউল্লিখিত শিরোনামে আলোচনায় বসার কথা বাংলাদেশের প্রধান রাজনৈতিক দলের নেতাদের। তা ছাড়া, ওই বিষয়ে বিতর্ক করার কথা দেশের একাডেমিশিয়ানদের। জনগণের সামনে তাঁদের বক্তব্য তুলে ধরার কথা আজ দেশের বুদ্ধিজীবীদের। তাঁরা মঠবাসী সন্ন্যাসীদের মতো মৌনতা অবলম্বন করেছেন, সুফি-দরবেশের মতো তাঁদের কথাবার্তায় মরমি ভাবটাই বেশি—রূঢ় বাস্তবতার বিচার-বিশ্লেষণ নেই। দেশের বর্তমান অবস্থায় এবং ভবিষ্যতের প্রশ্নে তাঁরা খুবই পরিতৃপ্ত।\nআলোচনাটা হয়েছে তখন, যখন প্রধানমন্ত্রী শেখ হাসিনা লন্ডনে উপস্থিত। হাউস অব কমন্সের ওয়েস্টমিনস্টার হলে বিতর্কের উদ্যোক্তা পার্লামেন্টের বাংলাদেশ-বিষয়ক সর্বদলীয় কমিটির সভাপতি অ্যান মেইন। বেশির ভাগ এমপি আগের দিন পার্লামেন্টে এক সভায় প্রধানমন্ত্রীর সঙ্গে সাক্ষাতের কথা উল্লেখ করেন। এমপিদের প্রশ্নের জবাব দেন পররাষ্ট্র ও কমনওয়েলথ-বিষয়ক প্রতিমন্ত্রী হুগো সয়্যার। ব্রিটিশ এমপিরা কেউই ভবিষ্যদ্বক্তা কিরোর শিষ্য নন যে কোনো দেশের রাশিফল গুনে ভবিষ্যৎ সম্পর্কে বলে দিতে পারেন।\nবাংলাদেশটার কোনো দোষ নেই। এককালে সত্যিই ছিল ছায়া-সুনিবিড় শান্তির নীড়, নদী বা পুকুরঘাট থেকে কলসে পানি ভরে যখন কোনো নারী ঘরে ফিরত, তখন তাকে ‘মা বলিতে প্রাণ’ আনচান করত যেকোনো মানুষের। আজ ঘর থেকে রাস্তায় বেরোলে যেকোনো বয়সী নারীর বুকই যে শুধু কাঁপে তা-ই নয়, পুরুষেরাও আতঙ্কের মধ্যে থাকে। যেকোনো সময় যেকোনো দিক থেকে দলবিশেষের ছাত্র ও যুবনেতারা রোমান সৈন্যদের মতো বীরবিক্রমে তার ওপরে এসে ঝাঁপিয়ে পড়তে পারে। কী কারণে যুদ্ধ ঘোষণা তা জানার আগেই ২০-২৫ জনের ফাটবে মাথা এবং দৌড়াতে গিয়ে পড়ে ভাঙবে হাঁটু। সব সময়ই যে টেন্ডারের বাক্স নিয়ে হবে তা নয়, কখনো হবে ইফতারির প্যাকেট নিয়ে, কখনো সভাপতি ও প্রধান অতিথি হওয়া নিয়ে। সভায় সামনের সারির চেয়ারে বসা নিয়ে বিবাদে চেয়ারগুলো ঘরের মধ্যেই যে ক্ষেপণাস্ত্রের মতো ব্যবহৃত হয় তা-ই নয়, আশপাশের রাস্তায় পথচারীর মাথার ওপর দিয়ে মাঝারি পাল্লার মিসাইলের মতো উড়তে থাকে।\nব্রিটিশ পার্লামেন্টের আলোচ্য সভায় এমপিরা উদ্বেগ প্রকাশ করে বলেছেন, বাংলাদেশের অসহিষ্ণু রাজনীতি বিদেশে থাকা দলীয় সমর্থকদের মধ্যেও ছড়িয়ে পড়েছে। প্রধানমন্ত্রীর সফরকে কেন্দ্র করে কয়েক দিন লন্ডনে স্থানীয় বিএনপির বিক্ষোভ এবং সবশেষে ব্রিটিশ পার্লামেন্টের সামনে দুই পক্ষের জব্বারের বলীখেলা দূর থেকে দেখেই তাঁরা ভয় পেয়েছেন। অতিসহিষ্ণু ব্রিটিশ পুলিশ দু-একজনকে আটক পর্যন্ত করতে বাধ্য হয়েছে।\nহিথরো বা জন এফ কেনেডি কুর্মিটোলা বিমানবন্দর নয়, বাংলাদেশের কোনো নেতা সেখানে গিয়ে অবতরণ করলে তাঁর সমর্থকদের দল বেঁধে সেখানে গিয়ে অভ্যর্থনা জানাতে হবে, এমন কোনো সাংবিধানিক বাধ্যবাধকতা নেই। প্রধানমন্ত্রী দেশের সব মানুষের প্রধানমন্ত্রী, শুধু তাঁর দলের লোকদের নন। তাই সবচেয়ে ভালো হয় বাংলাদেশের বিভিন্ন দলের নেতৃস্থানীয় কয়েকজন ফুলের তোড়া নিয়ে বিমানবন্দরে গিয়ে স্বাগত জানালে। আরও সম্মানজনক হয় যদি ওই সব দেশের নেতাদের কেউ স্বাগত জানান। দুই বিবদমান গোত্রের ভাড়াটে লোকেরা সেখানে গিয়ে অশ্রাব্য স্লোগান দেবেন, ঘুষাঘুষি করবেন, নেতার গাড়িতে হামলা করতে চাইবেন বা পাদুকা নিক্ষেপ করবেন, তা খুবই নিন্দনীয় ও নিকৃষ্ট অপকর্ম।\nগত পঁচিশ বছরে বিভিন্ন সরকারপ্রধানের ব্রিটেন-আমেরিকা সফরের সময় অসভ্য আচরণ করেছে ওই সব দেশে প্রবাসী বাংলাদেশিদের কোনো কোনো গোত্র। পুলিশের ধাওয়া খেয়ে দৌড়াতে গিয়ে মাটিতে লুটিয়ে পড়ে কেউ কোমরে ও হাঁটুতে চোট পেয়েছেন, পুলিশের হান্টারের বাড়ি পড়েছে কারও পাঁজরের হাড়ে, নিজেদের ঘুষাঘুষিতে থুতনির হাড় ভেঙেছে কারও কারও। কেউ কেউ রাস্তার মধ্যে দাঁড়িয়ে করেছেন পরস্পরকে চপেটাঘাত।\nবিতর্কে হুগো সয়্যার বলেছেন, গত বছরের ৫ জানুয়ারির নির্বাচনের বর্ষপূর্তিকে কেন্দ্র করে নাশকতার ঘটনায় শতাধিক লোক প্রাণ হারিয়েছেন। বিরোধী পক্ষের বহু লোককে গ্রেপ্তার করা হয়েছে। তিনি বলেন, রাজনৈতিক সংকট মোকাবিলায় একটি সুযোগ নষ্ট হয়েছে সিটি করপোরেশনের নির্বাচনের সময়। এই নির্বাচন জালিয়াতি ও সহিংসতার দোষে দুষ্ট ছিল। বিতর্কের সূচনা বক্তব্যে ক্ষমতাসীন কনজারভেটিভ দলীয় এমপি অ্যান মেইন রাজনৈতিক সংঘাত এবং অস্থিরতাকে বাংলাদেশের প্রধান সমস্যা হিসেবে চিহ্নিত করেন। তিনি বলেন, রক্তপাতহীন নির্বাচনের নজির বাংলাদেশে নেই। তবে সর্বশেষ অনুষ্ঠিত সিটি মেয়র নির্বাচনটি ছিল সবচেয়ে দুঃখজনক। যুক্তরাজ্য প্রতিবছর বাংলাদেশকে ২৫ কোটি পাউন্ড সাহায্য দেয়, তাতে দুর্নীতি হচ্ছে কী পরিমাণ, তা নিয়ে তিনি প্রশ্ন তুলে বলেন, বাংলাদেশে দুর্নীতি একটি ভয়াবহ সমস্যা।\nলেবার দলের এমপি জিম ফিটজপ্যাট্রিক বলেন, আওয়ামী লীগ একসময় জামায়াতের সঙ্গে জোট বেঁধেছিল। এখন বিএনপি তাদের সঙ্গে জোট বেঁধে রাজনীতি করছে। অ্যান মেইন বলেন, তিনি শুনেছেন যে পাকিস্তানের অর্থায়নে জামায়াত পরিচালিত হয়। তবে এ বিষয়ে তার কাছে কোনো প্রমাণ নেই। কনজারভেটিভ এমপি মার্ক ফিল্ড অতীতমুখী রাজনীতি অগ্রগতির জন্য শুভ নয় মন্তব্য করে বলেন, ৪৪ বছর আগে যে গুরুতর অপরাধ সংঘটিত হয়েছিল, তার বিচার একটা পর্যায় পর্যন্ত নিশ্চিত করা যেমন জরুরি, তেমনি সমঝোতার মাধ্যমে এর ইতি টানার বিষয়টিও জরুরি।\nসংখ্যালঘুদের নিরাপত্তা, রোহিঙ্গা সমস্যা, মানব পাচার, যুদ্ধাপরাধীদের বিচার প্রভৃতি নিয়ে আলোচনা করেন ব্রিটিশ এমপিরা। মুজাহিদের মৃত্যুদণ্ডের প্রসঙ্গ টেনে সয়্যার বলেন, যুক্তরাজ্য মৃত্যুদণ্ড সমর্থন করে না। প্রায় সব এমপি ৫ জানুয়ারির নির্বাচনকে কেন্দ্র করে সৃষ্ট সহিংসতার জন্য খালেদা জিয়ার বিরুদ্ধে সরকার যে অভিযোগ করছে, তার উল্লেখ করে তাঁরা বলেন, অভিযোগের ও ঘটনাবলির নিরপেক্ষ তদন্ত হওয়া প্রয়োজন।\nসমগ্র মহাজগতে পক্ষ-বিপক্ষ শক্তি রয়েছে। গণতান্ত্রিক রাষ্ট্রে সরকারি দল ও সরকারবিরোধী দল থাকতেই হবে। মহাজোট সরকার সাংবিধানিক, কিন্তু দেশে গণতান্ত্রিক সংস্কৃতি ও শিষ্টাচার নেই। অসংখ্য বিরোধী নেতা-কর্মী হয় জেলে, নয়তো গ্রেপ্তার এড়াতে পালিয়ে বেড়াচ্ছেন, অথবা হয়রানির শিকার। সমাবেশ-বিক্ষোভ করা, সরকারের কোনো কাজের সমালোচনা করা গণতান্ত্রিক অধিকার। দ্বিতীয় মেয়াদের ক্যামেরন সরকারের বয়স দুই মাসও হয়নি। এই সপ্তাহে তাঁর বিরুদ্ধে লন্ডনে লাখ লাখ লোক উত্তাল বিক্ষোভ করছে। সরকার তাদের নির্মূল করার উদ্যোগ নেয়নি। কারণ, ওদেশে গণতন্ত্র আছে।\nহঠাৎ হঠাৎ অতীতের দু-একটি স্মৃতি মনে পড়ে। বাহাত্তরের প্রথম দিকে বঙ্গবন্ধু মস্কো সফরে যান। যেদিন ফেরেন সেদিন আমরা অনেকেই তেজগাঁও বিমানবন্দরে ছিলাম। তাঁর সঙ্গে ছিলেন তাঁর বিশ্বস্ত কর্মকর্তা ও কূটনীতিকদের অনেকে। যেমন তাঁর সচিব রফিকুল্লাহ চৌধুরী, পররাষ্ট্র মন্ত্রণালয়ের শাহ কিবরিয়া, ফারুক চৌধুরী, প্রেস সচিব আবুল হাশেম, এইচ টি ইমাম, আমিনুল হক বাদশা, শেখ কামাল প্রমুখ। রয়টারের একজন সংবাদদাতা ও হিন্দুস্তান স্ট্যান্ডার্ড-এর তুষার পণ্ডিত রফিকুল্লাহ চৌধুরীর কাছে জানতে চাইলেন, সরকারব্যবস্থায় কোনো পরিবর্তন হবে কি না? জনাব চৌধুরী বললেন, বঙ্গবন্ধু সংসদীয় পদ্ধতি থেকে একচুলও নড়তে চান না। ‘একচুল’ কথাটি আমার মনে আছে।\nবিএনপি হিতার্থীরা কয়েক দিন যাবৎ বলাকওয়া করেছেন, জিয়ার আদর্শ থেকে সরে যাওয়াই দলের বিপর্যয়ের কারণ। তাঁরা বিএনপিকে জিয়ার আদর্শে ফিরে যাওয়ার উপদেশ দিচ্ছেন। যা হোক, সেটা তাঁরা বুঝবেন। আমার এই রচনাটি এমন একটি দিনে প্রকাশিত হবে, যেটি আওয়ামী লীগের জন্মদিন। বাংলাদেশে সংসদীয় গণতন্ত্রের ইতিহাস ও আওয়ামী লীগ অবিচ্ছেদ্যভাবে যুক্ত। আওয়ামী লীগ ক্ষমতায়। অত বড় দলকে আমার মতো সামান্য মানুষের উপদেশ দেওয়া ধৃষ্টতা। বাংলাদেশকে বাঁচাতে আওয়ামী লীগ যদি ফিরে যেত ১৯৪৯-এর ২৩ জুন এবং বঙ্গবন্ধুর ১১ জানুয়ারি ’৭২-এর মতাদর্শে! ভাসানীর বাংলা ডিকটেশনে শামসুল হকের ইংরেজিতে লেখা আওয়ামী লীগের মূল দলিলটি আমার কাছে আছে। তাতে লেখা আছে—রাষ্ট্র পরিচালিত হবে ‘...অব দ্য প্রিন্সিপালস অব ট্রু ডেমোক্রেসি’ এবং নাগরিক অধিকার সম্পর্কে বলা হয়েছিল—‘টু সেফগার্ড সিভিল লিবার্টিজ, সাচ অ্যাজ ইনডিভিজুয়াল অ্যান্ড কালেকটিভ ফ্রিডম অব বিলিফ, এক্সপ্রেশন, অ্যাসোসিয়েশন অ্যান্ড অর্গানাইজেশন।’\nসে ছিল এক অন্য রকম সময়। ’৭২-এর ১১ জানুয়ারি বঙ্গভবন, হেয়ার রোড ও ধানমন্ডি বঙ্গবন্ধু ভবনে ছোটাছুটি করেছি। বঙ্গবন্ধু মন্ত্রিসভার বৈঠকে সভাপতিত্ব করেছেন এবং অনানুষ্ঠানিক আলোচনা করেছেন দলীয় সহকর্মীদের সঙ্গে। তখন প্রাণহীন শহরে গাড়ি ছিল অল্প, যানজট শব্দটি উদ্ভাবিত হয়নি। হেয়ার রোড থেকে ৩২ নম্বরে যেতে লাগত রিকশায় ১০ মিনিট, বঙ্গবন্ধু ভবন থেকে বঙ্গভবন ১৫ মিনিট। ১১ জানুয়ারি সংসদীয় গণতন্ত্র বিষয়ে বঙ্গবন্ধু যে সিদ্ধান্ত নেন, সেটিই হওয়া উচিত বাংলাদেশের স্থায়ী নীতি।\nবাংলাদেশের আজকের পরিস্থিতিতে এবং আওয়ামী লীগের ৬৬তম প্রতিষ্ঠাবার্ষিকীতে বলব, ১১ জানুয়ারি ’৭২ বঙ্গবন্ধু যে নীতিতে রাষ্ট্র পরিচালনার দায়িত্ব গ্রহণ করেন, আওয়ামী লীগ যদি ক্ষতি স্বীকার করেও সেই নীতি-আদর্শে ফিরে যেতে পারে, তাহলে ভবিষ্যতে বাংলাদেশ হবে একটি গণতান্ত্রিক রাষ্ট্র। তা না হলে এ জাতির ভাগ্যবিপর্যয় সম্ভবত রোধ করা যাবে না।


যৌতুক না পেয়ে নির্যাতন ও অতর্কিত হামলার বিচার চেয়ে জেলার সিনিয়র জুডিশিয়াল ম্যাজিস্ট্রেট আদালত-২ বিচারক দেবাংশু কুমার সরকারের বিরুদ্ধে মামলা দায়ের করেছেন তার স্ত্রী ডা. হৃদিতা সরকার। দেবাংশু কুমার সরকার ও হৃদিতা সরকারের বাড়ি ময়মনসিংহের হালুয়াঘাট উপজেলার পূর্ব বাজার এলাকায়।\nমামলাটি তদন্তের জন্য পুলিশ ব্যুরো অব ইনভেস্টিগেশন (পিবিআইকে) নির্দেশ দিয়েছেন আদালত। ৯ মে মামলার পরবর্তী শুনানির তারিখ ধার্য করা হয়েছে।\nরোববার (২৪ এপ্রিল) বিকেলে রংপুর নারী ও শিশু নির্যাতন দমন আদালত-১ এর বিচারক মোস্তফা কামাল শুনানি শেষে মামলাটি গ্রহণ করেন।\nএর আগে, ১৯ এপ্রিল রংপুর নারী ও শিশু নির্যাতন দমন আদালত-২ এর বিচারক মো. রোকনুজ্জামানের আদালতে মামলার আবেদন করেছিলেন সরকারি কৌঁসুলি (পিপি) খন্দকার রফিক হাসনাইন এ সময় বিচারক শুনানির জন্য দিন ধার্য করেন।\nএদিকে, ওই মামলায় শ্বশুর সুধাংশু কুমার সরকার চয়ন, দেবাংশু কুমার সরকারের ফুফাতো ভাই নিলয় দে সরকার ও চাচা রঞ্জন সরকারকে আসামি করা হয়েছে।\nরাষ্ট্রপক্ষের আইনজীবী সরকারি কৌঁসুলি (পিপি) খন্দকার রফিক হাসনাইন জানান, ২০১৫ সালের ১১ মে ময়মনসিংহের হালুয়াঘাট উপজেলার পূর্ব বাজার এলাকার দেবাংশু কুমার সরকারের সঙ্গে একই উপজেলার নারায়ণ সরকারের মেয়ে হৃদিতা সরকারের বিয়ে হয়। বিয়েতে হৃদিতার পরিবার ৫০ ভরি স্বর্ণালঙ্কারসহ প্রায় ২৫ লাখ টাকার উপহার সামগ্রী দেবাংশুকে দেন। বিয়ের কয়েক মাস পরে দেবাংশু একটি প্রাইভেটকার কেনার জন্য হৃদিতার ওপর ৩০ লাখ টাকার চাপ সৃষ্টি করেন। কিন্তু হৃদিতা টাকা দিতে অস্বীকৃতি জানালে স্বামীসহ শ্বশুরবাড়ির লোকজন তার ওপর শারীরিক ও মানসিক নির্যাতন চালাতে থাকে।\nপরে, দেবাংশু ৩০ লাখ টাকা ছাড়া তার প্রথম স্ত্রী হৃদিতা সরকারের সঙ্গে সংসার না করার সিদ্ধান্ত জানান। এ নিয়ে চলতি বছরের ২৮ মার্চ হৃদিতা তার স্বামীর সঙ্গে দেখা করতে রংপুর চিফ জুডিসিয়াল ম্যাজিস্ট্রেট আদালত চত্বরে উপস্থিত হলে তার ওপর হামলা হয়। পরে বিচার চেয়ে আদালতে মামলার আবেদন করেন তিনি।\nরাষ্ট্রপক্ষের আইনজীবী খন্দকার রফিক হাসনাইন বলেন, আদালত মামলার বাদী হৃদিতা সরকারের জবানবন্দি নিয়েছেন।


ইঁদুরে খেয়ে নিয়েছে অর্ধেক জ্যাকেট ! গোলাপি ব্রা পরেই এয়ারপোর্টে ঘুরে বেড়ালেন উরফি জাভেদ urfi javed getting trolled for wearingadenim jacket\nইঁদুরে খেয়ে নিয়েছে অর্ধেক জ্যাকেট ! গোলাপি ব্রা পরেই এয়ারপোর্টে ঘুরে বেড়ালেন উরফি জাভেদ\nসম্প্রতি ফের লাইম লাইট কেড়েছেন উরফি। এবং এবারেও নিজের অদ্ভুত পোশাকের কারণে। মুম্বই বিমানবন্দরে পাপারাৎজির ক‍্যামেরাবন্দি হন তিনি, যেখানে তার পোশাকের ছিরি দেখে চোখ কপালে ওঠার জোগাড় নেটিজেনদের। এতদিন পর্যন্ত আমরা জানতাম পোশাক পরা হয় অঙ্গ ঢাকতে, কিন্তু উরফি পুরো উল্টোপূরাণ।\nএদিন একটি ডেনিম জিন্স এবং শর্ট ডেনিম জ্যাকেটে দেখা যায় উর্ফিকে। কিন্তু তার জ্যাকেটের বিশেষত্ব দেখেই চোখ আটকেছে সকলের। কারণ সেই জ্যাকেট অদ্ভুত ভাবে কাটা। যার জেরে জ্যাকেটের নীচ দিয়ে প্রকাশ্যে আসছে গোলাপি অন্তর্বাসে ঢাকা উরফির অর্ধেক বক্ষ যুগল। জ‍্যাকেটের পেছনে লেখা, প্লাস্টিক ব‍্যবহার বন্ধ করুন। লাগেজের ট্রলি পাশে নিয়েই হাসিমুখে পাপারাৎজির ক‍্যামেরার সামনে পোজ দেন উরফি। ছবি দেখে অভিনেত্রীকে ট্রোল করার সুযোগ ছাড়েননি নেটিজেনরা।\nকেউ কেউ উরফির পোশাক দেখে জিজ্ঞেস করেছেন ‘তার অর্ধেক জ্যাকেট কি ইঁদূরে খেল?’ আবার কারোর মত বিগবসে টাকা পাননি উরফি তাই জামা কেনারও পয়সা নেই তার। অনেকে আবার রীতিমতো বিরক্ত হয়ে একজন স্টাইলিস্টের পরামর্শ নিতে বলেছেন উরফিকে। এমনকি উরফি ফ‍্যাশন সেন্সকে কটাক্ষ করে ‘রণবীর সিংয়ের বোন’ও বলা হয়েছে।


মুকল রায় বিজেপি যোগ দেওয়ার তিন বছর পর পদ পেলেন, হলেন সহ-সভাপতি, Mukul Roy gets post as vice president in BJP after three years of joining - Bengali Oneindia\n5 min ago কৃষক আন্দোলন নিয়ে শুরু রাজনৈতিক তরজা, উঠল খালিস্তানি যোগের তত্ত্ব!\n28 min ago শুভেন্দু থাকছেন না ধরেই কৌশল তৈরি তৃণমূলের! একুশের যুদ্ধে সেনাপতি হবেন কে\n28 min ago প্রথমেই ব্যাকফুটে অভিষেক-পিকে? 'দিদি বনাম দাদা'-র দ্বন্দে অশনি সংকেত তৃণমূলে\n52 min ago একি! বিয়ের উপহারে বরকে কী উপহার দিলেন মহিলা, ভিডিও ভাইরাল সোশ্যাল মিডিয়ায়\nমুকল বড় পদ পেলেন বিজেপিতে! সব জল্পনার অবসান ঘটিয়ে চমক ২০২১-এর আগে\n| Updated: Sun, Sep 27, 2020, 11:55 [IST]\nদীর্ঘ জল্পনার অবসান। অবশেষে বিজেপিতে পদ পেলেন মুকুল রায়। তৃণমূল কংগ্রেসের সঙ্গে ২০ বছরের সম্পর্ক ছিন্ন করে বিজেপিতে যোগদানের প্রায় তিন বছর পর বিজেপির সর্বভারতীয় সহ-সভাপতি হলেন মুকুল রায়। ২০২১-এ বিধানসভা নির্বাচনের আগে বঙ্গ নেতৃত্বের কাছেও আশাব্যাঞ্জক মুকুলের রায়ের এই পদ-প্রাপ্তি।\nপুজোর আগেই সুখবর পেলেন মুকুল রায়\n২০১৭ সালে ঠিক পুজোর পরই তৃণমূল ছেড়ে বিজেপিতে নাম লিখিয়েছিলেন মুকুল রায়। একের পর এক বিস্ফোরণ ঘটিয়েছিলেন তৃণমূলের বিরুদ্ধে। তারপর তাঁর নেতৃত্বে বাংলায় দু-দুটি নির্বাচন লড়েছে বিজেপি। আশাতীত সাফল্যও দিয়েছেন তিনি। কিন্তু কোনও পদ জোটেনি তাঁর।\nপদপ্রাপ্তি নিয়ে নানা জল্পনা, অবশেষে...\nবহুবার তাঁর পদপ্রাপ্তি নিয়ে নানা জল্পনা হয়েছে। কখনও রটেছে, তাঁকে রাজ্য়সভার সাংসদ করে কেন্দ্রীয়মন্ত্রিত্ব দেওয়া হবে। কারণ তার মন্ত্রিত্ব সামলানোর অভিজ্ঞতা রয়েছে। কখনও রটেছে, তাঁকে বড় কোনও পদ দেওয়া হবে। কিন্তু দিনের পর দিনে বছরের পর বছর কেটে গিয়েছে, কোনও পদ মেলেনি তাঁর।\nতৃণমূলকে হারানোই লক্ষ্য, এবার পেলেন পদও\nসম্প্রতি রাজ্য বিজেপির নয়া কমিটি গঠনের পর যখন মুকুল অুগামীরা সবাই পদ পেয়ে গেলেন, তখন মুকুলকে নিয়ে অন্যরকম সমালোচনা শুরু হল। তিনি বিজেপিতে পদ পেতে দিল্লি দরবার করেছেন বলেও রটে গেল। কিন্তু মকুল রায় বারবার সেই জল্পনা উড়িয়ে জানিয়ে দিয়েছেন, তিনি কোনও পদ চান না, ২০২১-এ তৃণমূলকে হারানোই তাঁর একমাত্র লক্ষ্য।\n২০২১-এর আগে জল্পনার অবসান মুকুবকে নিয়ে\nতবে মুকুল রায়কে ২০১৯-এর নির্বাচনের আগে ও পরে যেভাবে সক্রিয় দেখা গিয়েছে, ২০২১-এর আগে এই করোনা পরি্স্থিতিতে তেমন সক্রিয় লাগেনি। বরং বারেবারে তিনি জড়িয়ে পড়েছেন বিতর্কে। তাঁকে নিয়ে নানা জল্পনার মধ্যেই রাজনৈতিক মহলে চর্চা হয়েছে তাঁরা তৃণমূলে ফেরা নিয়ে।\nবাংলায় চাণক্যের মর্যাদার পর হলেন সহ সভাপতি\nরাজনৈতিক বিশেষজ্ঞরা বলতে শুরু করেন, মুকুল রায় বিজেপিতে গুরুত্ব না পেয়ে ফিরে যেতে পারেন তৃণমূলে। কিন্তু মুকুল রায়কে ফে্র সক্রিয় করেছেন কৈলাশ বিজয়বর্গীয়। তাঁকে বাংলায় চাণক্যের মর্যাদাও দেন তিনি। এরপর দিল্লিতে বঙ্গ বিজেপির তিনদিনের বৈঠক হয়ে যাওয়ার পরই এল খুশির খবর।\n২০২১-এই পাখির চোখ বিজেপির\nবিজেপি সভাপতি জেপি নাড্ডা ঘোষণা করেন, মুকুল রায় হলেন কেন্দ্রীয় বিজেপির সহসভাপতি। উল্লেখ্য তিনি তৃণমূলেও এই পদে ছিলেন। মুকুল ছাড়াও মুকুল ঘনিষ্ঠ অনুপম হাজরাকে কেন্দ্রীয় বিজেপির সম্পাদক করা হলয রাজু সিং বিস্ত হলেন বিজেপির জাতীয় মুখপাত্র। ২০২১-এ আসন্ন পশ্চিমবঙ্গ বিধানসভা নির্বাচনের দিকে চেয়েই এই রদবদল করা হল বলে বিশেষজ্ঞদের অভিমত।\nmukul roy vice president bjp assembly election west bengal বিজেপি বিধানসভা নির্বাচন পশ্চিমবঙ্গ politics\nMukul Roy gets post as vice president in BJP after three years of joining. BJP gets national vice president of BJP before 2021 Assembly Election.


নৃত্য স্টুডিও আয়না: প্রতিফলন বনাম প্রতিফলিত - টিপস এবং পরামর্শ\nনৃত্য স্টুডিও আয়না: প্রতিফলন বনাম প্রতিফলিত\nকিছু সময়ের জন্য, আমি নাচের স্টুডিওর আয়নার সাথে নিজের প্রেম-বিদ্বেষের সম্পর্ক সম্পর্কে সচেতন ছিলাম। আমি আমার নিজস্ব প্রান্তিককরণ পরীক্ষা করতে, আমার গঠন কোথায় হওয়া উচিত এবং আমার অভিনয়ের নান্দনিকতা পরিচালনা করতে আয়নাটি ব্যবহার করেছি। আমি আরও কী লক্ষ্য করেছি, যদিও আমি আমার প্রতিবিম্বের উপর নির্ভর করি তখন আমার মনের বন্যা নেতিবাচক চিন্তাভাবনা এবং বিচারের উল্লেখ না করে। এটি আমার চিন্তাভাবনা পেয়েছে… নাচের স্টুডিও আয়না কি আরও সহায়ক বা বাধা হিসাবে কাজ করে? এবং, আমরা কীভাবে মায়ারফুল, স্বাস্থ্যকর নর্তকী তৈরি করতে আয়নাটি সর্বোত্তমভাবে ব্যবহার করতে পারি?\nনাচের প্রতিযোগিতা সঙ্গীত\nনাচের স্টুডিও আয়নাটির উত্স ভাল নথিভুক্ত নয়। এটি উপযুক্ত বলে মনে হয় যে কোনও ব্যক্তির তাদের লাইন এবং সারিবদ্ধতা দেখতে একটি আয়না প্রয়োজন। আমার মনে আছে যে আমার সঠিক ব্যবধান ছিল তা নিশ্চিত করতে আমি একটি অল্প বয়স্ক নৃত্যশিল্পী হিসাবে আয়নটি ব্যবহার করছি। আমি যখন আয়নার থেকে মুখোমুখি নাচতে নাচলাম তখন টেক সপ্তাহে রিহার্সাল নিয়ে আসা উদ্বেগটিও স্মরণ করি। আমার নিজের প্রত্যাহার উপর নির্ভর করার ভয় এবং আমি অন্যকে আয়নায় কী করতে দেখেছি তার উপর নির্ভর করে না তা অবশ্যই প্রাথমিকভাবে কিছু প্রাথমিক পর্যায়ে আতঙ্ক এবং পারফরম্যান্স উদ্বেগকে অবদান রেখেছিল। কিন্তু আয়না মানসিক স্বাস্থ্য এবং শরীর সচেতনতাকে কী টোল দেয়? আমরা কি আরও মজাদার প্রতিবিম্বের জন্য আমাদের দেহ-অনুভূতি সংবেদনগুলি, স্বীকৃতি এবং গৌরবময় সচেতনতাকে ত্যাগ করি?\nনর্তকীদের জন্য আয়না ব্যবহারের ইতিবাচক দিকগুলির মধ্যে রয়েছে সঠিক অবস্থান নির্ধারণ, লাইনগুলি মূল্যায়ন করা এবং তাত্ক্ষণিক ভিজ্যুয়াল প্রতিক্রিয়া প্রাপ্ত। নৃত্য প্রশিক্ষকের জন্য, এটি রুমে যতটা সম্ভব নৃত্যশিল্পী দেখতে সহায়ক in তবে আয়না ব্যবহারের অনেক নেতিবাচক দিক রয়েছে। এর মধ্যে রয়েছে আমরা যা দেখি এবং যা অনুভব করি তার উপরে খুব বেশি নির্ভর করা, দেহের চিত্রের স্ব-প্রকাশের উপর নির্ভর না করা এবং নর্তকীদের সম্পূর্ণ সম্ভাবনায় পৌঁছানোর জন্য প্রয়োজনীয় সংবেদনশীল সিস্টেমগুলির সম্ভাব্য বিলম্ব বা স্টান্টিং অন্তর্ভুক্ত include\nনৃত্য থেরাপিস্ট হিসাবে আমি সাধারণত আমার ক্লায়েন্টদের সাথে একটি আয়না ব্যবহার করি না। নৃত্য থেরাপি প্রতিবিম্বিত হয় তা সম্পর্কে নয় বরং আমাদের অভ্যন্তরীণ অনুভূতির প্রতিফলিত হয় এবং যেখানে আমরা আমাদের অনুভূতি এবং চিন্তাভাবনা অনুভব করি। এটি আমাদের সাথে সংযোগ স্থাপন এবং অনুভূতি সংবেদনগুলি এবং মন-দেহ সচেতনতার মাধ্যমে বোঝার একটি ধারণা অর্জন সম্পর্কে। তবে আমার কিছু বয়স্ক প্রাপ্তবয়স্ক ক্লায়েন্টদের স্মৃতিচারণে বাস করা, নাচের স্টুডিও ব্যারে এবং মিররওয়াল ছাড়া সম্পূর্ণ হয় না। এই উপাদানগুলি প্রায়শই পাকা নৃত্যশিল্পীদের স্বাচ্ছন্দ্যে রাখে এবং বিভ্রান্তি বা আন্দোলনের লক্ষণগুলি থেকে একটি অবকাশ প্রদান করে এবং পরিচিতি এবং বাড়ির একটি ধারণা তৈরি করে। আমার অল্প বয়স্ক ক্লায়েন্ট, ক্লায়েন্টদের সাথে যার ট্রমা ইতিহাস বা শরীরের চিত্রের চারপাশের সমস্যা রয়েছে, আয়নাটি তাদের ভয়, অসম্পূর্ণতা এবং স্ব-ঘৃণা বা সমালোচনার চিন্তার প্রতিফলন ঘরের শত্রু হয়ে যায়। নিজের দিকে মনোনিবেশ করতে, আয়নাটি coveredেকে দেওয়া হয়েছে। এটি এই বার্তাটি প্রেরণ করে যে আমরা আমাদের অভ্যন্তরীণ সংবেদনগুলিতে ফোকাস করতে এবং অন্যকে কী দেখি বা দেখানোর পরিবর্তে অভ্যন্তরীণগুলির সাথে পুনরায় সংযোগ করতে পারি।\nআমি লক্ষ করেছি যে আমি যখন আয়না ব্যবহার না করি, তখন আমার শরীরে কীভাবে কিছু অনুভূত হয় তার উপর নির্ভর করতে বাধ্য হই। এটি কেবল আমার জন্য কোরিওগ্রাফির সাথে সংবেদনশীলভাবে সংযোগ স্থাপন করার অনুমতি দেয় না, তবে এটি আমার শরীরে যথাযথ প্রান্তিককরণ এবং কৌশল কীভাবে অনুভব করে এবং এটি আরও গুরুত্বপূর্ণভাবে যখন অনুভূত হয় তখন এটি অনুমান করার অনুমতি দেয়। আমি কোথায় অবস্থান করছি তা নির্ধারণ করতে পারি এবং ক্র্যাচ হিসাবে ভিজ্যুয়াল ইনপুট ব্যবহার না করে অন্য সংবেদনগুলি জড়িত।\nএই উদ্ধৃতিটি, শিরোনাম হিসাবে একটি সংস্থান কাগজ থেকে নেওয়া, নৃত্যের ক্লাসে আয়না: সহায়তা নাকি ধর্ম? ইন্টারন্যাশনাল অ্যাসোসিয়েশন ফর ডান্স মেডিসিন অ্যান্ড সায়েন্স থেকে, আয়না এবং দেহের চিত্রের প্রভাবগুলি দৃষ্টিভঙ্গিতে রাখুন।\n'একজন নর্তকীর তার দেহের ব্যক্তিগত দৃষ্টিভঙ্গি তার মনস্তাত্ত্বিক স্বাস্থ্য এবং সুস্বাস্থ্যের একটি গুরুত্বপূর্ণ অঙ্গ এবং এটি স্টুডিওতে তার নাচের অভিনয়ে সহায়তা বা বাধা দিতে পারে। উচ্চতর আত্মসচেতনতা কখনও কখনও কোনও নর্তকীকে যেভাবে দেখায় তার জন্য অত্যধিক সমালোচিত হয়ে উঠতে পারে। ফলস্বরূপ, নাচের শিক্ষার্থীরা প্রায়শই তাদের দেহ সম্পর্কে নেতিবাচক অনুভূতি বিকাশ করে। এটি এমন একটি বাস্তবতা যা অনেক নৃত্য শিক্ষকই অভিজ্ঞতার ভিত্তিতে এবং দৈনিক ভিত্তিতে সাক্ষী থেকে বোঝেন। উদাহরণস্বরূপ, নৃত্যশিক্ষকের পক্ষে একটি ছাত্রকে চিতাবাঘ কাঁধে চিতাবাঘে আয়নার সামনে দাঁড়িয়ে মাটির দিকে তাকিয়ে নিজেকে নিজের সম্পর্কে খারাপ দেখাচ্ছে বলে পর্যবেক্ষণ করা অস্বাভাবিক কিছু নয়। '\nএটি একটি খুব সাধারণ ঘটনা হতে পারে, সুতরাং আমরা কীভাবে নৃত্যশিক্ষক এবং অভিনয়শিল্পীরা যথাযথ মিরর শিষ্টাচার অনুশীলন করতে পারি?\nশিক্ষার্থীদের শেখার অন্যান্য পদ্ধতিগুলি ব্যবহার করতে উত্সাহিত করুন যা সম্পূর্ণ সম্ভাবনার জন্য প্রয়োজনীয় দক্ষতা বিকাশে সহায়তা করে। চিত্রাবলী, সৃজনশীল চলন, খাঁটি গতিবিধি এবং শরীর সচেতনতা অনুশীলনগুলি অন্তর্ভুক্ত করুন।\nঅল্প পরিমাণে আয়নাটি ব্যবহার করুন এবং আয়নাটির গুরুত্ব পুনর্নির্মাণ করুন।\nআয়নার ছাড়াই শিক্ষার্থীদের চ্যালেঞ্জ জানাতে।\nশেষ অবধি, নির্ভরশীল শিক্ষার্থীরা কীভাবে আয়নায় থাকে এবং কীভাবে তাদের আচরণ এবং মেজাজটি আয়নার উপস্থিতিতে প্রভাবিত হয় সেদিকে মনোযোগ দিন।\nএটি লক্ষ করা গুরুত্বপূর্ণ যে আয়নাটি আরও সহায়ক বা বাধাগ্রস্ত কিনা সে সম্পর্কে অনেকগুলি ভিন্ন মতামত রয়েছে। আপনি বেড়াটির কোন দিকে রয়েছেন তা সিদ্ধান্ত নেওয়ার ক্ষেত্রে যখন আমি সবচেয়ে মূল্যবান হাতিয়ার হিসাবে বিশ্বাস করি তা হ'ল আয়নার সাথে প্রতিটি স্বতন্ত্র নর্তকীর সংযোগ। আপনার নর্তকী সম্পর্কে জানতে। প্রশিক্ষক হিসাবে, শক্তিশালী প্রযুক্তিগত নৃত্যশিল্পীদের বিকাশ করার সময় ইতিবাচক মানসিক স্বাস্থ্য গড়ে তোলা আমাদের দায়িত্ব। আপনার নিজস্ব বিবেচনা ব্যবহার করুন এবং আপনার ছাত্রদের সেরা নর্তকী হয়ে উঠতে তাদের সহায়তা করার জন্য বিভিন্ন উপায় সন্ধান করুন। সর্বোপরি, তাদের প্রযুক্তিগত প্রশিক্ষণ এবং দক্ষতা আপনার প্রতিচ্ছবি, শিক্ষাবিদ এবং এটি এমন কোনও বিষয় যা কোনও আয়না শিখতে পারে না।\nআয়না আপনার শিক্ষার্থীদের উপর কীভাবে প্রভাব ফেলতে পারে সে সম্পর্কে আরও সাহিত্যের জন্য, উপরের নিবন্ধটি সম্পূর্ণরূপে দেখুন এখানে ।\nএরিকা হরন্থাল, এলসিপিসি, বিসি-ডিএমটি, নৃত্য / মুভমেন্ট থেরাপিস্ট, শিকাগো ডান্স থেরাপি।\nএরিকা হর্থাল হলেন শিকাগো, আইএল-এ অনুমোদিত লাইসেন্সপ্রাপ্ত পেশাদার ক্লিনিকাল কাউন্সেলর এবং বোর্ডের প্রত্যয়িত নৃত্য / মুভমেন্ট থেরাপিস্ট। তিনি কলম্বিয়া কলেজ শিকাগো থেকে ডান্স / মুভমেন্ট থেরাপি এবং কাউন্সেলিংয়ে এমএ এবং ইলিনয় চ্যাম্পেইন-উর্বানা বিশ্ববিদ্যালয় থেকে মনোবিজ্ঞানে বিএস করেছেন। এরিকা হলেন শিকাগো, আইএল-এর প্রিমিয়ার ডান্স থেরাপি এবং কাউন্সেলিং অনুশীলন শিকাগো ডান্স থেরাপির প্রতিষ্ঠাতা ও সিইও। দেহকেন্দ্রিক মনোচিকিত্সক হিসাবে, এরিকা সমস্ত বয়সের এবং ক্ষমতার ক্লায়েন্টকে মানসিক-দেহের সংযোগের শক্তিকে কাজে লাগাতে সংবেদনশীল এবং মানসিক স্বাস্থ্যের বৃহত্তর সচেতনতা এবং বোঝার জন্য সহায়তা করে। আরও জন্য, দেখুন www.chicagodancetherap.com ।\nসম্পর্কিত আইটেম: নৃত্য শিক্ষকদের জন্য পরামর্শ , নর্তকীদের জন্য পরামর্শ , শিকাগো ডান্স থেরাপি , নাচের থেরাপিস্ট , নৃত্য থেরাপি , এরিকা হরন্থাল , স্বাস্থ্যকর নৃত্যশিল্পী , নৃত্য মেডিসিন ও বিজ্ঞানের জন্য আন্তর্জাতিক সংস্থা , টিপস এবং পরামর্শ ভাগ করুন টুইট ভাগ করুন\nডিসিডিসি নৃত্য সংস্থা\nভয়েল উত্সব 2015\nকেটি বোরেন ব্যালে\nনাচের জন্য ডি


এই প্রথম মাশরুমের চামড়া দিয়ে তৈরি হল পোশাক! | Amar Sangbad\nমার্চ ২২, ২০২১, ১৬:২০\nএই প্রথম মাশরুমের চামড়া দিয়ে তৈরি হল পোশাক!\nইংরেজ ফ্যাশন ডিজাইনার স্টেলা ম্যাককার্টনি\nমাশরুমের চামড়া দিয়ে তৈরি হচ্ছে পোশাক। বিষয়টি অবাক হলেও সত্যি। ইংরেজ ফ্যাশন ডিজাইনার স্টেলা ম্যাককার্টনি দীর্ঘদিন গবেষণার পর মাশরুমের চামড়া দিয়ে নতুন পোশাক তৈরি করেছেন।\n২০ বছরের দীর্ঘ ক্যারিয়ারে তিনি সবসময় প্রাকৃতিক উপাদান দিয়ে পোশাক এবং বিভিন্ন ফ্যাশনেবল বস্তু তৈরির চেষ্টায় থেকেছেন। কখনো প্রাণীর চামড়া দিয়ে কিছু তৈরির প্রয়াস ঘটাননি তিনি। এ ফ্যাশন ডিজাইনার এবারই প্রথম মাইলো গার্মেন্টস হিসেবে একটি কালো বাস্টিয়ার এবং ট্রাউজার্স তৈরি করেছেন, তাও আবার মাশরুমের চামড়া দিয়ে। ইনস্টাগ্রামে তিনি পোশাকের ছবি দিয়ে লিখেছেন, ‘এটি ফ্যাশনের ভবিষ্যত’।\nমাশরুমের চামড়ায় তৈরি পোশাক


শুভবোধ জাগানোর এখনই সময় || চতুরঙ্গ || জনকন্ঠ\nশুভবোধ জাগানোর এখনই সময়\nপ্রাকৃতিক দুর্যোগ, সে তো প্রকৃতির অমোঘ ক্রিয়া। দুর্লঙ্ঘ তার পরিণতি। প্রাকৃতিক দুর্যোগে বনের পশু, সমস্ত ভূচর, জলচর, আকাশের পাখি নিজেদের বাঁচানোর তাগিদে প্রাণপণ ছুটে পালায় নিরাপদ আশ্রয়ের সন্ধানে। কিন্তু মানুষ? তাদের তো জীবজন্তুর মতো গায়ে অমিত শক্তি নেই। নেই ছুটে চলার সামর্থ্য। পাখির মতো পাখাও নেই উড়ে যাবে অকুস্থল ছেড়ে অন্যত্র। তাই মানুষের আয়ত্তে যখন কৌশলগত কিছুই ছিল না, তারা অনুসরণ করতে চেয়েছে সেই পশুদের। হাপিত্তেশ করেছে পাখিদের দেখে। হায়, অন্তত পাখিদের মতো যদি পাখাও থাকত তাহলে কতই না ভাল হতো! জলোচ্ছ্বাসের তোড়ে যখন ঘাস-পাতায় ছাওয়া কুটির, আবাসস্থল সমস্ত সমূলে ভেসে যেতে শুরু করেছে, তখন কাছাকাছি অপেক্ষাকৃত উঁচু জায়গায় অথবা গাছের ডাল বেয়ে উপরে উঠে প্রাণ বাঁচাতে চেষ্টা করেছে মানুষ।\nতারপর কালের পরিক্রমায় মানুষের চিন্তা চেতনার উন্মেষ ঘটেছে। তারা শারীরিক দিক দিয়ে পশু-পাখির চেয়ে দুর্বল হয়েও বুদ্ধিমত্তায় শ্রেষ্ঠত্বের স্বাক্ষর রাখতে শুরু করেছে। ঝড়, সাইক্লোন, বন্যা ইত্যকার নৈমিত্তিক প্রাকৃতিক উপসর্গগুলোকে প্রতিরোধ করতে না পারলেও এ সমস্ত আপদ-বালাই থেকে কিভাবে সম্ভাব্য কম সময়ে নিজেকে, নিজের আত্মীয়-পরিজনসহ অন্যদের দূরে রাখা যায় তার উপায় উদ্ভাবন করতে শুরু করেছে। এমনকি বৃষ্টি, ঝড়, বন্যার পূর্বাভাসও দিতে শুরু করেছে। এতে করে নানাবিধ প্রাকৃতিক দুর্যোগে মানুষের প্রাণহানি ব্যাপকভাবে কমতেও শুরু করেছে। সভ্যতার ক্রমবিকাশের সঙ্গে মানুষ প্রকৃতির সঙ্গে নিজেদের সমন্বিত করে চলতে অভ্যস্ত হয়ে উঠেছে। প্রাকৃতিক দুর্যোগ থেকে বাঁচার উপায় উদ্ভাবনের পাশাপাশি মানুষ এ সমস্ত দুর্যোগের কারণ নিরূপণেরও চেষ্টা চালিয়ে বিজ্ঞানের আশীর্বাদে হয়েছে সফল।\nবিজ্ঞানের এ চরম উৎকর্ষের যুগেও, কোন এলাকা কখন ভূমিকম্পে আক্রান্ত হবে নির্দিষ্টভাবে তা আগে জানা এক রকম দুরূহই রয়ে গেছে। তবে পারিপার্শ্বিক অবস্থা নিরীক্ষণ করে মানুষ ভূমিকম্পের আশঙ্কা ও এর ভয়াবহতা অনুমান করতে পারছে। তো, ভূমিকম্প রাতের বেলায়, কিংবা প্রকাশ্য দিবালোকে হোক তাতে মানুষের ব্যাপক প্রাণহানির আশঙ্কাই থাকে বেশি। ভূমিকম্প মানেই হলো, দুমড়ে মুচড়ে আশপাশের সমস্ত কিছু মুহূর্তে মানুষের মাথার উপর ভেঙে পড়া। আর এত জঞ্জালের নিচে চাপা পড়ার অর্থই হলো, প্রাণ রক্ষার সমস্ত প্রচেষ্টা ও সম্ভাবনার অনেকটাই ভ-ুল হয়ে যাওয়া। ভূমিকম্পের মতো মহাপ্রলয়ে তখন কে কাকে বাঁচাতে ছুটে আসতে পারবে? কোথায় থাকবে অগ্নি নির্বাপণের ফায়ার ব্রিগেড? কোথায় হাসপাতাল? কোথায় পাওয়া যাবে এ্যাম্বুলেন্স? হুমড়ি খেয়ে ভেঙে পড়া স্তূপীকৃত অট্টালিকার ওপর অট্টালিকা, যানবাহন চলার সমস্ত পথই রুদ্ধ করে দেবে! হায়! হায়! উল্টে যাওয়া নগরীর কোথায় কোন নিভৃতে প্রাণ বাঁচার আকুতি নিয়ে অবুঝ শিশু গলা ছেড়ে চিৎকার করছে, কে শুনতে পাবে তা কত কিশোর-কিশোরী কত নারী-পুরুষ, বৃদ্ধ-বৃদ্ধা ‘পানি পানি’ বলে হাহাকার করবে। ‘বাঁচাও বাঁচাও’ বলে গলা ফাটাবে? আরও বিপদের বিষয় হলো, ভূমিকম্প আক্রান্ত এলাকায় তাৎক্ষণিক কোন কিছুই সহজলভ্য হবে না তখন!\nতবে মানুষ এখন বুঝতে পারছে, যত প্রাকৃতিক আপদ-বালাই রয়েছে, তার সংঘটনের জন্য মূলত মানুষই দায়ী। এখন নিশ্চিত বোঝা যাচ্ছে, প্রকৃতি প্রেম বলতে যা বুঝায়, তা অপরিণামদর্শী কতিপয় মানুষের হৃদয় থেকে উজাড় হয়েই যাচ্ছে। বিশ্ব প্রকৃতি মানুষকে অকৃত্রিম ভালবাসলেও মানুষের এই পরম বন্ধুর জন্য তাদের অন্তরের ভালবাসা দিনে দিনে ক্ষয় হয়ে যাচ্ছে। প্রকৃতির প্রতি তাদের দায়বদ্ধতাও শূন্যের কোঠায় চলে যাচ্ছে। তারা নির্মমভাবে কোদাল, কুড়াল, ড্রেজার, অত্যাধুনিক প্রযুক্তি চালায় প্রকৃতির গায়। তাতে প্রকৃতির শরীর নিরন্তর ক্ষতবিক্ষত হয়ে চলেছে। তার হৃদয় মনও সঙ্গে রক্তাক্ত হচ্ছে। মানুষের এই অমানবিক ব্যবহারে সে মহা ত্যক্ত বিরক্ত হচ্ছে। পরিণতিতে তাই দিনে দিনে মানুষের প্রতি তার রুদ্র ব্যবহার চরম মাত্রা পাচ্ছে।\nএখন, এই পরিস্থিতিতে পৃথিবীর সমস্ত মানুষের উচিত তাদের প্রকৃত বন্ধু প্রকৃতির কোলে ফিরে যাওয়া। তার আশ্রয়ে নিজেদের সমর্পণ করা। জরুরী ভিত্তিতে প্রকৃতির উপর দমন পীড়নের সব ধরনের হাতিয়ার গুটিয়ে নেয়া উচিত। বিকাশমান মানব সভ্যতার নামে, নগরায়ণের ধুয়া তুলে প্রকৃতিকে আর হত্যা করা নয়। সুনামি, ভূমিকম্প, ভূমিধস, সাইক্লোন, ঘূর্ণিঝড়, বন্যা, খরা, অতিবৃষ্টি, মাঠের সবুজ প্রান্তর বিবর্ণ হয়ে যাওয়া, ফসলহানি, ফসলি জমির উর্বরতা নাশ, মৎস্য, পশু-পাখি, বন্যপ্রাণীর প্রজাতি ধ্বংস হয়ে যাওয়া, মানবদেহে সংক্রমিত এইডস, ক্যান্সার, নতুন নতুন রোগব্যাধি, বৈশ্বিক উষ্ণতা বৃদ্ধি, পর্বতের তুষার অতিমাত্রায় বিগলিত হয়ে সমুদ্র পৃষ্ঠের উচ্চতা বৃদ্ধি, স্বাদু পানির পরিমাণ কমে লবণাক্ত পানির স্তর বৃদ্ধি পাওয়া, সুপেয় পানিতে আর্সেনিক ও বাতাসে নিঃসরিত কার্বনের মাত্রা বৃদ্ধি পাওয়া, খাবারে ভেজাল ও রাসায়নিক দ্রব্য মিশ্রণ, কীটপতঙ্গ দমনের নামে ফসলে বিষ প্রয়োগ... এত কিছুর জন্য কি আমরা স্রষ্টার শ্রেষ্ঠ জীব মানুষ, দায়ী নই? তবে ইচ্ছে করলেই আমরা মানুষ প্রকৃতিকে ভালবেসে, এ সমস্ত উপসর্গ দমন করতে পারি।\nআর নয় সময় নষ্ট। আর নয়, এ পৃথিবীর আয়ু শেষ করে দেয়া। এ পৃথিবীকে, এ সবুজ নিসর্গকে, মানুষসহ প্রকৃতিবান্ধব সমস্ত জীব-জন্তুকে রক্ষা করার দায়িত্ব সকলেরই। আমরা স্রষ্টার সৃষ্টিকে বাঁচাতে চাই। আমরাও বাঁচতে চাই। এব্যাপারে কার্যকর পদক্ষেপ নেয়া ও তা শুরু করার আমাদের শেষ সময় এখনই।


10টি লক্ষণ যে কেউ আপনার বন্ধু হতে চায় না - United We Care | A Super App for Mental Wellness\nবন্ধুত্ব মানে কি?\nবন্ধুত্ব মানে অন্য ব্যক্তির পছন্দ, অপছন্দ, পছন্দ বোঝা এবং তাদের চিন্তা প্রক্রিয়ার সাথে একত্রিত হওয়া। বন্ধুত্বের মধ্যেও থাকে প্রত্যাশা, মারামারি, অভিযোগ, দাবি-দাওয়া। দ্বন্দ্বের মধ্য দিয়ে একে অপরকে বোঝা, চিনতে এবং সহায়তা করার জন্য এটি সবই ফোটে। একজন সহচর আমাদের জীবনে একটি গুরুত্বপূর্ণ স্থান রাখে, যার কারণে আপনি তাদের সঙ্গকে ভালোবাসেন। প্রকৃত বন্ধুদের কাছে আসা কঠিন এবং সর্বদা আপনার সন্ধান করবে। তারা বলে, অকৃত্রিম বন্ধুত্ব পাওয়া একটি চমৎকার উপহার। মানুষের সঙ্গ খোঁজা স্বজ্ঞাত কারণ মানুষ প্রাথমিকভাবে সামাজিক প্রাণী। এই লক্ষণগুলি উপেক্ষা করা সহজ যে কেউ আপনার বন্ধু হতে চায় না, সে ব্যক্তিটি নতুন হোক বা কেউ দীর্ঘকাল ধরে আপনার বলয়ে রয়েছে। বন্ধুত্ব অবিশ্বাস্য হতে পারে কারণ তারা লোকেদের একটি সমর্থন ব্যবস্থা প্রদান করে, যা তাদের জীবনের অনেক মানসিক দিক মোকাবেলায় আত্মবিশ্বাসী বোধ করতে সহায়তা করে৷ যদিও বন্ধুত্ব প্রভাবশালী হতে পারে, সময়ের সাথে সাথে একে অপরের প্রতি মানুষের দৃষ্টিভঙ্গি পরিবর্তিত হতে পারে৷ ব্যক্তিরা সর্বদা সাহচর্য চায় না, তা সাম্প্রতিক জীবনের পরিস্থিতি, সময় অতিবাহিত বা অন্যান্য কারণের জন্য গ্রহণযোগ্য হোক না কেন। আপনি শেষ পর্যন্ত আপনার অনেক বন্ধুর সাথে যোগাযোগ হারাবেন, এবং আপনাকে অবশ্যই এক পর্যায়ে এটি মেনে নিতে হবে।Â\nবন্ধুত্বের জন্য কারো কাছে যাওয়ার আগে যে বিষয়গুলো বিবেচনা করতে হবে\nনতুন ব্যক্তিদের কাছে আসার এবং তাদের সাথে যোগাযোগ করার চিন্তা স্নায়ু-বিপর্যয়কর হতে পারে। যাইহোক, বইয়ের একটি কৌশল হল আপনি যার সাথে বন্ধুত্ব করার চেষ্টা করছেন তাকে অপরিচিত হিসাবে ব্যবহার করা নয়। সাধারণ ভিত্তি খুঁজে বের করার চেষ্টা করুন, যাতে আপনার কথা বলার পয়েন্ট থাকে এবং অন্য ব্যক্তিকে সহজেই বুঝতে পারেন। এটি কথোপকথন এবং বন্ধুত্বের জন্য সুর সেট করতে সহায়তা করবে। আপনার বিনিময়কে অন্য ব্যক্তিকে তাদের সম্পর্কে আরও ভাল বোধ করার সুযোগ হিসাবে বিবেচনা করুন৷ একটি হ্যান্ডশেক বা হাসি বাড়িয়ে শুরু করুন৷\nকেউ যদি আপনার বন্ধু হতে না চায় তাহলে আপনি কিভাবে বুঝবেন?\nকখনও কখনও, আমরা এমন কিছু লোকের সাথে দেখা করি যারা কিছু সময়ের পরে আমাদের বন্ধু হওয়া বন্ধ করে দেয়। কেন এটা ঘটবে? আসুন 10টি লক্ষণ দেখে নেওয়া যাক যে কেউ আপনার বন্ধু হতে চায় না –\nঅজুহাত দেয়: সব সময় অজুহাত দেয়। নিজেকে সব সময় ব্যস্ত রাখে। যখন আপনার তাদের সবচেয়ে বেশি প্রয়োজন হয়, তখন একজন ভালো বন্ধু অন্তত আপনার জন্য কিছুটা সময় পাবে\nশুধুমাত্র আপনি পরিকল্পনা করুন: যে বন্ধু আপনার সাথে আড্ডা দিতে পছন্দ করে না সে সম্ভবত আপনার থেকে নিজেকে দূরে রাখছে।\nপ্রায়শই ব্যবস্থা বাতিল করে: একজন বন্ধুর জন্য সময়ে সময়ে পরিকল্পনা বাতিল করা স্বাভাবিক। যাইহোক, যদি এটি আপনার বন্ধুত্বে একটি পুনরাবৃত্তিমূলক সমস্যা হয়ে ওঠে, তবে এটি একটি ইঙ্গিত হতে পারে যে তারা আপনার থেকে দূরে সরে যাচ্ছে, বিশেষ করে যদি তারা পুনর্বিন্যাস করার চেষ্টাও না করে৷\nতারা আপনাকে সমর্থন করে না: যে কেউ আপনার বন্ধুত্ব চায় না সে আপনার সমস্যা এবং অর্জন সম্পর্কে উদ্বিগ্ন হতে পারে। একটি ভাল বন্ধুত্বের জন্য মানসিক সমর্থন দেওয়া এবং গ্রহণ করা উভয়ই প্রয়োজন।\nআপনার জীবনে কোন আগ্রহ নেই: আপনি যদি কারো সাথে বন্ধুত্ব করতে চান তবে তারা আপনাকে আরও বুঝতে চাইবে। যাইহোক, যদি আপনার কোম্পানিতে তাদের কোন আগ্রহ না থাকে, তাহলে তারা এতে জড়িত নয়\nশুধুমাত্র তখনই আপনার সাথে যোগাযোগ করুন যখন তাদের সাহায্যের প্রয়োজন হয়: কিছু লোক আপনার জীবন থেকে কয়েক মাস ধরে হারিয়ে যেতে পারে, কিন্তু যখন তাদের আপনার কাছ থেকে কিছুর প্রয়োজন হয়, তারা হঠাৎ আপনার সাথে বন্ধুত্ব করে।\nআপনি আপনার সমস্ত প্রচেষ্টা তুলে ধরেছেন: আপনি দেখতে পাচ্ছেন যে আপনিই এমন একজন যিনি সমস্ত কাজকে এগিয়ে নিয়ে যাচ্ছেন এবং অংশীদারিত্বে সমস্ত উত্সাহ নিয়ে আসছেন, যা ন্যায্য নয়। এটা শুধুমাত্র একটি একতরফা পরিস্থিতি.Â\nতারা সমর্থন প্রদান করে না: একজন বন্ধু যে আপনার জীবন বা আপনি যা করছেন তা নিয়ে চিন্তা করেন না তিনি প্রকৃত বন্ধু নন। আমরা যাই করি না কেন, আমাদের সকলের সহযোগিতা প্রয়োজন।\nতারা আপনাকে সবকিছু থেকে দূরে রাখে: আপনি যদি লক্ষ্য করেন যে আপনার পরিচিত ব্যক্তি আপনাকে আর ক্রিয়াকলাপে অন্তর্ভুক্ত করছে না এবং আপনার থেকে বিচ্ছিন্ন হয়ে পড়ছে, তাহলে আপনার বন্ধুত্ব পারস্পরিক নয়।\nশুধুমাত্র কয়েকটি দ্রুত বিনিময়: যদি আপনি দুজন ব্যক্তি মুখোমুখি হন, তারা কথোপকথনটি সংক্ষিপ্ত রাখতে এবং প্রস্থান করার জন্য কিছু অজুহাত খুঁজে বের করার জন্য যথাসাধ্য চেষ্টা করবেন।\nকেউ আপনার বন্ধু হতে না চাইলে কি করবেন\nসময়ের সাথে সাথে বন্ধুত্ব ম্লান হয়ে যায় এবং মানুষ বদলে যায়। আপনি যদি লক্ষ্য করতে শুরু করেন যে আপনিই একমাত্র ব্যক্তি যিনি পৌঁছানোর চেষ্টা করছেন এবং কথা বলার বা পরিকল্পনা করার জন্য প্রথম পদক্ষেপ করার চেষ্টা করছেন, এটি একটি চিহ্ন যে তারা আর বন্ধুত্বের সাথে জড়িত নয়। তবে, আপনি দ্রুত বিচার করার আগে, দেখুন তারা ঠিক আছে কিনা এবং কোন কিছু তাদের আপনার সাথে যোগাযোগ করার চেষ্টা করতে বা আপনার সাথে যোগাযোগ করার চেষ্টা করতে বাধা দিচ্ছে কিনা।\nআপনার আর নেই এমন লোকদের ছেড়ে দেওয়ার চেষ্টা করুন।\nআপনার মনোযোগ অন্য কিছুতে ফোকাস করুন।\nআপনার আবেগ নেভিগেট.\nআপনি যে পাঠ শিখেছেন তা মনে রাখবেন\nদীর্ঘদিনের ভুলে যাওয়া বন্ধুত্ব সম্পর্কে আবেশ করবেন না। পরিবর্তে, যে আইটেম আপনি এটা মনে করিয়ে পরিত্রাণ পেতে.Â\nহারিয়ে যাওয়া বন্ধুত্বের কথা চিন্তা করবেন না:Â\nআপনার অবসর সময়ে নিজের জন্য কিছু সময় নিন\nআপনার সামাজিক মিডিয়া ব্যবহার সীমিত করুন:Â\nছোট পদক্ষেপ নেওয়া এবং আরও লোকের সাথে যোগাযোগ করার লক্ষ্য রাখুন:Â\nসত্যকে গ্রহণ করুন।\nএছাড়াও আপনি ইউনাইটেড উই কেয়ারের একজন কাউন্সেলরের সাথে যোগাযোগ করতে পারেন যখন আপনি নিজেকে বলবেন ” আমার বন্ধু আমাকে পছন্দ করে না”৷ আপনি এখানে এটি সম্পর্কে আরও পড়তে পারেন। উদাহরণস্বরূপ, কর্মক্ষেত্রে আরও চিট-চ্যাট করার জন্য এই সপ্তাহে নিজেকে প্রতিশ্রুতি দিন। আপনাকে এই সত্যটি গ্রহণ করার জন্য নিজেকে প্রস্তুত করতে হবে যে কিছু লোক আপনার সাথে লেগে থাকার জন্য নয়, এবং এটি সম্পূর্ণভাবে ঠিক আছে।\nসামাজিক মিথস্ক্রিয়ায় অস্বস্তিকর ব্যক্তিদের সাথে কীভাবে আচরণ করবেন?\nআমাদের জীবনের একটি নির্দিষ্ট সময়ে, আমরা সকলেই সামাজিকভাবে বিশ্রী বোধ করেছি। আপনি যদি সামাজিক মিথস্ক্রিয়ায় অস্বস্তিকর কারো সাথে দেখা করেন তবে এই বিষয়গুলি মনে রাখবেন:\nসহানুভূতিশীল হোন: সামাজিক ফোবিয়ায় ভুগছেন এমন ব্যক্তির জুতাতে পা রাখুন। কোনটি সম্ভবত ব্যক্তিকে স্বাচ্ছন্দ্য বোধ করবে? উদাহরণস্বরূপ, তাদের প্রিয় খাবার রান্না করুন বা অর্ডার করুন। এমন বিষয়গুলির উপর আলোচনার থ্রেড সরবরাহ করুন যেগুলি সম্পর্কে তারা সত্যই উত্সাহী।\nধৈর্য ধরুন : সামাজিক ফোবিয়ায় ভুগছেন এবং লোকেদের আশেপাশে বিশ্রী বোধ করেন এমন কারো সাথে কথা বলার সময়, অস্থির না হওয়া গুরুত্বপূর্ণ। খুব শীঘ্রই খুব বেশি বিষয়ভিত্তিক হয়ে উঠবেন না এবং খুব জোরে বা অশালীন হবেন না। সচেতন থাকুন যে সাহচর্যের প্রাথমিক পর্যায়ে, অন্য ব্যক্তিকে ধীরে ধীরে এগিয়ে যেতে হতে পারে। এছাড়াও, মনে রাখবেন যে সামাজিক উদ্বেগ সহ একজন ব্যক্তি সামাজিক দক্ষতার দিক থেকে এক ধাপ পিছিয়ে থাকতে পারে।\nসাধারণ আগ্রহগুলিকে চিনুন : আপনি একসাথে কথা বলতে পারেন এমন শেয়ার করা আগ্রহগুলি সনাক্ত করা সামাজিক উদ্বেগ সহ কাউকে স্বাচ্ছন্দ্য বোধ করার সেরা উপায়গুলির মধ্যে একটি। অন্য ব্যক্তি সম্পর্কে কিছু বোঝার জন্য এবং আপনার কাছে কী প্রচলিত থাকতে পারে, খোলামেলা প্রশ্ন জিজ্ঞাসা করুন।\nযদিও বন্ধুত্ব তৈরি করা এবং বজায় রাখার চেষ্টা করা আপনার দৈনন্দিন জীবনের একটি গুরুত্বপূর্ণ অংশ, একই মনের লোকদের খুঁজে পাওয়া যারা আপনার সাথে আপনার আনন্দ, ভয় যোগাযোগ করতে ইচ্ছুক, জীবনের একটি নির্দিষ্ট সময়ে চ্যালেঞ্জিং হতে পারে। আপনি যে সকলের চায়ের কাপ নন তা স্বীকার করা ক্ষতিকারক হতে পারে তবে এটি প্রিয়জনদের চিনতেও একটি দুর্দান্ত সুযোগ হতে পারে যারা মোটা এবং পাতলা হয়ে আপনার সাথে লেগে থাকতে ইচ্ছুক। “


ব্র্যাক বিশ্ববিদ্যালয়ে যোগ দিয়েছেন বুয়েট অধ্যাপক ড. কায়কোবাদ – Shikshar Alo\nদীর্ঘদিন ধরে বাংলাদেশ প্রকৌশল বিশ্ববিদ্যালয়ে (বুয়েট) অধ্যাপনা করে এবার বেসরকারি বিশ্ববিদ্যালয় ব্র্যাকে ‘ডিসটিংগুইজড প্রফেসর’ হিসেবে যোগদান করেছেন বিশিষ্ট কম্পিউটার বিজ্ঞানী, শিক্ষক, কলামিস্ট এবং লেখক অধ্যাপক ড. মোহাম্মদ কায়কোবাদ।\nগত জুন মাস থেকে কম্পিউটার বিজ্ঞান ও প্রকৌশলী বিভাগে ফুল টাইম ফ্যাকাল্টি মেম্বার হিসেবে কর্মরত রয়েছেন বলে সম্প্রতি বিশ্ববিদ্যালয়টির পক্ষ থেকে জানানো হয়েছে।\nএর আগে গত এপ্রিলে তিনি বুয়েট থেকে অবসর নেন। প্রায় তিন দশকের মতো তিনি সেখানকার কম্পিউটার বিজ্ঞান ও প্রকৌশলী বিভাগে শিক্ষকতা করেছেন।\nবুয়েটে দীর্ঘদিন অধ্যাপনা করে ব্র্যাক বিশ্ববিদ্যালয়ে যোগদান প্রসঙ্গে অধ্যাপক ড. মোহাম্মদ কায়কোবাদ বলেন, গত এপ্রিলে বুয়েট থেকে অবসর নিয়েছি। ব্র্যাক বিশ্ববিদ্যালয়ে যোগ দিয়েছি জুন মাসে। অবসর নেওয়ার পর ব্র্যাকের উপাচার্য ভিনসেন্ট চ্যাং তার প্রতিষ্ঠানে যোগ দেওয়ার জন্য আমাকে চিঠি দেন। চিঠিটা এতোটাই উৎসাহমূলক ছিল যে আমি তাতে সায় না দিয়ে পারিনি।\nজানা গেছে, ১৯৯১ সালে ড. মোহাম্মদ কায়কোবাদ বুয়েটের কম্পিউটার বিজ্ঞান ও প্রকৌশল বিভাগে সহকারী অধ্যাপক পদে যোগ দেন। এরপর ১৯৯৪ সালে তিনি সহযোগী অধ্যাপক পদে এবং ১৯৯৭ সালে অধ্যাপক পদে উন্নীত হন। ১৯৯৬ থেকে ১৯৯৯ সাল পর্যন্ত তিনি এই বিভাগের প্রধান হিসেবে দায়িত্ব পালন করেন। এছাড়া তিনি নানা গুরুত্বপূর্ণ সরকারি ও বেসরকারি প্রতিষ্ঠানের কম্পিউটারায়নের সঙ্গে সংশ্লিষ্ট ছিলেন।


Gerold's Game: শারীরিক বন্দিদশা অবস্থাতে আত্মিক মুক্তিলাভের গল্প - বায়োস্কোপ ব্লগ : বায়োস্কোপ ব্লগ | মুভি-সিনেমা-চলচিত্র\nGerold’s Game: শারীরিক বন্দিদশা অবস্থাতে আত্মিক মুক্তিলাভের গল্প\nলেখকঃ Sarah Iqbal » বিভাগঃ থ্রিলার মুভি, বায়োস্কোপ রিভিউ » তারিখঃ ৫ নভেম্বর ২০১৭ » এই পর্যন্ত দেখা হয়েছেঃ\nনেটফ্লিক্সের টিভি সিরিজগুলো তো বরাবরই আমার অত্যন্ত প্রিয়। কিন্তু সাম্প্রতিককালের নেটফ্লিক্সের একটা মুভি আমার দারুণ ভালো লেগেছে। দিন পনেরো আগেই দেখেছি যদিওবা, কিন্তু রিভিউ লিখার সুযোগ হয়ে উঠেনি। তাহলে, চলুন ঘুরে আসা যাক নেটফ্লিক্সের অসাধারণ গল্পের উপর নির্মিত অসাধারণ একটা মুভির রিভিউ থেকে।\n—————–♦ Gerold’s Game ♦—————–\nমুভির গল্প মূলত স্টিফেন কিং এর একই নামের ১৯৯২ সালে প্রকাশিত উপন্যাস থেকে সংকলিত করা হয়েছে। গল্পটা এমনিতেই দারুণ মজবুত ও ভিন্নধর্মী বিষয়কে ঘিরে লিখা হয়েছিল, তার উপর মুভির পরিচালকের নির্মাণশৈলী। সব মিলিয়ে, অবশ্যই দেখার মতো একটা মুভি।\nতাহলে প্লট থেকে ঘুরে আসা যাক। জেরাল্ড ও জেসি স্বামী-স্ত্রী। তাদের দাম্পত্যজীবনে নানা জটিলতা, মনোমালিন্য ও শারীরিক- মানসিক দূরত্বকে কাটিয়ে, নতুন ভাবে জীবন সাজাতে তারা দুজনেই প্রত্যয়ী হয়ে উঠে। আর তাই মূলত, দৈনন্দিন জীবনের কোলাহল, ঝঞ্ঝাট, কাজকর্ম ও দুঃশ্চিতাকে পিছে ফেলে দুজনে বেরিয়ে পড়ে দূরে কোথাও। অনেকটা যেন দ্বিতীয় মধুচন্দ্রিমা। প্রথমের দিকে,আপনার মনে হতে পারে, নতুন নতুন বিয়ে হয়েছে এই দম্পতীর। একান্ত কিছু সময় শুধু ভালবাসার মানুষের সাথে কাটানোর জন্য তারা শহর থেকে দূরে বনের মাঝে একটা লেক হাউজকে উপযুক্ত জায়গা হিসেবে বেছে নেয়। যেহেতু পুরাতন সব বেদনাদায়ক ও তেতো স্মৃতিকে ভুলে নতুন উদ্যমে সামনে এগিয়ে যাবার এই প্রচেষ্টা, তাই জেরাল্ড নিত্যনতুন উপায়ে সম্পর্কটাকে চাংগা করে তুলতে চাইলো। আর সেই জন্যই, স্বামী-স্ত্রীর দৈহিক মিলনের সময়, সে নিজের স্ত্রী দুই হাত খাটের সাথে হাতকড়া পড়িয়ে আটকে রাখলো। কিন্তু কে জানতো, এর পর কী হবে? দশ মিনিট যেতে না যেতেই, দুজনের মধ্যে আবার কথা কাটাকাটি শুরু হয়। এক পর্যায়ে, জেরাল্ডের বুকে ব্যাথা শুরু হয় ও সে স্ত্রীকে হাতকড়া পরা অবস্থায় বন্দি রেখেই অজ্ঞান হয়ে যায়। জেরাল্ড কি শুধুই অজ্ঞান হয়েছিল? নাকি প্রাণ হারিয়েছিল? জেসিই বা এখন কী করে এই জিম্মি দশা থেকে বেরিয়ে আসবে? কে বাঁচাবে জেসিকে? উত্তরগুলো আপনাদের জন্যই থাকলো।\nএবার মুভি নিজের মতামত দিতে গেলে বলবো, চমৎকার লেগেছে। বিশেষ করে, মনস্তাত্ত্বিক বিষয়বস্তগুলো। এতো সুন্দর করে জেসির অতীতের নানা স্মৃতিচারণা, নানা চরিত্রের আনাগোনা ও সেই সব চরিত্রের জেসিকে পরোক্ষভাবে সাহায্য করার ব্যাপারগুলো অস্থির ছিল। আসলে, আমাদের ভেতরে কিছু গোপনীয় কথা থাক, থাকে কিছু আত্ন স্বীকারোক্তি, যেগুলো আমরা নিজের কাছেও স্বীকার করতে ভয় পাই। পাছে, নিজের আসল সত্তা নিজের কাছেই প্রকাসজ পেয়ে যায় তো? আর এই মুভিতে জেসি চরিত্রের মধ্যেদিয়ে লেখক সুনিপুণতার সাথে কায়দা করে সেইদিকটিই যেন বলতে চেয়েছেন।\nআসলে একটা জায়গাতে বসে একজন গল্পকে কীভাবে নানা মোড়ে ঘুরিয়ে ফিরিয়ে দর্শকদের সামনে নানা অজানা প্রশ্নের উত্তর তুলে ধরতে পারে, সেটার ভালোই নিদর্শন মুভিটি।\nসাইকোলজিক্যাল থ্রিলার ভালো লাগলে, অবশ্যই দেখবেন। আশা করি, ভালো লাগবে।


তথ্য প্রযুক্তির সংক্ষিপ্ত সংবাদ (১০-১১-১২) - The Dhaka Times\nOn নভে ১০, ২০১২ Last updated নভে ১০, ২০১২\nদি ঢাকা টাইমস্ ডেস্ক ॥ আধুনিক যুগের সঙ্গে তাল মিলিয়ে এগিয়ে চলেছে তথ্য প্রযুক্তির হাওয়া। তাইতো বর্তমান বিশ্বে তথ্য প্রযুক্তি ছাড়া ভাবাই যায় না। আজ তথ্য প্রযুক্তির সংক্ষিপ্ত সংবাদ (১০-১১-২০১২) এ বিশ্বের বেশ কিছু তথ্য প্রযুক্তির খবর তুলে ধরা হলো।\nহারিয়ে যাচ্ছে মাউস!\nপ্রযুক্তি দুনিয়াতে সব কিছুই যেন দ্রুত বিপ্লব হয় আবার সেই বিপ্লব হওয়া আবিষ্কার দ্রুতই হারিয়ে যায়! কমিপউটার পরিচালনা করার জন্য সব থেকে বেশি ব্যবহার করা বস্তুটির নাম মাউস। প্রযুক্তি নিয়ে গবেষণা করেন এমন কিছু প্রতিষ্ঠান বলছে, কমিপউটার প্রযুক্তিতে দৃশ্যমান বস্তুর মধ্যে সবার আগে বিদায় নেবে মাউস।\n১৯৬৩ সালে প্রথম কমিপউটারের মাউস তৈরি করা হয়। পালো আলতোর স্ট্যানফোর্ডে এটি তৈরি করেছিলেন ডগলাস ইঙ্গলবার্ট ও বিল ইংলিশ। দুটি চাকার ওপর একটি কাঠের টুকরা দিয়ে এটি তৈরি করা হয়। এটিতে সংযুক্ত ছিল জয়স্টিক ও হেড পয়েন্ট ডিভাইস। মাউসের আধুনিক ও উন্নত সংস্করণ আনেন স্টিভ জবস। ১৯৮০ সালে ম্যাকিনটোশ পিসির পূর্বসূরি লিসা কমিপউটারে প্রথমবারের মতো ছোট মাউস আনা হয়। এরপর এটি বাজারে ব্যাপক সাড়া ফেলে। প্রথম মাউস আবিষ্কার করার সময় ইঙ্গলবার্টের মেয়ে ক্রিস্টিনার বয়স ছিল ৭ বছর। বর্তমানে তার বয়স ৫৭, তিনি বলেন, বাবা প্রযুক্তির ভবিষ্যৎ নিয়ে অনেক কিছু ধারণা করতে পারতেন। মাউস যে এত দিন টিকে থাকবে এ সমপর্কে তিনি কখনও ভাবতে পারেননি। বর্তমানে ক্রিস্টিনার ২০ ও ২৩ বছর বয়সী দুই ছেলেমেয়ে রয়েছে। তাদের কেউই আর মাউস ব্যবহার করেন না। কারণ পিসি বলতে তারা চেনেন আইপ্যাডকে। যুক্তরাষ্ট্রের নতুন প্রজন্মের বেশির ভাগ শিক্ষার্থীরই একই অবস্থা। দেশটির স্যান হোসের সান অ্যান্টোনিয়ো এবং লুসার স্কুলে ৭০০ শিক্ষার্থী পড়ালেখার কাজে আইপড ব্যবহার করে। এখানকার শিক্ষকরাও ম্যাকের টাচপ্যাড ব্যবহার করেন। এ দুটি ডিভাইসই মাউস নয়, স্পর্শনির্ভর। সান অ্যান্টোনিওর শিক্ষক হান্না টেনপাস বলেন, এখানকার কিন্ডারগার্টেনের শিক্ষার্থীরা কখনও মাউস ব্যবহার করেনি।\nটাচপেড দিয়ে পেজ স্ক্রল আপ ডাউন করা\nল্যাপটপে স্ক্রল বাটন না থাকায় স্ক্রলিং করা ঝামেলা হয়ে যায় কিন্তু ল্যাপটপের টাচপেড দিয়েও স্ক্রল করানো যায়। ল্যাপটপে টাচপেডে এক আঙুল দিয়ে মাউসের কার্সার পয়েন্ট মুভিং করা হয়। একইভাবে দু’আঙুল রেখে স্ক্রলিং করা যায়। ল্যাপটপের টাচপেডের ওপর দু’আঙুল রেখে যে কোন একটা আঙুল উপর নিচে মুভ করে স্ক্রল আপ ডাউন করা যাবে।\nস্কাইপি: সহজ পদ্ধতিতে ভয়েস চ্যাটিং\nকোন সফটওয়্যার ছাড়াই শুধু লগইন করেই স্কাইপিতে চ্যাটিং করা যাবে। এজন্য িি.িরসড়.রস সাইটে গিয়ে স্কাইপ নির্বাচন করে লগইন করে ভয়েস বা ভিডিও চ্যাটিং করতে পারেন। আইএমওতে স্কাইপ ছাড়াও একই সঙ্গে এমএসএস, ইয়াহু, এআইএম/আইসিকিউ, গুগল, মাই সেপস বা ফেসবুকের আইডি দ্বারা লগইন করেও চ্যাটিং করা যাবে। এছাড়াও আইএমও এর মাত্র ৯৬৪ কিলোবাইট ডেক্সটপ ক্লাইন্ট দ্বারাও একই সঙ্গে এমএসএস, ইয়াহু, এআইএম/আইসিকিউ, গুগল, মাই স্পেস বা স্কাইপি দিয়ে চ্যাটিং করতে পারবেন।\nবিশ্বকাপ ফুটবল উপলক্ষে ব্রাজিলে ফোরজি\nব্রাজিলে পরবর্তী বিশ্বকাপ ফুটবল খেলা শুরু হতে এখনও দু’বছর বাকি। বিশ্বকাপ ফুটবল শুরু হওয়ার আগেই ফোরজি সেবা চালু করতে চায় দেশটি। এ লক্ষ্যে এরই মধ্যে দেশটিতে কাজ শুরু করেছে প্রযুক্তি প্রতিষ্ঠানগুলো। নকিয়া সিমেন্স নেটওয়ার্ক ও ফ্লেক্সট্রনিকস ইন্টারন্যাশনাল লিমিটেড পরবর্তী প্রজন্মের ফোরজি নেটওয়ার্ক তৈরির উদ্দেশ্যে এখানে কারখানা চালু করেছে। ফুটবল খেলার শীর্ষ জনপ্রিয় দেশ ব্রাজিল ২০১৪ সালের বিশ্বকাপ ফুটবল আয়োজনকে স্মরণীয় করে রাখার জন্য এতসব আয়োজন করছে।\n২০১৪ সালের বিশ্বকাপ ফুটবল উপলক্ষে ফোরজি প্রযুক্তি এবং ক্ষুদ্র কোষ ছাড়াও নিরাপত্তা নিশ্চিতকরণে ব্রাজিলিয়ান পুলিশ অ্যান্টি বোম্ব রোবট ব্যবহার করছে। এছাড়া দেশটির সরকার আয়োজক শহরগুলোর স্টেডিয়াম ও যোগাযোগ ব্যবস্থাকে আরামদায়ক ও প্রযুক্তিবান্ধব করার চেষ্টা করছে। ব্রাজিলে অপহরণ, খুন ও গুম নিত্যদিনের ঘটনা হলেও দেশটির আইন প্রয়োগকারী সংস্থাগুলো যে কোন মূল্যে বিশ্বকাপকে একটি নিরাপদ ক্রীড়ানুষ্ঠান হিসেবে প্রমাণ করার ব্যাপারে অঙ্গীকারবদ্ধ। ফেশিয়াল রিকগনিশন সফ্‌টওয়্যার নামক উচ্চমানের প্রযুক্তি ব্রাজিলিয়ান পুলিশের পরিকল্পনার একটি অংশ, যার অধীনে পুলিশ সদস্যরা ফেশিয়াল রিকগনিশন (চেহারা শনাক্তকরণ) ইকুইপমেন্ট রয়েছে এ রকম চশমা পরে দাঙ্গাবাজ শনাক্তকরণ ও তাদের আটক করতে পারবেন। চশমার সঙ্গে থাকা ছোট আকারের ক্যামেরা দিয়ে প্রতি সেকেন্ডে ৪০০ চেহারার ছবি তোলা যাবে। ছবিগুলো ১ কোটি ৩০ লাখ চেহারা সংরক্ষণ করা যাবে এমন কোন কেন্দ্রীয় কমিপউটার ডাটাবেজে পাঠানো হবে। এছাড়া ২০১৪ বিশ্বকাপ ফুটবল ও ২০১৬ গ্রীষ্মকালীন অলিমিপক উপলক্ষে দেশটির সরকার ওয়েব পোর্টাল চালু করেছে। ২০১৬ সালে ব্রাজিলের রিও ডি জেনেরোয় বসছে দ্য গ্রেটেস্ট শো অন আর্থ বলে পরিচিত অলিমিপক গেমস। শুধু ব্রাজিলেই প্রতিষ্ঠানটির মূলধন ব্যয় আগামী বছরের জন্য ১৫০ কোটি ডলার ধার্য করা হয়েছে। এর মধ্যে ৩০ শতাংশই চতুর্থ প্রজন্মের সেলফোন নেটওয়ার্কজনিত। এদিকে বিশ্বকাপ উপলক্ষে ড্রেস রিহার্সাল হিসেবে ২০১৩ সালে ব্রাজিলে কনফেডারেশন্স কাপ অনুষ্ঠিত হতে যাচ্ছে।\nসে লক্ষ্যে আয়োজক শহরগুলোয় ভালো মানের সেলফোন নেটওয়ার্ক নিশ্চিত করার জন্য সেলফোন সেবাদাতা প্রতিষ্ঠানগুলো অঙ্গীকারবদ্ধ। স্মল সেল টেকনোলজি নামে একটি নতুন প্রযুক্তি নকিয়া সিমেন্স চালু করতে যাচ্ছে। ফোরজির মতোই বিশ্বকাপ ফুটবলকে উদ্দেশ্য করে প্রতিষ্ঠানটি এ প্রযুক্তি চালুর সিদ্ধান্ত নিয়েছে।\nভারতে ১৭ শতাংশ আয় বেড়েছে এয়ারটেলের\nগ্রাহক সংখ্যার বিবেচনায় ভারতী এয়ারটেল এখন বিশ্বে চতুর্থ মোবাইল ফোন অপারেটর হিসেবে উঠে এসেছে। ৩০ সেপ্টেম্বর শেষে বিশ্বের ২০টি দেশে তাদের মোবাইল গ্রাহক সংখ্যা ২৫ কোটি ১৮ লাখ ৫৫ হাজারে উন্নীত হয়েছে। গত এক বছরে এর গ্রাহক ১০ দশমিক ৯ শতাংশ বৃদ্ধি পেয়েছে। তবে তাদের রাজস্ব আয় বৃদ্ধি পেয়েছে ১৭ দশমিক ৪ শতাংশ। সার্বিকভাবে জুলাই থেকে সেপ্টেম্বর পর্যন্ত তিন মাসে এয়ারটেলের আয় ২০ হাজার ২৭৩ কোটি ভারতীয় রুপি। আগের বছর একই সময়ে তাদের আয় ছিল ১৭ হাজার ২৭০ কোটি ভারতীয় রুপি। বৃহসপতিবার এক সংবাদ সম্মেলনে এয়ারটেল এ তথ্য জানায়। বিশ্বের অন্যতম টেলিযোগাযোগ প্রতিষ্ঠান এয়ারটেলের এশিয়া ও আফ্রিকাজুড়ে ২০টি দেশে কার্যক্রম রয়েছে। এর মধ্যে টুজি এবং থ্রিজির পাশাপাশি মোবাইল সেবা, ফিল্ড লাইন, ব্রডব্যান্ড, আইপিটিভি, ইত্যাদি সেবা রয়েছে।\nসংক্ষিপ্ত সংবাদ (১০-১১-১২)তথ্য প্রযুক্তি\nশাবি শিক্ষার্থীদের নতুন উদ্ভাবন: রোবট ‘লি’ কথা বলবে বাংলায়!…


লালমনিরহাটে সোয়া ১০০ বছরের পুরনো তিস্তা রেলসেতুর নড়বড়ে গার্ডারে এখনও চলাচল করছে ট্রেন। প্রতি দিন ১৪টি ট্রেনে কুড়িগ্রাম-লালমনিরহাট জেলার লাখ লাখ মানুষ জীবনের ঝুঁকি নিয়ে যাতায়াত করছেন।\nমুক্তিযুদ্ধসহ বিভিন্ন সময় ক্ষতিগ্রস্ত সেতুটি ঝুঁকিপূর্ণ হওয়ায় নতুন সেতু নির্মাণের প্রস্তাবনা দেয়া হলেও এখনো সাড়া মেলেনি রেল মন্ত্রণালয়ের। তবে ঝুঁকির কথা বিবেচনায় নিয়ে যতদ্রুত সম্ভব প্রয়োজনীয় পদক্ষেপের আশ্বাস দেন লালমনিরহাট জেলা প্রশাসক মো. আবু জাফর।\n১৮৯৯ সালের নির্মিত এই রেলসেতু ব্যবহার করে প্রতিদিন তিস্তা নদী পার হয় ১৪টি ট্রেন। ১৫০ ফুট দৈর্ঘ্যের ১৩ স্প্যানের ১৯৫০ ফুট দীর্ঘ সেতুটির একটি অংশ ক্ষতিগ্রস্ত হয় মুক্তিযুদ্ধের সময়। স্বাধীনতার পর মেরামত করে রেল যোগাযোগ পুনঃস্থাপন করা হয়। রেলসেতু হলেও ১৯৭৮ সাল থেকে সড়ক সেতু হিসেবেও ব্যবহার শুরু হয়।\nলালমনিরহাট ও কুড়িগ্রাম জেলার লাখ লাখ মানুষকে রেলে পাড়ি দিতে হচ্ছে ঝুঁকিপূর্ণ সেতুটি দিয়েই।\nলালমনিরহাট সদর উপজেলার গোকুণ্ডা ইউনিয়ন তিস্তা বাজারসংলগ্ন এলাকায় অবস্থিত সেতুটির ওপর দিয়ে যখন ট্রেন চলাচল করে তখন ওই সেতুর গার্ডারগুলো নড়বড়ে অবস্থার মতোই হয় বলে সময় সংবাদকে জানান এলাকার মানুষ।\nগোকুন্ডা ইউনিয়নের চেয়ারম্যান আব্দুর রশিদ সরকার টোটন সময় সংবাদকে বলেন, বিষয়টি আমি জানি। বিভিন্ন সময়ে লালমনিরহাট বিভাগীয় ম্যানেজারসহ রেলওয়ের কর্মকর্তাকে প্রয়োজনীয় ব্যাবস্থা নেয়ার জন্য অনুরোধ করেছি। কিন্তু কর্তৃপক্ষ আজও কোনো কার্যকরী পদক্ষেপ গ্রহণ করেননি।\nআরও পড়ুন: পদ্মায় রেল চলাচল আরও পেছাল\nরেলওয়ের লালমনিরহাট বিভাগীয় ম্যানেজার শাহ সুফী নুর নোহাম্মদ সময় সংবাদকে বলেন, আমরা যাত্রীদের জানমালের ঝুঁকির কথা বিবেচনা করে রেলওয়ে মন্ত্রণালয়ে ইতিমধ্যেই প্রস্তাবনা আকারে প্রয়োজনীয় কাগজপত্র পাঠিয়েছি। সেটি অনুমোদন হলে আমরা টেন্ডার আহ্বান করে কাজ শুরু করব। তবে কবে নাগাদ এটি আলোর মুখ দেখবে সে বিষয়ে তিনি নিশ্চিত করে কিছু বলতে পারেননি।\nশীর্ষ মহলে এখন পর্যন্ত কোনো সাড়া না মিললেও কর্তৃপক্ষের সঙ্গে যোগাযোগ করে দ্রুতই প্রয়োজনীয় ব্যবস্থা নেয়ার প্রতিশ্রুতি দেন লালমনিরহাট জেলা প্রশাসক মো. আবু জাফর।\n২০১২ সালে পাশে নতুন একটি সড়ক সেতু চালু হলেও রেলসেতুটি আর নতুন করে নির্মাণ বা বড় ধরনের সংস্কার হয়নি।


কলঙ্কিত রাজাকে টিকিট দিল ডিএমকে, দয়ানিধিকেও | DMK gives Lok Sabha tickets to tainted leaders A Raja, Dayanidhi Maran - Bengali Oneindia\n10 min ago কর্নাটকের মসনদে থাকছেন ইয়েদুরাপ্পাই, উপনির্বাচনে ১২টি আসনে এগিয়ে বিজেপি\n10 min ago নাগরিকত্ব বিল নিয়ে পাকিস্তান ঘটাতে পারে নয়া বিপত্তি! গোয়েন্দা রিপোর্টে গোপন পাক-ছক ঘিরে আশঙ্কা\n21 min ago নাগরিকত্ব সংশোধনী বিলের বিরোধিতায় কোমর বেঁধে নামছে কংগ্রেস\n25 min ago জিও-র সঙ্গে লড়াই! আউটগোয়িং কল নিয়ে নতুন এয়ারটেল, ভোডাফোন আইডিয়ার\nকলঙ্কিত রাজাকে টিকিট দিল ডিএমকে, দয়ানিধিকেও\n| Published: March 10 2014, 16:46 [IST]\nচেন্নাই, ১০ মার্চ: দুর্নীতির কলঙ্ক থাকা সত্ত্বেও দয়ানিধি মারণ, আন্দিমুতু রাজাকে লোকসভা ভোটে টিকিট দিল ডিএমকে। সোমবার দলের সুপ্রিমো এম করুণানিধি তামিলনাড়ুর ৩৫টি আসনে প্রার্থীদের নাম ঘোষণা করেন। বাকি ৪টি আসন ছেড়ে দেওয়া হয়েছে শরিক দলগুলির কথা ভেবে। তামিলনাড়ুতে লোকসভা আসন হল ৩৯টি।\nটু-জি কেলেঙ্কারিতে জড়িয়ে পদ খোয়াতে হয়েছিল ইউপিএ সরকারের টেলিকম মন্ত্রী আন্দিমুতু রাজাকে। জেলেও যেতে হয়। সেই তাঁকেই ফের নীলগিরি আসন থেকে লোকসভা ভোটে দাঁড় করাচ্ছে ডিএমকে। এর জেরে দলের অন্দরেই একাংশ ক্ষোভ প্রকাশ করেছে। যদিও প্রকাশ্যে কিছু বলেনি কেউ। দুর্নীতিতে জড়িয়ে মন্ত্রী পদ থেকে ইস্তফা দেওয়া দয়ানিধি মারণকে চেন্নাই সেন্ট্রাল থেকে টিকিট দিয়েছে ডিএমকে। ২০০৯ সালের লোকসভা ভোটেও চেন্নাই সেন্ট্রাল থেকে লড়েছিলেন তিনি। আর এক হেভিওয়েট টি আর বালু লড়বেন তাঞ্জাবুর থেকে। রাজ্যের ৩৫টি আসন ছাড়াও পন্ডিচেরির একটি আসনে প্রার্থী দিয়েছে ডিএমকে।\nপ্রসঙ্গত, সিপিআই এর আগে বলেছিল, তারা ডিএমকে-র সঙ্গে ভোটে লড়বে জোট বেঁধে। কিন্তু কিছুই বাস্তবায়িত হয়নি। এ নিয়ে করুণানিধিকে জিজ্ঞাসা করা হলে তিনি বলেন, সিপিআই আর কিছু জানায়নি। ফলে প্রার্থী ঘোষণা করতে বাধ্য হল ডিএমকে।\nএদিকে, করুণানিধির বড় ছেলে এম কে আলাগিরিকে প্রার্থী করেনি ডিএমকে। তাঁকে কিছুদিন আগেই দল থেকে সাসপেন্ড করা হয়েছিল। ক্ষুব্ধ আলাগিরি ইঙ্গিত দিয়েছেন, তিনি আলাদা দল গঠন করবেন। ফলে তামিলনাড়ুর রাজনীতিতে আরও মেরুকরণ আসতে চলেছে।\ndmk lok sabha election 2014 tamilnadu ডিএমকে লোকসভা নির্বাচন ২০১৪ তামিলনাড়ু\nDMK gives Lok Sabha tickets to tainted leaders A Raja, Dayanidhi Maran\nStory first published: Monday, March 10, 2014, 16:46 [IST]


তথাকথিত মুক্তমনা, বিজ্ঞানমনস্ক, যুক্তিবাদী পাতি বুদ্ধিজীবী ও লেজ কাটা শিয়ালের গপ্পো | blog.bdnews24.com - pioneer blog for citizen journalism in bangladesh\nবুধবার ১০ ফেব্রুয়ারি ২০১৬, ০৪:২০ অপরাহ্ন\nছেলেবেলায় একটা গল্প পড়েছিলাম।খুবই পরিচিত গল্প। গল্পটি আর কিছু নিয়ে নয়, একটা ধূর্ত অতি পিচ্ছিল শেয়ালের কান্ডজ্ঞানহীন কাণ্ড-কারখানা ও তার হাস্যকর মুক্তবুদ্ধি নিয়ে। দু’চার দিন যারা স্কুলের গণ্ডির চারপাশে আধুলি-সিকি পরিমাণও ছোঁ মেরেছে, তাদের মস্তিস্কের আনাচে-কানাচে খোঁজ করলে গল্পটির দেহাংশ পাওয়াটা অস্বাভাবিক কিছু নয়।\nশিয়ালটির লেজ ছিল।জন্ম থেকেই ছিল।প্রকৃতির স্বাভাবিক নিয়মে আট-দশটা শিয়ালের মতোই সে পেয়েছিল সেটি।কিন্তু কথায় আছে না, ‘ স্বাধীনতা অর্জনের চেয়ে রক্ষা করাটা বেশি কঠিন।’\nশিয়ালটিও তার লেজ রক্ষা করতে পারেনি । তার দেশ প্রেম, স্বাধীনতা সংগ্রাম আর মুক্তিযুদ্ধের রক্তক্ষয়ী সংঘর্ষে গোলা-বারুদের টুকা খেয়ে নয়, নিতান্তই চুরি-চামারির স্বভাবদোষে হারিয়েছিল লেজটি। অন্যের বাড়ির সামান্য কিছু খাবারের লোভ সংবরণ করতে না পেরে, চুরি করে ব্রেকফাস্ট কিংবা ডিনার সারতে গিয়েই তার এ হাল। ফাঁদে পড়ে নিজ বরাদ্দে পাওয়া একটিমাত্র লেজও কেটে ফেলতে হয়েছে। লেজ হারানোর পূর্বে বুঝতে না চাইলেই, লেজখানা খোয়া যাবার পর ধূর্ত শিয়াল কিন্তু ঠিকই বুঝতে পারে—-কতো বড়ো মূল্যবান সম্পদই না সে হারিয়েছে। কিন্তু এখন আর কি-ইবা করার আছে তার! নিজের জন্য বরাদ্দকৃত একটা মাত্র লেজ যে জনমে একবারই পাওয়া যায়।হাজার মাথা ঠুকলেও আর পাবার নয়। যাইহোক, লেজ হারিয়েছে তো ঠিক আছে। এটা-সেটা বলে, বিজ্ঞানের কতগুলো সূত্র তুলে ধরে, চাপাবাজি-ঠকবাজি করে লেজ হারানোর কারণটা না হয় ধামা-চাপা দেয়া যাবে। কিন্তু লজ্জা ঢাকে কী দিয়ে?\nঅতঃপর শয়তানকে তোষামোদ করে, তার কাছ থেকে কিছু যুক্তি, কিছু বুদ্ধি আর মুক্তচিন্তার পাঠ ধার করে বখে যাওয়া মগজে সংরক্ষণ করে।\nবুদ্ধিমতো স্বজাতির কাছে হাজির হয় সে। স্বজাতি ভাই-বোনেরা শেয়ালটির পেছনকার লেজনামক বস্তুটি না দেখতে পেয়ে বিস্মিত বোধ করে, একে অপরের দিকে মুখ চাওয়া-চাওয়ি করে, কেমন যেনো ফিস-ফাস শুরু করে। ধূর্ত শেয়ালটি সবটা বুঝতে পেরে ফিক করে হেসে দিয়ে উপস্থিত স্বজাতি ভাই-বোনদের উদ্দেশে দীর্ঘ বাণী পেশ করতে শুরু করে। একে একে লেজ না থাকার কাহিনি থেকে শুরু করে লেজ কাটার সুবিধা, লেজ রাখার অপ্রয়োজনীয়তা, লেজ কেটে প্রগতিশীল আধুনিক শিয়াল সম্প্রদায় হবার সব রকম নিয়ম-কানুন, বিধি-ব্যবস্থা-পথ বাতলাতে থাকে। মাঝে-মাঝে লেজ কেটে ফেলার প্রয়োজনীয়তা ও যৌক্তিকতা বুঝাতে গিয়ে আধুনিক বিজ্ঞানের আলোকে নানান যুক্তি-তর্ক পেশ করতে থাকে। আর এক্ষেত্রে ডারউইন থেকে শুরু করে আইনস্টাইন, নিউটন, গ্যালিলিও, রাসেল কারোর মতই বাদ যায় না। ধূর্ততার সাথে স্বজাতি ভাই-বোনদের বুঝাতে থাকে যে, কীভাবে লেজ কেটে আধুনিক বিজ্ঞানমনস্ক প্রগতিশীল শিয়াল সম্প্রদায় হওয়া যায়। আর এভাবেই সে ধীরে ধীরে বনে যায় জগদ্বিখ্যাত বিজ্ঞানমনস্ক শেয়াল হিসেবে।\nযাহোক, এবার মূল দিকে ফেরা যাক।\nদেশে আজকাল অসংখ্য বুদ্ধিজীবীর প্রাদুর্ভাব ঘটেছে। পূর্বেকার কলেরা-আমাশয়ের মতো দেশময় বুদ্ধিজীবীদের মহামারি লেগেছে বোধ হয়। এসব বুদ্ধিজীবীদের অধিকাংশই আবার স্বঘোষিত মুক্তমনা। শুধু মুক্তমনা বললে ভুল হবে, এরা প্রগতিশীল, বিজ্ঞানমনস্ক, যুক্তিবাদী আরও অনেককিছুও বটে। এদের কিছু অংশ আছে দেশে, দেশের ভেতরে যারা চতুষ্পদ জন্তুর মতো সময়ে অসময়ে হাম্বা হাম্বা ডেকে অস্থির করে তুলে। আর কিছু অংশ থাকে সুদূর জার্মানি, ভারত কিংবা আমেরিকায়, যাদের কাজটাও অনুরূপ ঘেউ ঘেউ করা। তাদের এই হাম্বা হাম্বা কিংবা ঘেউ ঘেউ করার কারণটা সুনির্দিষ্ট হলেও, সময়, ধরন কিংবা ছদ্মবেশটা কিন্তু অনির্দিষ্ট। এরা কখনো অতি দেশপ্রেমিক সেজে ভ্যা ভ্যা করে, কখনো বা মুক্তবুদ্ধির খোলা চত্বরে গিয়ে হাম্বা হাম্বা করে, কখনো বা মুক্তিযুদ্ধের নাম বেচে, স্বপক্ষের শক্তি সেজে ম্যাও ম্যাও করে। তবে এদের ছদ্মবেশটা যা-ই হোক না কেনো, উদ্দেশ্যটা কিন্তু পরিষ্কার। এদের অবস্থান, চিন্তাধারা আর মুক্তচিন্তার নামে ভ্র্রান্তচিন্তার ব্যবচ্ছেদ করলে, সহজেই বুঝা যায় এদের ভেতরকার মূল এজেন্ডাটা কী! এদের জীবনাচরণ, আচার-অনুষ্ঠান, বেশ-ভূষা কিংবা প্রতিদিনকার ক্ষুদ্র্রাতি-ক্ষুদ্র ক্রিয়াকলাপ বিশেষ পর্যবেক্ষণে আনলে সহজেই বুঝা যায়, এদের চারিত্রিক বিকারগ্রস্ততা কতোটা চরমে। চরিত্রের কতোটা অংশ পচে গেলে, মুক্তমনার নামে মুক্ত বেহায়াপনার স্লোগান দেয়া যায়, তা এ সমস্ত তথাকথিত দু একটা মুক্তমনার ক্রিয়াকলাপ নজরে আনলে, অনুমান করতে আর কষ্ট হয় না।\nগতকাল এমনি দু’এক মুক্তমনা আর প্রগতিবাদীর আবেদন-নিবেদন খেয়াল করলাম। দু’ জনই জার্মানি থাকে। শাহবাগের একনিষ্ঠ কর্মী- সমর্থক হিসেবে কতকটা পরিচিতি আছে তাদের । এদের মধ্যে একজন বিতর্কিত এক অধ্যাপকের পুত্রও রয়েছে। দু’জনই শক্ত বুকের পাটা নিয়ে দু’ মাসের বাচ্চার মতো প্রাণভয়ে কুঁকড়ে জার্মানিতে আত্মগোপনে। দেশে না ঠাঁই হওয়ায় বিদেশে এরা। অবশ্য সভ্যসমাজে অসভ্যের বাঁদরামি না টেকারই কথা। এজন্যই হয়তো সেখানটায় তারা, যদিও টয়লেটের কমোড খাবারঘরে থাকে না। নির্দিষ্ট জায়গায়-ই এরা মানানসই, টয়লেটেই এদের চমৎকার লাগে।আসলে নিজ গুণে নিজ জায়গা পাওয়াটাই এদের প্রাপ্য।\nযাইহোক, এমন আত্মগোপনে থাকা ফেরারি দুই আসামীর একটা স্বভাবজাত কাজের নমুনা চোখে পড়লো। এরা নাকি তরুণ-তরুণীদের বিশেষ আহ্বান জানিয়েছে। আহ্বানের বিষয়বস্তুটাও অবশ্য তাদের চরিত্রের সাথে মানানসই।আহ্বানটা কী? আহ্বানটা হলো—আগামী ভ্যালেন্টাইনস ডে-তে তরুণী-তরুণীরা যেনো প্রকাশ্য দিবালোকে পুলিশি পাহারায় একে অপরকে চুমো খায়। এজন্য তারা রেজিট্রেশন করারও আবেদন জানিয়েছে আগ্রহী তরুণ-তরুণীদের। এখানেই ক্ষান্ত নয়, মুক্তমনাদের মুক্তবুদ্ধির প্রচার-প্রসার আর উদ্দেশ্য হাসিলের জন্য ফেসবুকে একটা ইভেন্ট পেজও খুলেছে তারা। একজন উদ্যোক্তা ইভেন্ট বিষয়ে নিয়মিত প্রগতিবাদী জবাবও দিচ্ছেন।\nবিষয়টা শুনে ও দেখে আমি মোটেও আশ্চর্য হয়নি।আসলে এদের কাছ থেকে এমন কিছুর আহ্বান না আসাটাই বরং আশ্চর্যের কারণ হতো। কেননা হাজার হোক, এরা তো প্রগতিবাদী মুক্তমনা, বিজ্ঞানমনস্ক আর যুক্তিবাদী, তাই না?\nএদের কাজ যে প্রগতির পক্ষে, মুক্তবুদ্ধি আর মুক্তিযুদ্ধের পক্ষে!\nতবে অবচেতন মনে আপনিতেই প্রশ্ন জেগে ওঠে, ‘ এসব অশ্লীলতা কী সত্যিই প্রগতির পক্ষে, মুক্তিযুদ্ধের পক্ষে?\nআজ যারা মুক্তবুদ্ধি চর্চার নামে, মুক্তিযুদ্ধের নাম বেচে এসব অশ্লীলতা উসকে দিচ্ছে, এরা কী সত্যি প্রগতিবাদী?\nঅবচেতন মন প্রত্যুত্তরে বলে, কক্ষনো না।\nকী তাদের উদ্দেশ্য?\nউদ্দেশ্যটা পরিষ্কার। এদের নিত্য-নৈমিত্তিক কার্য-কলাপ বিশ্লেষণে বেরিয়ে আসে কোন সুনির্দিষ্ট উদ্দেশ্যে তারা মুক্তমনা, প্রগতিবাদী, মুক্তিযুদ্ধের স্বপক্ষের শক্তিনামক ট্যাগ ব্যবহার করে অবিরাম নীল নকশা এঁকে যায়। আদতে মুখে মুক্তিযুদ্ধ মুক্তিযুদ্ধ বলে ঢেকুর তুললেও এদের অন্তরে অন্য কোনো এজেন্ডা বাস্তবায়নের শয়তানি বদ ইচ্ছা আছে। একটু খেয়াল করলেই বুঝা যাবে, এদের মূল টার্গেটটা কী! এদের মুক্তমনা সাজার হেতুটা কী!\nএকটু পরিষ্কার যদি করি, মূলত কোনো বিশেষ ধর্মের প্রতি বিদ্বেষ পোষণের ফলেই তাদের এ উন্মত্ত উল্লম্ফন। তারা চায় বিশেষ কিছুর লাইসেন্স। কিন্তু সেই লাইসেন্স পাবার পথে প্রধান বাঁধা সেই বিশেষ ধর্ম হওয়ায় ধর্মবিদ্বেষ তাদের এতোটা চরমে। আর সেই ধর্মবিদ্বেষ থেকেই তাদের মুক্তমনা, সংশয়বাদী আর যুক্তিবাদী সাজার শেয়ালী অপচেষ্টা।\nমূলত এরা চায় নগ্নতার ছাড়পত্র পেতে, প্রকাশ্য রাস্তায় বেহায়াপনা করতে , খেয়াল খুশিমতো মদ-গাঁজা-ইয়াবা খেয়ে থার্টি ফার্স্টনাইটে ঢলাঢলি করতে, ইচ্ছেমতো যেভাবে খুশি লিভ টুগেদার করতে, রাস্তার মোড়ে মোড়ে দাঁড়িয়ে আপত্তিকর মেলামেশা করতে। এরা চায় ধর্ম ওঠে যাক, কারণ ধর্ম এসব অশ্লীলতা নিষেধ করেছে। কিন্তু তথাকথিত মুক্তমনা সম্প্রদায় বরাবর-ই চায় এসবের লাইসেন্স পেতে, যাতে রাস্তায় দাঁড়িয়ে প্রকাশ্যে চুমো খাওয়া যায়, কেউ তাদের বাঁধা না দেয়, এসবকে অপরাধ না ভাবে। আর ধর্মই প্রথমে বাঁধা দেয় বলে, এটাই তাদের চক্ষুশূল।\nএরা ভাবে, ধর্মই যতো বাঁধার মূল। ধর্মকে উঠিয়ে দিলে যা ইচ্ছে তা-ই করা যাবে, যখন খুশি ভন্ডামি করা যাবে, মদ, গাঁজা, হিরোইন খাওয়া যাবে। বিয়ে না করে লিভ টুগেদার করা যাবে, প্রকাশ্য রাস্তায় চুমো খাওয়া যাবে, সমকামিতায় জড়ানো যাবে, ইনচেস্ট রিলেশন করা যাবে, নগ্নতা- নির্লজ্জতার চরম শিখরে পোঁছা যাবে। অতএব ধর্মকে উঠিয়ে দাও। আর এজন্যই মূলত বিশেষ কোনো ধর্মের প্রতি এতো এলার্জি এদের।\nসেই এলার্জি থেকেই তারা মূর্খের মতো বিশেষ কোনো ধর্মের অপব্যাখ্যা করে, যাচ্ছেতাই মন্তব্য করে, ধর্ম নিয়ে বিষোদগার করে। আর এসব অপকর্ম ঢাকতেই ট্যাগ ব্যবহার করে মুক্তিযুদ্ধের, মুক্তমতের, প্রগতিবাদের। মূলত মুক্তিযুদ্ধের চেতনার বিন্দুপরিমাণ চর্চাও এদের মাঝে নেই। মুক্তিযুদ্ধের চেতনায় কোথাও নেই নগ্নতাকে লাইসেন্স দিতে হবে, প্রকাশ্য রাস্তায় চুমো খাওয়ার আহ্বান জানাতে হবে।\nতাদের ঘৃণ্য বাসনাকে আড়াল করতেই যুক্তিবাদী, মুক্তমনা আর মুক্তিযুদ্ধের স্বপক্ষের শক্তি নামক খোলস ব্যবহার করে। আর খোলসে টুকা দিলেই বেরিয়ে আসে আসল রূপ-রহস্য।\nআসলে এ-সমস্ত মুক্তমনাদের পরিকল্পনাই হচ্ছে দেশটাকে বেশ্যানগরী বানিয়ে তোলা। তা না হলে কেউ প্রকাশ্য দিবালোকে পুলিশি পাহারায় চুমো খাবার আহ্বান জানাতে পারে! ছিঃ এদের আসল রূপটাই হচ্ছে এমন। এরা ভাব ধরে মুক্তমনার, আসলে এরা নগ্নমনা। এরা ভাব নেয় যুক্তিবাদীর, আদতে এরা নগ্নবাদী। মূলত যুক্তিবাদীর মুখোশে এরা নগ্নবাদী শয়তান।\nতবে আর যাইহোক, এদের সাথে লেজকাটা শিয়াল পন্ডিতের সদৃশ্যতা কিন্তু বড়ই নজরকাড়া। শেয়াল যেমন নিজের স্বভাবদোষে লেজ হারিয়ে, সেই লজ্জা ঢাকতে সমগ্র শিয়াল সম্প্রদায়কে লেজকাটার উপকারিতা শোনায়। নিজে যখন লেজ হারিয়েছে, তখন সকলের লেজ কী করে খোয়ানো যায়; সেই অপচেষ্টা-ই সর্বদা মশগুল থাকে।\nআজকালকার পাতি বুদ্ধিজীবী আর স্বঘোষিত মুক্তমনা, যুক্তিবাদীদের অবস্থাও ঠিক তেমনি। নিজেরা তো নির্লজ্জ-বেহায়া, বখে যাওয়া কুলাঙ্গার হিসেবে নিজেদের প্রতিষ্ঠিত করেছে-ই, এখন কী করে লেজকাটা শেয়ালের মতো সমগ্র জাতিকে কুলাঙ্গার-বেহায়া জাতি হিসেবে গড়ো তোলা যায়; সে অপচেষ্টাটা-ই তারা এখন করছে—- মুক্তবুদ্ধি চর্চার নামে, প্রগতিবাদ, সংশয়বাদ আর মুক্তমতের নামে।\nবুধবার ১০ফেব্রুয়ারি২০১৬, অপরাহ্ন ০৯:০৪\nআচ্ছা- অশ্লীলতার সজ্ঞা কি ? সৃষ্টিকর্তা মানুষের জন্ম কোন পদ্ধতিতে করেছে তাকি আপনি জানেন ? মনে রাখবেন যেটা আপনার কাছে অশ্লীল সেটা স্বয়ং সৃষ্টিকর্তার কাছে অশ্লীল নয় । কোনো মুর্খ মোল্লা-মৌলভির ব্যাখ্যা মানতে মানুষ বাধ্য নয় । দুজন তরুণ-তরুণী যদি স্বেচ্ছায় একে অপরকে কিস করে তাতে তৃতীয় ব্যাক্তির আপত্তি করার কোনো অধিকার নেই ।\nবৃহস্পতিবার ১১ফেব্রুয়ারি২০১৬, অপরাহ্ন ০৩:৩৭\nজনাব এস দেওয়ান,\nপ্রথমেই বলে নিচ্ছি, আপনার মস্তিস্কের কোনো একটা অংশে সাংঘাতিক রকমের পচন ধরেছে। সেই পচনের দুর্গন্ধ আপনার কমেন্টে পরিষ্কারভাবে ছড়িয়ে আছে।\nআপনি বললেন, মানুষের জন্ম কীভাবে হয়েছে, আর এ প্রশ্নটি দ্বারা বুঝাতে চাচ্ছেন যে—–মানুষের জন্মটা একটা অশ্লীল প্রক্রিয়া, তাইতো?\nসুতরাং প্রকাশ্যে চুমো খাওয়াটা অশ্লীল নয়। আরো বুঝালেন, একজনের কাছে যেটা অশ্লীল, অন্যজনের কাছে সেটা জায়েজ। আরো বললেন, মানুষের কাছে যেটা অশ্লীল; সৃষ্টিকর্তার কাছে সেটা নাকি শ্লীল।\nমানুষ কতোটা মূর্খ হলে এ ধরনের কথা-বার্তা বলতে পারে!ছিঃ\nমানুষের জন্ম কীভাবে হয়েছে, সেটা আমি জানি। তবে মানুষের জন্মটা যে রাস্তায় প্রকাশ্যে হয় না, সেটাও কিন্তু জানি।\nআচ্ছা, আপনার আম্মা যখন আপনাকে জন্ম দিয়েছিল, তখন কি সোহরাওয়ার্দি উদ্যানে গিয়ে দেশবাসীকে আপনার পেট থেকে বের হবার দৃশ্যটা দেখিয়ে দেখিয়ে জন্ম দিয়েছিল?\nযদি তা-ই দিয়ে থাকে, তবে আমি বলবো— এ জন্যই আপনি এতো বেহায়া।\nআর যদি না দিয়ে থাকে, তবে আমি বলবো— কিসের ভিত্তিতে তবে আপনি প্রকাশ্যে চুমো দেবার সাথে মানুষের জন্ম দেয়ার পদ্ধতিকে একত্র করতে চাচ্ছেন?\nআপনি বললেন, যেটা আমার কাছে অশ্লীল, সেটা নাকি সৃষ্টিকর্তার কাছে অশ্লীল নয়।\nআচ্ছা, আমার কাছে তো প্রকাশ্যে তরুণ-তরুণীর চুমো খাওয়াটা অশ্লীল। তবে কী সৃষ্টিকর্তার কাছে সেটা শ্লীল?\nবরং সৃষ্টিকর্তা-ই আমাদের জানিয়েছে, এ কাজ মারাত্মক ধরনের অশ্লীল। আর নিষেধ করেছেন এ কাজ করতে। সুতরাং আপনার কথাটা যে, সম্পূর্ণ ভুল। সেটা এটাতেই প্রমাণিত হলো।\nতবে আমি বুঝতে পারছি না, সৃষ্টিকর্তা কীভাবে আপনাকে জানালো, প্রকাশ্যে বিবাহ-বহির্ভূত তরুণ-তরুণীদের চুমো খাওয়াটা শ্লীল?\nআপনি বললেন, মূর্খ মৌলভিদের ব্যাখ্যা মানতে কেউ বাধ্য নয়।\nতবে আপনাদের বেহায়া-তত্ত্ব মানতেও কিন্তু কেউ রাজি নয়, বুঝলেন?\nসভ্য দেশে সভ্য নিয়ম চলবে, অসভ্যদের জায়গা এখানে নেই।\nআর কারা মূর্খ, সেটাতো আপনার মন্তব্যের বিকৃত দিকটা বুঝলেই জানা যায় । তাই না?\nআপনি আরো বললেন, স্বেচ্ছায় দু’জন তরুণ-তরুণীরা যদি প্রকাশ্য উদ্যানে চুমো খায়, তবে সেটা বাঁধা বা আপত্তি তোলার অধিকার কারো নেই।\nতাই যদি হয়, তবে আপনার আম্মা যদি আপনার আব্বাকে বাদ দিয়ে স্বেচ্ছায় অাপনার পাশের বাসার কোনো তরুণের সাথে পুলিশি পাহারায় প্রকাশ্যে রাস্তাঘাটে চুমা-চুমি করে, তবে আপনার আব্বারও নিশ্চয় আপত্তি কিংবা বাঁধা দেবার কোনো অধিকার নেই। তাই না?\nআর আপনিও নিশ্চয় আপনার আম্মার সেই চুমা-চুমি করার দৃশ্যটা বেশ উপভোগ করবেন, তাই না?\nশ্লীল বলে সেটাকে পৃথিবীময় ছড়িয়ে দিতে ব্যস্ত হয়ে পড়বেন। আর সেই চুমা-চুমির দৃশ্যটা আপনি নিজেই ভিডিও করে ইউটিউবে আপলোড করে বগল বাজাবেন, তাই না?\nআপনার বোনের ক্ষেত্রেও কি তাই?\nএই আপনাদের যুক্তিবাদ?\nএই আপনাদের বিজ্ঞানমনস্কতা?\nএই আপনাদের প্রগতিবাদ?\nআর এভাবেই আপনারা দেশকে উন্নতির শিখরে নিয়ে যেতে চান?\nচমৎকার আপনাদের এজেন্ডা!\nচমৎকার আপনাদের জীবন-দর্শন!\nএই জন্যই তো বলি, ধর্মকে কেনো এরা সরাতে চায়। আসলে ধর্মকে না সরালে তো এরা এ ধরনের নগ্নবাদের প্রচার করতে পারবে না, প্রকাশ্য রাস্তায় বেহায়াপনা করতে পারবে না, তাই না?\nএজন্যই তো ধর্ম এদের কাছে এতো তিতা লাগে, তাই তো?\nযত্তোসব নগ্নবাদের দোসর!\nবৃহস্পতিবার ১১ফেব্রুয়ারি২০১৬, অপরাহ্ন ০৫:৫৪\nজনাব মাহতাব মাহমুদ\nআপনার মুল পোস্ট টি একবার পড়েছি, সিদ্ধান্ত নিয়েছি মন্তব্য লেখার আগে আবার পড়বো। কিন্তু দেওয়ান সাহেবকে দেওয়া আপনার মুখতোড় -দাঁতভাংগা জবাব পড়ে আমি খুব চিন্তায় পড়ে গিয়েছিলাম এই ভেবে – দেওয়ান সাহেব নিজের উপর ঘেন্না থেকে গলায় দড়ি না দিয়ে বসেন!! তখন আপনি আত্মহত্যায় প্ররোচনা দেওয়ার অপরাধে দোষি সাব্যস্ত হয়ে পড়তেন!!!\nতবে, পরক্ষনেই আমি বুঝতে পারলাম, নাহ এরা আত্মহত্যা করতে পারেনা। লাজ শরম ঘেন্না ইত্যাদি উনাদের জন্য আল্লাহতালা বরাদ্দ করেননি, কারণ উদ্দানে প্রকাশ্যে কিসের মাধ্যমে জন্ম নিলে আবার লজ্জা থাকে ক্যাম্নে??\nশুক্রবার ১২ফেব্রুয়ারি২০১৬, পূর্বাহ্ন ০৯:৫২\nঠিকই বলেছেন। আসলে ওনারা( তথাকথিত মুক্তমনা) নিজেরা তো পঁচেছেন-ই, এখন চাচ্ছেন সমগ্র দেশটাকে পঁচাতে। কেননা দেশটাকে পঁচাতে না পারলে, ওনারা তো আর দেশে ঠাঁই পাচ্ছেন না। এক ঝুড়ি ভালো আমের মধ্যে দু’ একটা পঁচা আম যেমন বেমানান কিংবা থাকতেই পারে না। এদের অবস্থাও ঠিক তেমনি।\nএজন্যই মুক্তমনার ছদ্মবেশে বেহায়া-তত্ত্ব প্রচার করতে এতো মরিয়া।\nসুন্দর, সুচিন্তিত মন্তব্য করবার জন্য অসংখ্য ধন্যবাদ, ‘বাংগাল ভাই’। অনেক মজা পেয়েছি আপনার কমেন্টটি পড়ে।


চকরিয়ায় চাঁদা না পাওয়ায় বসতবাড়ী ভাঙচুর, ইউপি মেম্বার মামলার প্রধান আসামী! - কক্সবাজার পোস্ট ডটকম চকরিয়ায় চাঁদা না পাওয়ায় বসতবাড়ী ভাঙচুর, ইউপি মেম্বার মামলার প্রধান আসামী! - কক্সবাজার পোস্ট ডটকম\nপ্রকাশ: সেপ্টেম্বর ২৫, ২০২০ ১:১৬ পূর্বাহ্ণ | সম্পাদনা: সেপ্টেম্বর ২৫, ২০২০ ১:১৬ পূর্বাহ্ণ\nচকরিয়ায় দাবিকৃত পঞ্চাশ হাজার টাকা চাঁদা না পাওয়ায় বসতবাড়ী ভাঙচুর চালিয়েছে। ডুলাহাজারা ইউনিয়নের এমনই এক অভিযোগে স্থানীয় মেম্বারকে প্রধান আসামী করে আদালতে মামলা দায়ের করা হয়েছে।\nগতকাল বৃহস্পতিবার চকরিয়া সিনিয়র জুডিসিয়াল ম্যাজিষ্ট্রেট আদালতে মামলাটি দায়ের করেন। এতে আসামী করা হয়েছে ডুলাহাজারা ৫নং ওয়ার্ড মেম্বার বালুরচর এলাকার মৃত শফিকুর রহমানের ছেলে নুরুল আবছার, একই এলাকার মৃত জহিরুল হকের ছেলে শামসুল আলম, তার ভাই ছৈয়দ আলমসহ মোট এগার জন।\nমামলার এজাহার সুত্রে জানা গেছে, ভুক্তভোগী বালুচর এলাকার বাসিন্দা ফরিদ আহমদের পুত্র এনামুল হক (৩০) একজন সহজসরল ব্যক্তি। মাছ ধরে, চাষাবাদ ও কামলার কাজ করে তিনি সাধারণ জীবনযাপন করছেন। তার দাদী মরহুমা সুফিয়া খাতুনের নিজস্ব জমি থেকে ওয়ারিশ সুত্রে ১০ শতক জায়গা পায়। যার বিএস খতিয়ান নং- ৮২৯, বিএস দাগ নং- ৩২৫০। এনামুল হক প্রাপ্ত এ জায়গার সনসন খাজনাও পরিশোধ করে আসছেন। সেখানে তিনি দীর্ঘ সময় ধরে (টিনের ছাউনি, পাকা দেয়ালের তিন কক্ষের ১৮-২৪ হাত বিশিষ্ট) ঘর নির্মাণ করে সপরিবারে শান্তিপূর্ণ ভাবে বসবাসরত আছেন।\nঅপরদিকে আসামীরা বেশ কিছুদিন ধরে তফশীলের এ জমিতে বসবাস করতে ৫০ হাজার টাকা চাঁদা দাবী করে আসছিল। গরিব মানুষ চাঁদা দেয়ার অপারগতা জানালে তারা বসতঘরটি দখলে নিবে, মিথ্যা মামলায় ফাঁসাবে মর্মে ইতিপূর্বে হাঁকাবকা করে আসছিল। ঘটনারদিন গত মঙ্গলবার সকাল ১১ টার দিকে কামলার কাজ করতে গেলে এনামুল হক বাড়িতে অনুপস্থিতির সুযোগ পায় আসামীরা। এসময় তারা অনধিকার ঘরে প্রবেশ করে অবস্থানরত এনামুল হকের স্ত্রীর থেকে ৫০ হাজার টাকা চাঁদা না দেয়ার কারণ জানতে চায়। একপর্যায়ে তাকে থাপ্পড় মেরে চুলের মুঠি ধরে টেনেহিঁচড়ে ঘরের বাইরে ফেলে দেয়। আসামীদের হাতে থাকা দা, হাতুড়ি ইত্যাদি দিয়ে ঘরের দেয়াল ভাঙচুর করে এবং ঘরের চালা কেটে ছিন্নভিন্ন করে মাটির সাথে মিশিয়ে দেয়।\nএতে এনামুল হকের ১ লাখ ৩০ হাজার টাকার ক্ষয়ক্ষতি হয়েছে বলে উল্লেখ করেন। ভাঙচুর শেষে আসামীরা ঘরের চারটি চেয়ার, একটি টেবিল, টিনের বক্স থেকে স্বর্ণের চেইন ও আংকটি, সংস্থা থেকে নেয়া ২৫ হাজার নগদ টাকা, ক্রোকারিজ সামগ্রী, ঘরের চালের টিন, ৫০ আড়ি ধান লুট করে নিয়ে যায় এবং এসব মালামালের মূল্য ১ লাখ ৩৬ হাজার টাকার অধিক বলে জানান। তার সর্বমোট ক্ষয়ক্ষতি ২ লাখ ৬৬ হাজার টাকা বলে এজাহারে দাবী করেন।\nভাঙচুর ও লুটপাটের খবর পেয়ে এনামুল হক কর্মক্ষেত্র থেকে ছুটে আসলে স্বাক্ষীদের সম্মুখে আসামীরা পালিয়ে যায়। এই হামলা ও লুটপাটের বিরুদ্ধে প্রতিবাদ করলে আসামীরা এনামুল হক ও তার স্ত্রীকে হত্যা করবে, উল্টো বিভিন্ন মিথ্যা মামলায় ফাঁসাবে ইত্যাদি মর্মে হুমকি-ধমকি দিয়ে আসছে। বর্তমানে এনামুল হক তার স্ত্রী, এক ছেলে ও দুই মেয়ে নিয়ে কোথাও মাথা গুঁজার ঠাই নেই। তারা নিরূপায় হয়ে বড়ভাই মকছুদুল হকের বড়িতে আপাততঃ আশ্রয় নিয়েছে। এ ঘটনায় অসহায় এনামুল হক সুষ্ঠ বিচারের প্রার্থনায় ঘটনার একদিন পর মেম্বারসহ ১১ জনের বিরুদ্ধে চকরিয়া বিজ্ঞ সিনিয়র জুডিসিয়াল ম্যাজিষ্ট্রেট আদালতে মামলা দায়ের করেন।\nএ ব্যাপারে ডুলাহাজারা ৫ নং ওয়ার্ড মেম্বার নুরুল আবছার বলেন, ওই সময় তিনি ঘটনাস্থলে গিয়েছিলেন ঠিকই। তবে তিনি ঘটনার সাথে জড়িত নয় বলে দাবী করেন। ভাঙচুরের খবর পেয়ে প্রতিনিধি হিসেবে বিরোধ সুরাহার চেষ্টায় যান। তিনি কারো পক্ষ নেননি বলেও জানান।


‘ভ্যাকসিন হিরো’ পুরস্কার পেলেন প্রধানমন্ত্রী - POOR NEWS\nSeptember 24, 2019 adminLeaveaComment on ‘ভ্যাকসিন হিরো’ পুরস্কার পেলেন প্রধানমন্ত্রী\nপ্রধানমন্ত্রী শেখ হাসিনা ‘ভ্যাকসিন হিরো’ পুরস্কার পেয়েছেন। বাংলাদেশে টিকাদান কর্মসূচিতে সফলতার স্বীকৃতিস্বরূপ প্রধানমন্ত্রীকে এ পুরস্কার দিয়েছে গ্লোবাল অ্যালায়েন্স ফর ভ্যাকসিনেশন এবং ইমিউনাইজেশন (জিএভিআই)।\nনিউইয়র্কে স্থানীয় সময় সোমবার সন্ধ্যায় জাতিসংঘ সদর দফতরে ‘ইমিউনাইজেশনের ক্ষেত্রে বাংলাদেশের রাজনৈতিক নেতৃত্বের স্বীকৃতি’ শীর্ষক অনুষ্ঠানে প্রধানমন্ত্রী শেখ হাসিনার হাতে এ পুরস্কার তুলে দেয়া হয়।\nএ পুরস্কার গ্রহণের পর গণমাধ্যমে জানানো প্রতিক্রিয়ায় প্রধানমন্ত্রী ‘ভ্যাকসিন হিরো’ পুরস্কার দেশবাসীর প্রতি উৎসর্গ করেছেন।\nপ্রধানমন্ত্রীর হাতে পুরস্কার তুলে দেন গ্লোবাল অ্যালায়েন্স ফর ভ্যাকসিনেশন এবং ইমিউনাইজেশনের (জিএভিআই) বোর্ড সভাপতি ড. এনগোজি অকোনজো ইবিলা এবং সংস্থাটির প্রধান নির্বাহী কর্মকর্তা সেথ ফ্রাংকিলন বার্ক্লে।\nএ সময় অন্যদের মধ্যে উপস্থিত ছিলেন পররাষ্ট্রমন্ত্রী ড. একে আবদুল মোমেন ও স্বাস্থ্যমন্ত্রী জাহিদ মালেক।\nপ্রধানমন্ত্রী ২৭শে সেপ্টেম্বর ইউএনজিএর ৭৪ তম বার্ষিক সাধারণ বিতর্কে বাংলাদেশের পক্ষ থেকে ভাষণ দেবেন।\nএ দুই পুরস্কার গ্রহণের পর প্রধানমন্ত্রী শেখ হাসিনার প্রাপ্ত আন্তর্জাতিক পুরস্কারের সংখ্যা ৩৯টিতে গিয়ে দাঁড়ায়।\nএর আগে গত সোমবার ‘ড. কালাম স্মৃতি ইন্টারন্যাশনাল এক্সিলেন্স অ্যাওয়ার্ডস-২০১৯’ গ্রহণ করেন।\n২৯শে সেপ্টেম্বর স্থানীয় সময় রাত ৯টায় প্রধানমন্ত্রী শেখ হাসিনা নিউইয়র্ক থেকে ঢাকার উদ্দেশ্যে রওনা দেবেন। ৩০শে সেপ্টেম্বর স্থানীয় সময় রাত ৮টায় শেখ হাসিনা আবুধাবি আন্তর্জাতিক বিমানবন্দরে অবতরণ করবেন।\nস্থানীয় সময় রাত ১০টা ৪৫ মিনিটে বিমান বাংলাদেশ এয়ারলাইন্সের একটি ভিভিআইপি বিমানে ঢাকার উদ্দেশে রওনা দেবেন প্রধানমন্ত্রী। ১লা অক্টোবর ভোরে ফ্লাইটটি হযরত শাহজালাল আন্তর্জাতিক বিমানবন্দরে অবতরণ করবে।\nবিজয় দিবসে সবাইকে নিজ অবস্থান থেকে দায়িত্ব পালন করতে বললেন, প্রধানমন্ত্রী\nবিনা দোষে জেল খাটার পর অবশেষে মুক্তি পেলেন পাটকল শ্রমিক জাহালম


কোভিড-১৯: শ্রীপুর থেকে বাড়ি যাওয়ার পথে পোশাক শ্রমিককে ‘ধর্ষণ’ - গাজীপুর কণ্ঠ\nHome/গাজীপুর/কোভিড-১৯: শ্রীপুর থেকে বাড়ি যাওয়ার পথে পোশাক শ্রমিককে ‘ধর্ষণ’\nকোভিড-১৯: শ্রীপুর থেকে বাড়ি যাওয়ার পথে পোশাক শ্রমিককে ‘ধর্ষণ’\nগাজীপুর কণ্ঠ ডেস্ক : কারখানা বন্ধ হয়ে যাওয়ায় শ্রীপুর থেকে খুলনার রুপসায় বাড়ি যাওয়ার পথে গোপালগঞ্জে এক পোশাক শ্রমিককে ধর্ষণের অভিযোগ উঠেছে।\nসোমবার রাতে গোপালগঞ্জ শহরের ঘোষেরচর এলাকায় ২৫ বছর বয়সী এই শ্রমিককে ধর্ষণের অভিযোগ পাওয়ার কথা জানিয়েছেন গোপালগঞ্জ থানার ওসি মো. মনিরুল ইসলাম।\nএ ঘটনায় ওই তরুণী গোপালগঞ্জ থানার মামলা করেছেন। পুলিশ গ্রেপ্তার করেছে এক অটোরিকশা চালককে।\nগ্রেপ্তার মো. খায়রুল ইসলাম শেখ (২৫) গোপালগঞ্জ শহরের মৌলভীপাড়ার ইসহাক শেখের ছেলে।\nওই তরুণী শ্রীপুর পৌরসভার মাধখলা এলাকার আরজিআর সোয়েটারস লিঃ এ কাজ করতো।\nওসি মনিরুল বলেন, কোভিড-১৯ সংক্রমণ ঠেকাতে গাজীপুর জেলার পোশাক কারখানা বন্ধ হয়ে যাওয়ায় শ্রীপুরের বাসা থেকে গিয়ে ওই তরুণী ঢাকার জুরাইনে তার ভাইয়ের বাসায় ছিলোন। সোমবার তিনি সেখান থেকে গণপরিবহন বন্ধ থাকায় ভেঙে ভেঙে বিভিন্ন যানবাহনে করে বাড়ি যাচ্ছিলেন।\nওসি বলেন, সোমবার রাত ৮টার দিকে ওই তরুণী গোপালগঞ্জ পুলিশ লাইন্স মোড়ে এসে পৌঁছান। সেখানে যানবাহনের জন্য অপেক্ষা করার সময় অটোরিকশাচালক খায়রুল তাকে সকালে খুলনা পৌঁছে দেওবার প্রলোভন দেখান। খায়রুল রাতে তাকে তার বাড়িতে মা-বোনের কাছে থাকার প্রস্তাব দেন।


প্রযুক্তিতে প্রতিবন্ধীরাও এগিয়ে | টেক সংবাদ\nপ্রযুক্তিতে প্রতিবন্ধীরাও এগিয়ে\nদেশে প্রথম বারের মতো আয়োজিত যুব প্রতিবন্ধীদের নিয়ে জাতীয় আইসিটি প্রতিযোগিতা ২০১৬ শেষ হয়েছে। যুব প্রতিবন্ধীদের নিয়ে চারটি ক্যাটাগরিতে এই প্রতিযোগিতার আয়োজন করা হয়। এর মধ্যে ১৩ দৃষ্টি প্রতিবন্ধীদের নিয়ে প্রতিযোগিতায় চ্যাম্পিয়ান হয়েছে নীলফামরীর সাইফুল ইসলাম। ১৭ জন বাক ও শ্রবণ প্রতিবন্ধীদের মধ্যে চ্যাম্পিয়ান হয়েছে চট্টগ্রামের ফটিকছড়ি উপজেলার মো. আরমান কামাল। ১৪ জন নিউরো ডেভেলপমেন্টাল (অটিস্টিক বা অটিজম) প্রতিবন্ধীদের মধ্যে চ্যাম্পিয়ান হয়েছে চট্টগ্রাম সেনানিবাসের রাফিদ আহসান। ১৪ জন শারীরিক প্রতিবন্ধীদের মধ্যে চ্যাম্পিয়ান হয়েছে পটুয়াখালী জেলা পবঙ্গাশিয়া গ্রামের কাজী নুসরাত সিনতিয়া। প্রত্যেক ক্যাটাগরির চ্যাম্পিয়ানকে ৪০ হাজার টাকা, ক্রেস্ট এবং সার্টিফিকেট প্রধান করা হয়।\nএছাড়া দৃষ্টি প্রতিবন্ধী ক্যাটাগরিতে দ্বিতীয় হয়েছেন লালমনিরহাটে মোকলেছুর এবং তৃতীয় স্থান লাভ করেছেন বরিশালের জাহিদুল ইসলাম। ১৭ জন বাক ও শ্রবণ প্রতিবন্ধীদের মধ্যে যথাক্রমে দ্বিতীয় ও তৃতীয় হয়েছেন বগুড়া জেলার সামুরা ও ঢাকার সাকিব খান। নিউরো ডেভেলপমেন্টাল (অটিস্টক ও অটিজম ক্যাটাগরিতে মোট ১৪ জন প্রতিযোগি অংশগ্রহণ করেন। এই প্রতিযোগিতায় দ্বিতীয় ও তৃতীয় হয়েছে ঢাকার দুই প্রতিযোগি। এরা হলে এস.এম. ফেরদৌস ইকরাম (ফয়সাল) এবং রিশতা গালিব। শারীরিক প্রতিবন্ধী ১৪ জনের মধ্যে গাজীপুর জেলার মো. খালেদ হোসেন দ্বিতীয় ও ময়মনসিংহ জেলার মো. শরিফুল ইসলাম তৃতীয় স্থান লাভ করেছে। প্রত্যেক ক্যাটাগরির দ্বিতীয় ও তৃতীয় স্থান অধিকারী প্রতিযোগিকে যথাক্রমে ৩০ হাজার ও ২০ হাজার টাকা পুরস্কার ও ক্রেস্ট এবং সার্টিফিকেট প্রধান করা হয়। এছাড়া প্রতিযোগিতায় অংশগ্রহনকারী প্রত্যেক জন প্রতিযোগিকে সার্টিফিকেট প্রেনড্রাইভ দেওয়া হয়।\nগত ৪ জুন শনিবার রাজধানী ঢাকার ইউনিভার্সিটি অফ এশিয়া প্যাসিফিক গ্রীণ রোড ক্যাম্পাসে দিনব্যাপী যুব প্রতিবন্ধীদের নিয়ে জাতীয় আইসিটি প্রতিযোগিতায় সমাপণী অনুষ্ঠানে প্রধান অতিথি হিসেবে উপস্থিত থেকে এই বিজয়ীদের মাঝে পুরস্কার বিতরণ করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক, এমপি।\nপুরস্কার বিতরণ অনুষ্ঠানে প্রধান অতিথির বক্তব্যে জুনাইদ আহমেদ পলক বলেন, বর্তমান সরকার প্রতিবন্ধী ব্যক্তিদের সমাজের মূল ধারায় সম্পৃক্ত করে যাচ্ছে। সেই প্রেক্ষাপটে আইসিটি বিভাগ থেকে প্রতিবন্ধী ব্যক্তিদের কল্যাণে অনেক রকমের উদ্যোগ গ্রহন করেছে। আইসিটি বিভাগের উদ্যোগগুলোর মধ্যে অন্যতম হলো প্রতিবন্ধীদের জন্য আইটি সক্ষমতা উন্নয়নের সুযোগ সৃষ্টি।\nতিনি আরও বলেন, বর্তমান সরকার প্রতিবন্ধী ব্যক্তিদের অধিকার সুরক্ষায় যথাযথ গুরুত্ব প্রদান করেছে। বাংলাদেশ সরকার ২০১৩ সালে প্রতিবন্ধী সুরক্ষা বিষয়ক আইন পাশ করেছে যা সমাজে প্রতিবন্ধী ভাই-বোনদের অধিকার প্রতিষ্ঠায় একটি উলেখযোগ্য সংযোজন।\nতিনি বলেন, আজকের এ প্রতিযোগিতা আমাদের আইটি জগতের অগ্রযাত্রায় একটি মাইলফলক বলে আমি মনে করি। যাঁরা বিজয়ী হয়েছেন তাঁদের আগাম অভিনন্দন জানাচ্ছি। বিজয়ীদের মধ্য হতে একটি দল নির্বাচন করা হবে যাঁরা আন্তজাতিক পর্যায়ে অংশগ্রহন করবে বলে জানান তিনি।\nআয়োজকদের পক্ষ থেকে জানানো হয়, সারা দেশে থেকে আগত মোট ৫২জন প্রতিযোগী চারটি ক্যাটাগরিতে প্রতিযোগিতায় অংশগ্রহন করেন। বিজয়ী প্রতিযোগিদের মধ্য হতে দক্ষতার ভিত্তিতে আগামী ২০১৬ সালের নভেম্বর মাসে চীনে অনুষ্ঠেয় আন্তজাতিক প্রতিযোগিতায় অংশগ্রহণের সুযোগ প্রদান করা হবে।\nএছাড়া অংশগ্রহণকারীদের মধ্য হতে দক্ষতার ভিত্তিতে নির্বাচিত প্রার্থীদের বাংলাদেশ কম্পিউটার কাউন্সিল পরিচালিত উচ্চতর কোর্সে বিনা ফিতে অংশগ্রহনের সুযোগ দেয়া হবে। সকল অংশগ্রহনকারীকে আইসিটি বিভাগ ও বিসিসি আয়োজিত চাকরি মেলায় অংশগ্রহণের সুযোগ দেয়া হবে।\nসমাপনী অনুষ্ঠানে ইউনিভার্সিটি অফ এশিয়া প্যাসিফিকের উপাচার্য অধ্যাপক ড. জামিলুর রেজা চৌধুরীর সভাপতিত্ব সমাপনী অনুষ্ঠানে উপস্থিত ছিলেন আইসিটি বিভাগের অতিরিক্ত সচিব মো. হার“নুর রশীদ, সিএসআইডির নির্বাহী পরিচালক খন্দকার জহুর“ল আলম, সূচনা ফাউন্ডেশনের ভাইস চেয়ারপার্সন ড. প্রাণ গোপাল দত্ত এবং বিসিসির নির্বাহী পরিচালক এস এম আশরাফুল ইসলাম।\nএর আগে সকালে প্রতিযোগিতার উদ্বোধন করেন তথ্য ও যোগাযোগ প্রযুক্তি বিভাগের সচিব শ্যাম সুন্দর সিকদার। উদ্বোধনী অনুষ্ঠানে ইউনিভার্সিটি অফ এশিয়া প্যাসিফিকের বোর্ড অফ ট্রাস্টিসের চেয়ারপার্সন কাইয়ুম রেজা চৌধুরীর সভাপতিত্বে¡ আরও বক্তব্য রাখেন বাংলাদেশ কম্পিউটার কাউন্সিলের (বিসিসি) নির্বাহী পরিচালক এস এম আশরাফুল ইসলাম, ইউনিভার্সিটি অফ এশিয়া প্যাসিফিকের প্রো ভাইস চ্যান্সেলর প্রফেসর এম আর কবির এবং সূচনা ফাউন্ডেশনের সেক্রেটারী জেনারেল ড: মাজহারুল মান্নান।\nআয়োজক বাংলাদেশ কম্পিউটার কাউন্সিলের পক্ষ থেকে জানানো হয়, বাংলাদেশ সরকারের আইসিটি বিভাগ দেশে প্রথমবারের মতো যুব প্রতিবন্ধী ব্যক্তিদের নিয়ে এই প্রতিযোগিতার আয়োজন করছে। এ প্রতিযোগিতা দেশের যুব প্রতিবন্ধী ব্যক্তিদের মধ্যে আইসিটি চর্চার সম্প্রসারণ ঘটাবে এবং বর্তমান সরকার প্রতিশ্রুত ডিজিটাল বাংলাদেশের উপযুক্ত মানব সম্পদ হিসেবে প্রতিবন্ধী ব্যক্তিদের প্রস্তুতে ব্যাপক সহায়ক হবে। বাংলাদেশ কম্পিউটার কাউন্সিল (বিসিসি) দেশীয় এনজিও সেন্টার ফর সার্ভিসেস অ্যান্ড ইনফরমেশন অন ডিজঅ্যাবিলিটি (সিএসআইডি) ও ইউনিভার্সিটি অফ এশিয়া প্যাসিফিক এর সঙ্গে যৌথভাবে এই প্রতিযোগিতা আয়োজন করছে।


১৮ মার্চ, ২০২২ ১৫:৩৯\nএবারে সাহিত্যে স্বাধীনতা পুরস্কার উপযুক্ত ব্যক্তিকে দেয়া হয়নি। এ নিয়ে যে বিতর্ক সৃষ্টি হয়েছে তা জাতির জন্য অসম্মানজনক। কিভাবে এমন একজন ব্যক্তি পুরস্কার পেলেন তা দুঃখজনক। মো. আমির হামজা নামক ব্যক্তিকে ঘোষিত সাহিত্যে স্বাধীনতা পুরস্কারটি পুনর্বিবেচনা করা উচিত।\nমুক্তিযোদ্ধাদের তালিকার চেয়েও গুরুত্বপূর্ণ হল রাজাকারদের প্রকৃত তালিকা করা। রাজাকার ছাড়া বাকি সবাই কোন না কোন ভাবে মুক্তিযুদ্ধ করেছে। এটা ছিল জনযুদ্ধ। আমাদের অনেক উন্নয়ন হয়েছে সত্য কিন্তু সমসুযোগ ও সুশাসন বাস্তবায়িত হয়নি। ফলে স্বাধীনতার মূলনীতি থেকে আমরা এখনো অনেক দূরে। প্রকৃত গণতান্ত্রিক রাষ্ট্র আমরা এখনো পাইনি। কেবল ভোটেই গণতন্ত্র নয়, সমসুযোগ ও সামাজিক নিরাপত্তাই হল প্রকৃত গণতন্ত্র। আজ সমাজের উন্নয়ন হচ্ছে না, হচ্ছে ব্যক্তির উন্নয়ন। যখনই সমাজে বিপদ আসছে তখনই আরো উন্নয়ন হচ্ছে ধনীদের।\nশুক্রবার (১৮ মার্চ ২০২২) এফডিসিতে ঢাকা ইন্টারন্যাশনাল ইউনিভার্সিটি স্বাধীনতা দিবস বিতর্ক প্রতিযোগিতা ২০২২ এর গ্র্যান্ড ফাইনালে প্রধান অতিথির বক্তব্যে বিশিষ্ট শিক্ষাবিদ ইমেরিটাস অধ্যাপক ড. সিরাজুল ইসলাম চৌধুরী এসব কথা বলেন। অনুষ্ঠানে সভাপতিত্ব করেন ডিবেট ফর ডেমোক্রেসির চেয়ারম্যান হাসান আহমেদ চৌধুরী কিরণ। অনুষ্ঠানে বিশেষ অতিথি হিসেবে বক্তব্য রাখেন ঢাকা ইন্টারন্যাশনাল ইউনিভার্সিটির প্রো-ভাইস চ্যান্সেলর প্রফেসর ড. গণেশ চন্দ্র সাহা।\nঅধ্যাপক সিরাজুল ইসলাম চৌধুরী আরো বলেন, উন্নয়ন মানে কেবল দালানকোঠা ও রাস্তাঘাট গড়া নয়, মেধাকে মুক্ত করা ও মেধার বিকাশ। আজ বিশ্ববিদ্যালয়ে গণতান্ত্রিক চর্চা নেই, ছাত্র সংসদ নেই, সংস্কৃতিচর্চা ও খেলাধুলা নেই। ফলে ছাত্রদের মেধার বিকাশ হচ্ছে না; তারা বিপথগামী হচ্ছে। বর্তমানে আর একটি উদ্বেগের বিষয় হল আমাদের সম্পদ পাচার হয়ে যাচ্ছে। শুধু সম্পদ নয়, সাথে মেধাও পাচার হয়ে যাচ্ছে। দেশে উপযুক্ত মূল্যায়ন না হওয়ায় আমাদের মেধাবী সন্তানেরা বিদেশে যেয়ে কৃতিত্বপূর্ণ অবদান রাখছে, দেশ তাদের সেবা থেকে হচ্ছে বঞ্চিত। পাকিস্তান থেকে আমরা স্বাধীন হলেও পাকিস্তানের মতো পুঁজিবাদ ও আমলাতান্ত্রিকতা থেকে আমরা এখনো পুরাপুরি মুক্ত হতে পারিনি।\nসভাপতির বক্তব্যে ডিবেট ফর ডেমোক্রেসির চেয়ারম্যান হাসান আহমেদ চৌধুরী কিরণ বলেন, শুধু ক্ষমতায় থাকার জন্য যারা রাজনীতি করে তারা যেমন জনগণের বন্ধু হতে পারে না, তেমনি যারা শুধু ক্ষমতায় যাবার জন্য রাজনীতি করে তারাও জনগণের বন্ধু নয়। রাজনীতিবিদদের মধ্যে দেশপ্রেমের ঘাটতি ঘটলে স্বাধীনতার স্বপ্ন ভূলুণ্ঠিত হয়; স্বাধীনতার চেতনা বৃথা যায়। দেশের বর্তমান প্রেক্ষাপটে স্বাধীনতার স্বপ্ন পূরণে এ মূহর্তে সকল রাজনৈতিক দলগুলোকে নিয়ে জাতীয় ঐক্য গড়ে তোলা জরুরী। ভবিষ্যত নির্বাচন কাঠামো কি হবে তা নিয়ে রাজনীতিবিদসহ সুশীল সমাজের প্রতিনিধিদের নিয়ে জাতীয় সংলাপের আয়োজন করা অবশ্যক। এই সংলাপ আয়োজনে সরকারকে এগিয়ে এসে ভবিষ্যত রাজনৈতিক প্রতিহিংসা পরিহারে গুরুত্বপূর্ণ ভূমিকা পালন করা উচিত। কারণ, ইতিমধ্যে আমরা দেখেছি, নির্বাচন কমিশনের ডাকা প্রথম সংলাপ ব্যর্থ হয়েছে।\nকিরণ আরো বলেন, আমি জানিনা এবারের স্বাধীনতা পদক প্রদান কমিটিতে কারা জুরি ছিলেন। এবারের স্বাধীনতা পদকের মতো রাষ্ট্রীয় মর্যাদার একটি গুরুত্বপূর্ণ সম্মাননা একজন অচেনা ও অখ্যাত সাহিত্যিক কিভাবে পেলেন তা এখন সবার কাছে প্রশ্ন। আমির হামজা নামক উক্ত ব্যক্তির বই পড়েননি বা তার সম্পর্কে জানেন না বিশিষ্ট শিক্ষাবিদ অধ্যাপক সিরাজুল ইসলাম চৌধুরী, কথাসাহিত্যিক সেলিনা হোসেন, অধ্যাপক সৈয়দ মনজুরুল ইসলাম, অধ্যাপক মুনতাসীর মামুন সহ প্রায় সকল বিশিষ্টজনরা। ইতিপূর্বে ২০২০ সালেও রইজ উদ্দিন নামক একজনকে সাহিত্যে স্বাধীনতার পুরস্কারের জন্য নাম ঘোষণা করা হলেও পরবর্তিতে নানা সমালোচনায় তখন তাকে ওই পুরস্কার দেওয়া হয়নি। রাষ্ট্রীয় সর্বোচ্চ পুরস্কার প্রদানে এই ধরণের অনাকাঙ্খিত ঘটনা পরিহারের জন্য এর নির্বাচন প্রক্রিয়া বদলানো উচিত।\nস্বাধীনতা দিবস বিতর্ক প্রতিযোগিতার গ্র্যান্ড ফাইনালে ঢাকা সিটি কলেজকে পরাজিত করে বীরশ্রেষ্ঠ নূর মোহাম্মদ পাবলিক কলেজের বিতার্কিকরা চ্যাম্পিয়ন হয়। চ্যাম্পিয়ন দলের বিতার্কিকদের নগদ ৫০ হাজার টাকা এবং রানার আপ দলকে নগদ ৩০ হাজার টাকাসহ ট্রফি, ক্রেস্ট ও সনদপত্র প্রদান করা হয়। প্রতিযোগিতায় বিচারক ছিলেন অধ্যাপক আবু মোহাম্মদ রইস, সাংবাদিক রোজিনা ইসলাম, ড. মোহাম্মদ শাহ আলম চৌধুরী ও সাংবাদিক পার্থ সঞ্জয়। ঢাকা ইন্টারন্যাশনাল ইউনিভার্সিটির পৃষ্ঠপোষকতায় প্রতিযোগিতাটি আয়োজন করে ডিবেট ফর ডেমোক্রেসি।


আইপিএল: কোন দল কাকে রাখলো? - খেলাধূলা - Premier News Syndicate Limited (PNS)\nপিএনএস ডেস্ক: আইপিএলের ১৫তম আসরে অংশ নিতে যাচ্ছে ১০টি দল। তার আগে বর্তমানের আটটি দল তাদের ধরে রাখা খেলোয়াড়ের তালিকা ভারতের ক্রিকেট নিয়ন্ত্রণ বোর্ডের (বিসিসিআই) কাছে জমা দিয়েছে। আর সেই তালিকা মঙ্গলবার প্রকাশ করেছে বিসিসিআই।\nএক নজরে চলুন দেখে নেওয়া যাক দলগুলো কাকে ধরে রেখেছে, কাকে ছেড়ে দিয়েছে।\nচেন্নাই সুপার কিংস : বর্তমান চ্যাম্পিয়নরা ৪২ কোটি রূপি দিয়ে ধরে রেখেছে চারজনকে। তারা হলেন— রবীন্দ্র জাদেজা (১৬ কোটি রূপি), মাহেন্দ্র সিং ধোনি (১২ কোটি), ঋতুরাজ গায়কোয়াড় (৮ কোটি) ও মঈন আলী (৬ কোটি)।\nকলকাতা নাইট রাইডার্স : খেলোয়াড় ধরে রাখতে কেকেআর খরচ করেছে মাত্র ৩৪ কোটি রূপি। তার মধ্যে আন্দ্রে রাসেলকে ১২ কোটি রূপিতে, বরুণ চক্রবর্তীকে ৮ কোটিতে, ভেঙ্কটেশ আয়ারকে ৮ কোটিতে ও সুনীল নারিনকে ৬ কোটিতে রেখে দিয়েছে।\nমুম্বাই ইন্ডিয়ান্স : চেন্নাইর মতো মুম্বাইও একই পরিমাণ খরচ করে ধরে রেখেছে চারজন। তারা হলেন— রোহিত শর্মা (১৬ কোটি), জাসপ্রিত বুমরাহ (১২ কোটি), সূর্যকুমার যাদব (৮ কোটি) ও কিরেন পোলার্ড (৬ কোটি)।\nদিল্লি ক্যাপিটালস : ৩৯ কোটি রূপি খরচ করে দিল্লিও ধরে রেখেছে যথারীতি ৪ জনকে। তারা হলেন— ঋষভ পন্ত (১৬ কোটি), অক্ষর প্যাটেল (৯ কোটি), পৃথ্বি শ (৭.৫ কোটি) ও আনরিক নরকিয়া (৬.৫ কোটি)।\nরাজস্থান রয়্যালস : রাজস্থান অবশ্য ধরে রেখেছে মাত্র ৩ জনকে। তাদের পেছনে খরচ হয়েছে মাত্র ২৮ কোটি রূপি। তার মধ্যে সঞ্জু স্যামসন ১৪ কোটিতে, জস বাটলার ১০ কোটিতে ও যশস্বী জয়সালকে ৪ কোটিতে রেখে দিয়েছে।\nরয়্যাল চ্যালেঞ্জার্স বেঙ্গালুরু : বেঙ্গালুরুও মাত্র ৩ জনকে ধরে রেখেছে। তারা হলেন— বিরাট কোহলি (১৫ কোটি), গ্লেন ম্যাক্সওয়েল (১১ কোটি) ও মোহাম্মদ সিরাজ (৭ কোটি)।\nসানরাইজার্স হায়দরাবাদ : মাত্র ২২ কোটি রূপি খচর করে হায়দরাবাদ ধরে রেখেছে তিনজনকে। তাদের মধ্যে আছেন কেন উইলিয়ামসন (১৪ কোটি), আব্দুল সামাদ (৪ কোটি) ও উমরান মালিক (৪ কোটি)।\nপাঞ্জাব কিংস : তারা মাত্র ১৮ কোটি রূপি খরচ করে ধরে রেখেছে মাত্র ২ জনকে। তারা হলেন— মায়াঙ্ক আগারওয়াল (১৪ কোটি) ও অর্শ্বদীপ সিং (৪ কোটি)।\nনতুন দুই দল লক্ষনৌ ও আহমেদাবাদ ১ ডিসেম্বর থেকে পরবর্তী ২৫ দিনের মধ্যে ৩৩ কোটি রূপি খরচ করে তিনজন খেলোয়াড় দলে নিতে পারবে অকশনের আগে। তার মধ্যে দুইজন দেশি ও একজন বিদেশি নিতে পারবে।\nসাকিবের ৩৫, আশরাফুলের ‘ডাক’!\nপিএনএস ডেস্ক: দুই ম্যাচ হেরে আগেই সিরিজ হাতছাড়া হয়েছিল ভারতের। সুযোগ ছিল শেষটি জিতে হোয়াইটওয়াশের লজ্জার হাত থেকে বাঁচার। কিন্তু সেটা আর হলো কই? তীরে গিয়েও ডুবেছে তরী। তৃতীয় ওয়ানডেতে ভারত হার... বিস্তারিত\nটি-টোয়েন্টিতে আর ফিরতে চান না তামিম\nনাসুম-শরিফুলে তছনছ ঢাকা, চট্টগ্রামের প্রথম জয়\nঢাকাকে চ্যালেঞ্জিং লক্ষ্য ছুঁড়ে দিল চট্টগ্রাম\nটস জিতে ফিল্ডিংয়ে ঢাকা\nআইপিএলের সর্বোচ্চ ভিত্তিমূল্যে সাকিব-মুস্তাফিজ\nভারতকে হারিয়ে ওয়ানডে সিরিজও দক্ষিণ আফ্রিকার\nপ্রথম ম্যাচ জিতল বরিশাল\nচট্টগ্রামের মামুলি সংগ্রহ\nবিপিএলে উদ্বোধনী ম্যাচে ফিল্ডিংয়ে বরিশাল


ইরানের ব্যাপারে উদ্বেগ প্রকাশ করে ইউরোপের বিবৃতি প্রকাশ - Parstoday\nইরানের ব্যাপারে উদ্বেগ প্রকাশ করে ইউরোপের বিবৃতি প্রকাশ\nনভেম্বর ১২, ২০১৯ ১৯:৩৬ Asia/Dhaka\nইউরোপীয় ইউনিয়ন এবং ইউরোপীয় ত্রয়িকা মানে জার্মানি,ফ্রান্স এবং যুক্তরাজ্য ৪+১ গ্রুপের সদস্য হিসাবে পরমাণু সমঝোতা রক্ষার প্রয়োজনীয়তার উপর বরাবরই জোর দিয়ে এসেছে।\nতারা পরমাণু সমঝোতা রক্ষায় এখনও বিশ্বাসযোগ্য কোনো পদক্ষেপ নিতে ব্যর্থ হয়েছে,তারপরও তারা ইরানকে পরমাণু সমঝোতা বাস্তবায়ন স্থগিত রাখার বিষয়ে সতর্ক করছে।\nইউরোপীয় ত্রয়িকা পররাষ্ট্রমন্ত্রীরা ইইউর পররাষ্ট্রনীতি বিষয়ক প্রধান ফেদেরিকা মোগেরিনীসহ গতকাল একটি যৌথ বিবৃতি দিয়েছেন। ওই বিবৃতিতে ইরানের ফোরদো পারমাণবিক স্থাপনায় ইউরেনিয়াম সমৃদ্ধকরণ কার্যক্রমের ব্যাপারে উদ্বেগ প্রকাশ করা হয়েছে। তারা বলেছেন ফোরদোয় নেওয়া সাম্প্রতিক পদক্ষেপ পরমাণু সমঝোতা থেকে ইরানের সরে যাওয়াকে ত্বরান্বিত করবে।\nফোরদু পরমাণু স্থাপনা\nবিশ্ব শান্তি ও স্থিতিশীলতা রক্ষায় পরমাণু সমঝোতার গুরুত্ব স্বীকার করলেও ইউরোপীয় ইউনিয়ন তাদের প্রতিশ্রুতি পালনে কার্যকর ব্যবস্থা গ্রহণ করতে পারে নি। আমেরিকার ওপর ইউরোপীয়দের নির্ভরতার কারণে তারা ইরানের সাথে ইনস্টেক্স বাস্তবায়নে ব্যর্থ হয়েছে। তারা ইরানকে তৎপরতা দেখিয়েছে ঠিকই কিন্তু শেষ পর্যন্ত মার্কিন চাপের মুখে ইনস্টেক্স চালু করে নি। আশ্চর্যের বিষয় হ'ল ইউরোপীয়রা অযৌক্তিক দাবি তুলে বলেছে ইরান যেন পরমাণু সমঝোতা মেনে চলে।\nতারা মার্কিন নিষেধাজ্ঞার নেতিবাচক প্রভাব হ্রাস করার জন্য কোনও পদক্ষেপ নেয় নি অথচ ইরানকে একতরফাভাবে সমঝোতা মেনে চলার আহ্বান জানাচ্ছে। ইউরোপের ওই ব্যর্থতার কারণে ইরান এ নিয়ে চার দফা পরমাণু প্রতিশ্রুতি বাস্তবায়ন স্থগিত রাখার পদক্ষেপ নিয়েছেۀ\nইউরোপীয়রা ব্যাপক প্রচারণা ও দাবি তোলা সত্ত্বেও এমন কী করেছে যে তারা এখন তেহরানকে পরমাণু সমঝোতা পুরোপুরি মেনে চলার কথা বলছে? তারা ইরানকে পরমাণু সমঝোতায় দেওয়া প্রতিশ্রুতি বিশেষ করে অতিরিক্ত প্রোটোকলের কাঠামোর ভিত্তিতে আন্তর্জাতিক পারমাণবিক শক্তি সংস্থাকে সম্পূর্ণরূপে সহযোগিতা করার আহ্বান জানিয়েছে। ইউরোপীয় ত্রয়িকা এবং মোগেরিনি এখন ইরানের প্রতিশ্রুতি বাস্তবায়ন স্থগিত রাখার পদক্ষেপের ব্যাপারে উদ্বিগ্ন।\nইসহাক আল হাবিব\nএখানে প্রশ্ন উঠতে পারে যে ইরান পরমাণু সমঝোতার ক্ষেত্রে এমন কী প্রতিশ্রুতি দিয়েছে যে বাস্তবায়ন করে নি? ইউরোপীয়দের বিবৃতিতে নতুন যে বক্তব্যটি এসেছে তা আসলে ইরানের বিরুদ্ধে সতর্কতা। তবে তারা জানিয়েছে ইরানের পক্ষ থেকে পরমাণু সমঝোতা বাস্তবায়ন স্থগিত রাখা সংক্রান্ত 'বিরোধ নিষ্পত্তির' ব্যাপারটি বিবেচনা করতে প্রস্তুত।\nবিশ্লেষক মহল মনে করছেন ইউরোপীয় এই সতর্কতার মধ্যে ইরানের ওপর জাতিসংঘের নিষেধাজ্ঞাগুলো পুনরায় চাপানোর ইঙ্গিত বহন করেছে। তবে ইউরোপীয়দের মনে রাখা উচিত যে ২০১৮ সালের মে'তে ওয়াশিংটন পরমাণু সমঝোতা থেকে বেরিয়ে যাওয়ার পর ইরান মার্কিন একতরফা নিষেধাজ্ঞাগুলো প্রতিহত করেছে এবং ওয়াশিংটনের অবৈধ দাবির কাছে মাথা নত করে নি।\nএতে প্রমাণ হয় যে ইরানের বিরুদ্ধে নিষেধাজ্ঞা কিংবা হুমকির পদ্ধতি কাজে আসে নি। সুতরাং ইউরোপীয়রা যদি প্রকৃতই পরমাণু সমঝোতা রক্ষা করতে চায় তবে কথা বলার পরিবর্তে কাজ করতে হবে এবং তাদের দেওয়া প্রতিশ্রুতিগুলো বাস্তবায়ন করতে হবে। তাহলে ইরানও স্থগিত রাখা প্রতিশ্রুতিগুলো বাস্তবায়নে ফিরে আসতে পারে। জাতিসংঘে ইরানের উপরাষ্ট্রদূত ইসহাক আল হাবিব বলেছেন: পরমাণু সমঝোতা রক্ষার ভার ইরান একা বহন করতে পারে না,করতে চায় না, করা উচিতও নয়।#